News & Views :: શિવસેના બાદ કોંગ્રેસ નેતાએ BJP પર હોર્સ ટ્રેડિંગ કરવાનો લગાવ્યો આરોપ\nશિવસેના બાદ કોંગ્રેસ નેતાએ BJP પર હોર્સ ટ્રેડિંગ કરવાનો લગાવ્યો આરોપ\nમહારાષ્ટ્રમાં BJP અને શિવસેનાના વચ્ચે ચાલી રહેલી રાજકીય ઝઘડા વચ્ચે કોંગ્રેસે ભારતીય જનતા પાર્ટી પર મોટો આરોપ લગાવ્યો છે. કોંગ્રેસના નેતા નીતિન રાઉતે દાવો કર્યો છે કે મહારાષ્ટ્રમાં BJPના નેતાઓએ પૈસાની મદદથી કોંગ્રેસના કેટલાક ધારાસભ્યોનો સંપર્ક કરવાનો પ્રયાસ કર્યો છે. આ અગાઉ શિવસેનાએ આરોપ લગાવ્યો હતો કે, BJP પૈસાના આધારે શિવસેનાના ધારાસભ્યો ખરીદવાનો પ્રયાસ કરી રહ્યો છે.\nમહારાષ્ટ્રમાં કોંગ્રેસના નેતા નીતિન રાઉતે કહ્યું કે એવા અહેવાલો છે કે BJPના કેટલાક નેતાઓ પૈસા સાથે કોંગ્રેસના કેટલાક ધારાસભ્યોનો સંપર્ક કરી રહ્યા છે. ગઈકાલે અમારા એક-બે ધારાસભ્યોને આશરે 25 કરોડની ઓફર કરવામાં આવી હતી. કર્ણાટકમાં જે પ્રકારનું હોર્સ ટ્રેડિંગ જોવા મળી રહ્યું છે તેનાથી બચવા માટે અમે તમામ પ્રયાસ કરીશું.\nકોંગ્રેસના એક અન્ય નેતા વિજય વડેટ્ટીવારે શુક્રવારે આક્ષેપ કર્યો હતો કે, ધારાસભ્યોને મહારાષ્ટ્રમાં પાર્ટી બદલવા માટે 25થી 50 કરોડ રૂપિયાની ઓફર કરવામાં આવી રહી છે. તેમણે દાવો કર્યો હતો કે કોંગ્રેસના ધારાસભ્યોનો પણ આવી દરખાસ્તો સાથે ફોન ઉપર સંપર્ક કરવામાં આવ્યો છે. વિધાનસભાના વિપક્ષી નેતાએ કહ્યું કે શિવસેનાએ દાવો કર્યો છે કે તેમના એક ધારાસભ્યને પાર્ટી બદલવા માટે 50 કરોડની ઓફર કરવામાં આવી છે. તેમણે પત્રકારોને કહ્યું, અમારા ધારાસભ્યોનો પણ સંપર્ક કરવામાં આવી રહ્યો છે. 25 થી 50 કરોડની ઓફર કરીને ધારાસભ્યોને ખુશ કરવાના પ્રયત્નો કરવામાં આવી રહ્યા છે.


જીએમબી ના વિભાગો | અમારા વિષે | GMB Ports\nજી.એમ.બી. ખાતે સિવીલ એન્જિનીયરીંગ કામગીરીનું અમલીકરણ આ વિભાગની મુખ્ય કામગીરી છે. તેઓ વિશેષ પ્રોજેક્ટ્સ (જેમ કે રો-પેક્ષ ફેરી પ્રોજેક્ટ વગેરે)ની દેખરેખ અને અમલીકરણની કામગીરી પણ કરે છે.\nઆ વિભાગ મુખ્યત્વે કર્મચારીઓની લગતી બાબતો તથા ભરતી, તાલીમ અને ખાનગી અહેવાલો વગેરે જેવી વહીવટી બાબતોને લગતી કામગીરી માટે જવાબદાર છે.\nનાણાં અને હિસાબી વિભાગ\nઆ વિભાગ પ્રાથમિક ધોરણે સંસ્થાની બધી જ નાણાકીય બાબતો માટે જવાબદાર છે. તેઓને અંદાજપત્ર તૈયાર કરવું, ભંડોળની વહેંચણી અને અન્ય સંચાલન જેવી જવાબદારી પણ આપેલી છે.\nનોટિકલ વિભાગ આપત્તિ વ્યવસ્થાપન, પ્રદૂષણ નિયંત્રણ અને દરિયા ખેડાણના મુદ્દાઓ પર કામગીરી કરે છે. તે રાજ્યના વિવિધ બંદરો પર આઇ.વી. એક્ટ, આઇ.એમ.ઓ. રેગ્યુલેશન્સ વગેરેના અમલીકરણ માટે પણ કાર્ય કરે છે.\nમિકેનીકલ પ્રોજેક્ટ્સના અમલીકરણની પ્રાથમિક જવાબદારી જેમાં પ્રોક્યોરમેન્ટ અને ડિસ્પોઝલનો પણ સમાવેશ થાય છે. તેઓ જી.એમ.બી.ના મિકેનીકલ તથા ઇલેક્ટ્રીકલ સાધનો/મિલકતોની નિયમિત ધોરણે મરામત પણ હાથ ધરે છે.\nજી.એમ.બી. બંદરો પર ડ્રેજિંગ કામગીરી માટે જવાબદાર વિભાગ. તેઓ જી.એમ.બી.ના ડ્રેજર્સ અને ડ્રેજિંગ કરવાના સાધનોની નિયમિત ધોરણે જાળવણી અને મરામત હાથ ધરે છે.\nજી.એમ.બી. ખાતે કોમ્પ્યુટર અને સિસ્ટમ સંબંધિત બાબતો માટે જવાબદાર વિભાગ. તેઓ જી.એમ.બી.ના બંદરો માટે કોમ્પ્યુટર્સની ખરીદી, સોફ્ટવેર (આઇપીએમએસ, તાતા ઇ-એક્સ વગેરે)ના ઇન્સ્ટોલેશનની કામગીરી પણ સંભાળે છે.\nવ્યાપાર વિકાસ સેલ\nટ્રાફિકની આંકડાકીય વિગતો એકઠી કરવા અને એસ.ઓ.પી.સી. નક્કી કરવાની પ્રાથમિક જવાબદારી. ટ્રાફિક શાખાની છે. તેમજ જી.એમ.બી.ના પ્લોટ્સ, ગોડાઉન્સ વગેરેને ભાડાપટ્ટે આપવાની પરવાનગી પણ આપે છે.\nજન-સંપર્ક વિભાગ રોડ શો, પ્રેસ, મિડીયા કન્ટેન્ટ જેવી જન-સંપર્ક અને માર્કેટીંગને લગતી પ્રવૃત્તિનું સંચાલન કરે છે. તેઓ જી.એમ.બી. દ્વારા આયોજિત રોકાણકારો/હિસ્સેદારો સંબંધિત કાર્યક્રમો, એક્ઝિબીશન્સ, કોન્ફરન્સીસ અથવા સેમિનારોના આયોજન પર દેખરેખ રાખે છે.\nઆ વિભાગ પ્રાથમિક રીતે બધા જ સિવીલ અને મિકેનીકલ પ્રોજેક્ટ્સની દેખરેખ અને વ્યવસ્થા માટે જવાબદાર છે. આ પ્રોજેક્ટ્સ ઉપરાંત વિભાગ સ્ટ્રેટીજીક સેલની રચના પણ કરે છે જે ઘણા વ્યૂહાત્મક પ્રોજેક્ટ્સને સંબંધિત કામગીરી પણ હાથ ધરે છે.\nખાનગીકરણ વિભાગ ગ્રીનફીલ્ડ બંદરો/ખાનગી જેટ્ટીઓ/ સ્વવપરાશ માટેની જેટ્ટીઓ/ શીપયાર્ડ્સ વગેરેના જાહેર-ખાનગી ભાગીદારી દ્વારા વિકાસ અંગેની પ્રવૃત્તિનું સંચાલન કરે છે, જેમાં શક્યતાદર્શી અભ્યાસ હાથ ધરવો, બિડીંગ, ડી.પી.આર.ની મંજૂરી, કન્સેશન એગ્રીમેન્ટ મંજૂરી વગેરેનો સમાવેશ થાય છે.\nપર્યાવરણ શાખા બંદરો માટે પર્યાવરણને લગતી બધી જ બાબતો માટે જવાબદાર છે, જેમાં અભ્યાસ હાથ ધરવા, પર્યાવરણ અને વન મંત્રાલય/ગુજરાત પ્રદૂષણ નિયંત્રણ બોર્ડ સાથે સંપર્ક સાધી જી.એમ.બી. પર્યાવરણને લગતા કાયદાઓના પાલનની ખાતરીનો સમાવેશ થાય છે.\nઅલંગ અને સચાણા ખાતે શીપ રિસાઇકલીંગ યાર્ડ્સમાં શીપ રિસાઇકલીંગ પ્રવૃત્તિ માટે શીપ બ્રેકિંગની શરતો અને નિયંત્રણોના અમલ માટે જવાબદાર.\nમુલાકાતીઓ : 1106297 છેલ્લે થયેલ સુધારો : : 30 માર્ચ 2020


શુક્રાણુ વધારવા માટેની કોઈ રીત કે દવા હોય? - lifestyle\nશુક્રાણુ વધારવા માટેની કોઈ રીત કે દવા હોય?\nPublished: 27th September, 2011 20:50 IST\nમારાં લગ્નને બે વર્ષ થયાં છે, અમારે બાળક નથી. પત્નીનું માસિક એકદમ નિયમિત છે એટલે પહેલાં મારા ર્વીયનું ચેક-અપ કરાવ્યું તો જાણવા મળ્યું કે સ્પર્મ કાઉન્ટ માત્ર બે કરોડ જેટલા છે. ડૉક્ટરનું કહેવું છે કે નૉર્મલી ચાર-છ કરોડ હોવા જરૂરી છે.\nસવાલ : મારાં લગ્નને બે વર્ષ થયાં છે, અમારે બાળક નથી. પત્નીનું માસિક એકદમ નિયમિત છે એટલે પહેલાં મારા ર્વીયનું ચેક-અપ કરાવ્યું તો જાણવા મળ્યું કે સ્પર્મ કાઉન્ટ માત્ર બે કરોડ જેટલા છે. ડૉક્ટરનું કહેવું છે કે નૉર્મલી ચાર-છ કરોડ હોવા જરૂરી છે. મારી વાઇફનાં બ્લડ-રિપોર્ટ્સ અને સોનોગ્રાફી ફાઇન છે. ડૉક્ટરનું કહેવું છે કે બહુ ઓછા શુક્રાણુ નથી એટલે તમે પ્રયત્ન કરીને વધારી પણ શકો છો. એમ કરશો તો લૅબોરેટરીમાં બાળક પેદા કરવાની પદ્ધતિ નહીં અપનાવવી પડે. શુક્રાણુ વધારવા માટેની કોઈ રીત કે દવા હોય તો જણાવશો.\nજવાબ : વર્લ્ડ હેલ્થ ઑર્ગેનાઇઝેશનના સ્ટાન્ડર્ડ પ્રમાણે શુક્રજંતુઓનો જથ્થો પ્રત્યેક મિલીલિટરમાં (સીસી) ૨૦ મિલ્યનથી વધુ હોવો જરૂરી છે. તમે એકદમ બૉર્ડરલાઇન પર છો એટલે સાવ જ પ્રેગ્નન્સી ન રહે એવી શક્યતાઓ નથી. હા, સાથોસાથ સ્પર્મની ગતિ પણ ૩થી ૪ ગ્રેડ સુધીની હોવી જરૂરી છે, જેથી શુક્રજંતુ વેગ પકડીને ઈંડાને ફળીભૂત કરી શકે. ઓછાં શુક્રજંતુ માટે ઍલોપથીમાં એવી કોઈ ઠોસ દવા નથી. ઘણી વખત લોકો હૉમોર્ન આપે છે, પણ હૉમોર્ન જો યોગ્ય રીતે ન આપવામાં આવે તો ખતરનાક બેધારી તલવાર જેવાં સાબિત થઈ શકે.\nશરીરમાં પિત્ત વધી જાય ત્યારે શુક્રાણુની સંખ્યા ઘટતી હોય છે એવું આયુર્વેદ માને છે. શુક્રજંતુને વધારવા માટે આયુર્વેદમાં ઓછા નુકસાને વધુ અસરકારક રસ્તો છે.\nપિત્ત ઓછું થાય એવો ખોરાક લેવો. પિત્તનું શમન કરવા માટે ગાયનું ઘી, ગાયનું દૂધ, સૂકી કાળી દ્રાક્ષ જેવી ચીજો ઉત્તમ છે. સૉફ્ટ ડ્રિન્ક્સ, દારૂ, તમાકુ, સ્મોકિંગ કરતા હો તો એ છોડી દેવું જરૂરી છે. ખાવામાં મરચાં-મસાલાવાળા ખોરાકનું સેવન બંધ કરવું.\nખૂબ જ ગરમ પાણીથી સ્નાન ન કરવું. શુક્રજંતુને ઠંડું વાતાવરણ વધુ માફક આવે છે એટલે રોજ સવાર-સાંજ બે વાર અંડકોશ એટલે કે વૃષણ એક ટમ્બ્લરમાં બરફવાળા ઠંડા પાણીમાં ડુબાડી પાંચ-દસ મિનિટ હળવા હાથે મસળવા. આ પ્રયોગથી શુક્રજંતુની સંખ્યામાં વધારો થઈ શકે છે.\nશું એવું બને ખરું કે પ્રીમૅચ્યોર ઇજેક્યુલેશન ગોળીને કારણે ડીલે થઈ જાય?\n3rd March, 2021 11:16 IST\nમૅસ્ટરબેશન કરતી વખતે સ્કિન પાછળ ખેંચવામાં ખૂબ જ તકલીફ પડે છે.\n2nd March, 2021 11:19 IST\n1st March, 2021 11:23 IST


Madalsa Sharma: 'અનુપમા'ની ગોર્જિયસ કાવ્યા એક્ટર મિથુન ચક્રવર્તીની પુત્રવધુ છે - entertainment\nUpdated: 26th September, 2020 22:03 IST | Rachana Joshi\nમદાલસા શર્માનો જન્મ 26 સપ્ટેમ્બરના રોજ મુંબઈમાં થયો છે. તેણે મીઠીબાઈ કોલેજમાંથી ઈંગ્લિશમાં લિટરેચર કર્યું છે.\nમદાલસાના નામનો અર્થ પણ બહુ જ સુંદર થાય છે. ખરેખર, આ નામ હિન્દુ માયથોલોજી પર આધારિત છે. મદાલસા એટલે ત્રણ દેવીઓનું મિશ્રણ. જ્યા મ એટલે મહાલક્ષ્મી, દા એટલે દુર્ગા અને લ એટલે લક્ષ્મી.\nમદાલસા શર્માનું પેટ નેમ 'મીઠી' છે. માતા-પિતાથી માંડીને બાળપણના મિજ્ઞો પણ અભિનેત્રીને આ નામથી જ બોલાવે છે.\nતેણે કિશોર નમિત કપૂર એક્ટિંગ ઈન્સ્ટિટ્યૂટમાંથી અભિનયની તાલીમ લીધી છે. જ્યારે ગણેશ આચાર્ય અને શ્યામક દાવર પાસેથી ડાન્સ શીખી છે.\nમદાલસા શર્મા અભિનેત્રી શીલા શર્મા અને ફિલ્મ પ્રોડયુસર-ડાયરેક્ટર સુભાષ શર્માની દીકરી છે.\n90ના દશકમાં ‘મહાભારત’માં દેવકીનો રોલ ભજવનાર અભિનેત્રી શીલા શર્માની દીકરી છે મદાલસા શર્મા, તે વિશે બહુ ઓછા લોકો જાણે છે.\nમદાલસા શર્માને બાળપણથીજ એક્ટિંગનો શોખ હતો અને અભિનેત્રી બનવાનું સપનું હતું. નાનપણથી જ તે એક્ટિંગના માહોલમાં ઉછરી છે. 16 વર્ષની ઉંમરમાં જ એક્ટિંગ કરવાની શરૂઆત કરી દીધી હતી.\nમદાલસા શર્માએ વર્ષ 2009માં તેલુગુ ફિલ્મ ‘ફિટિંગ’થી અભિનય ક્ષેત્રે ડેબ્યુ કર્યું હતું. આ ઉપરાંત તેણે કન્નડ ફિલ્મ ‘શૌર્ય’માં પણ કામ કર્યું છે.\nતેણે તેલુગુ, કન્નડ, તામિળ, હિન્દી, જર્મન, પંજાબી તેમ અનેક ભાષાની ફિલ્મોમાં કામ કર્યું છે.\nઅનેક રીજનલ ફિલ્મોમાં કામ કર્યા બાદ હવે મદાલસા શર્માએ ટીવી ક્ષેત્રે ઝંપલાવ્યું છે.\nમદાલસા અત્યારે સ્ટર પ્લસની પોપ્યુલર ટીવી સિરિયલ ‘અનુપમા’માં કાવ્યા ઝવેરીનો રોલ પ્લે કરી રહી છે. 13 જુલાઈથી ઓન એર થયેલી આ સિરિયલમાં મદાલસાનો રોલ ખૂબ જ પસંદ કરવામાં આવી રહ્યો છે.\n‘અનુપમા’માં કાવ્યા ઝવેરીના રોલ વિશે મદાલસા શર્માએ કહ્યું હતું કે, આ કેરેક્ટર ખૂબ જ મજાનું છે અને તેમાં ઘણાં શેડ્સ છે. કાવ્યા સ્ટ્રોન્ગ છે. ઇન્ડિપેન્ડેન્ટ છે અને પોતાના પગ પર ખૂબ જ ઊભી છે. હું આ સિરિયલ કરી ખૂબ જ ખુશી થઈ રહી છે. હું હંમેશા રાજન શાહી સર સાથે કામ કરવા માગતી હતી અને અત્યારે આ ઓફર આવી તો મેં એક ક્ષણ પણ વિચાર કર્યો નહીં. આ મારી ટીવી પર શરૂઆત છે અને જાણીતા બેનર સાથે સફર શરૂ કરવી ગર્વની વાત છે.\nટેલિવિઝન પર કામ કરવા વિશે મદાલસા શર્માએ ગુજરાતી મિડ-ડે ડૉટ કૉમ સાથેની વાતચીતમાં કહ્યું હતું કે, 'મારે વર્સેટાઈલ થવું હતું. મેં ફિલ્મોથી શરૂઆત કરી હતી એટલે એવું નથી કે પછી ટેલિવિઝન તરફ ન વળાય. ટેલિવિઝનમાં બહુ એક્સપોઝર મળે છે. ઘર ઘરમાં લોકો જાણતા થાય છે. એટલે જ મેં ટીવીમાં કામ કરવાનું નક્કી કર્યું હતું. સારું પાત્ર અને સારી ટીમ સાથે કામ કરવાની સહુની ઈચ્છા હોય છે અને મને 'અનુપમા' સિરિયલમાં બધુ જ મળ્યું એટલે મેં ટીવીમાં કામ કરવાની હા પાડી.'\nગુજરાતી મિડ-ડે ડૉટ કૉમ સાથેની વાતચીતમાં મદાલસા શર્માએ કહ્યું હતું કે, 'મારી માતા મારી રૉલ મૉડેલ છે. આજે પણ હું કોઈપણ સીન કરતા પહેલા હંમેશા મારી મમ્મીને યાદ કરું છું. હું હંમેશા મનમાં એમ જ વિચારું છું કે, જો મારી જગ્યાએ મારી મમ્મી હોત તો તે કઈ રીતે સીન કરત અને પછી હું એ જ રીતે અભિનય કરું છુ.'\nમદાલસા શર્માના લગ્ન જુલાઈ 2018માં મિથુન ચક્રવર્તીના મોટા દીકરા મહાક્ષય (મિમોહ) ચક્રવર્તી સાથે થયાં છે.\nમિમોહ ચક્રવર્તી અને મદાલસા શર્માની મમ્મીએ સાથે એક ફિલ્મ કરી હતી. આ દરમિયાન એક ઇવેન્ટમાં તે માતા સાથે ગઈ હતી. ત્યાં પહેલીવાર મિમોહને મળી હતી. આ પછી તેઓ સારા ફ્રેન્ડ બની ગયા અને ધીરે-ધીરે એકબીજાને પ્રેમ કરવા લાગ્યાં હતાં. આ પછી સમય સાથે તેમણે લગ્નનો નિર્ણય કર્યો હતો.\nમિથુન ચક્રવર્તી સાથેની પહેલી મુલાકાત વિશે મદાલસા શર્માએ ગુજરાતી મિડ-ડે ડૉટ કૉમ સાથેની વાતચીતમાં કહ્યું હતું કે, 'પહેલીવાર જ્યારે હું મારા સસરા એટલે કે મિથુન ચક્રવર્તીને મળી તો તેમણે મને પૂછ્યું હતું કે, શું તુ તારી આખી જીંદગી મારા દીકરા સાથે વિતાવીશ? આ વાત તેમણે તેમના દીકરાને પણ પૂછી હતી. તે ખૂબ જ વાસ્તવિક માણસ છે.'\nગુજરાતી મિડ-ડે ડૉટ કૉમ સાથેની વાતચીતમાં મિથુન ચક્રવર્તી વિશે વધુમાં મદાલસા શર્માએ કહ્યું હતું કે, 'તેઓ મને ક્યારેય વહુની જેમ નથી રાખતા. હંમેશા પોતાની દીકરીની જેમ રાખે છે. તે ખૂબ જ વિનમ્ર છે. તે મારા પિતા છે અને તે મારા માટે સૌભાગ્યની વાત છે. તેમની પાસેથી દરેક વખતે કંઈક સારું શીખવા મળે છે. તે મારા માટે નાની-નાની વાતનું પણ ધ્યાન રાખે છે. આટલું સ્ટારડમ મળ્યા પછી તે આજે પણ કોઈ કામને સારી રીતે કરવા માટે મહેનત કરે છે અને આ વાત મેં તેમની પાસે શીખી છે. આ ઉપરાંત તે ખૂબ જ સારું જમવાનું બનાવે છે.'\nમદાલસા શર્માને ખાવાનું બનાવવાનો બિલકુલ પણ શોખ નથી.\nઅભિનેત્રી સોશ્યલ મીડિયા પર બહુ જ એક્ટિવ હોય છે. તે હંમેશા ફૅન્સ સાથે તસવીરો અને વીડિયો શૅર કરતી રહે છે.\nબીચ એક્સપ્લોર કરવું એ મદાલસા શર્માની હૉબી છે. ટ્રાવેલિંગનો બહુ શોખ છે અને લૉકડાઉન પુર્ણ થાય પછી તે ન્યુઝીલેન્ડ જવા માંગે છે.\nમદાલસા શર્મા રિયલ લાઈફમાં ખુબ જ સુંદર, સેક્સી, હૉટ અને ગ્લેમરસ છે.\nઅભિનય ક્ષેત્રે આવતા યુવાનોને મદાલસા શર્માનું કહેવું છે કે, પોતાનું કામ કરતા રહો. તમારી ટેલેન્ટને લોકો સુધી પહોચાડો. કર્મ કરો, ફળ તો મળશે જ. બસ એ વાતમાં વિશ્વાસ રાખો.\nગુજરાતી મિડ-ડે ડૉટ કૉમ સાથેની વાતચીતમાં મદાલસા શર્માએ કહ્યું હતું કે, જો તે અભિનેત્રી ન હોત તો તો એસ્ટ્રોનટ હોત અને બહુ આગળ ભણી હોત.\nસુંદર, સેક્સી, હૉટ અને ગ્લેમરસ મદાલસા શર્માને જન્મદિવસની શુભેચ્છાઓ.\nબૉલીવુડના ડિસ્કો ડાન્સર એટલે કે મિથુન ચક્રવર્તી (Mithun Chakraborty)ને નાના-મોટા સહુ કોઈ ઓળખે છે. પણ તેમના પરિવારના સભ્યો વિશે બહુ ઓછાં લોકો જાણતાં હશે. મિથુન ચક્રવર્તીના દીકરા મહાક્ષયની વહુ મદાલસા શર્મા (Madalsa Sharma)અત્યારે પોપ્યુલર ટીવી સિરિયલ ‘અનુપમા’માં કાવ્યા ઝવેરીનો રોલ પ્લે કરી રહી છે. તે તેલુગુ ફિલ્મ ઇન્ડસ્ટ્રીની જાણીતી અભિનેત્રી છે. હવે તેણે ટીવી ક્ષેત્રે ઝંપલાવ્યુ છે. આજે ટલે કે 26 સપ્ટેમ્બરના રોજ મદાલસા શર્માનો જન્મદિવસ છે. તે રિયલ લાઈફમાં ખુબ જ હૉટ, સેક્સી અને ગ્લેમરસ છે. આવો તેના વિશે જાણીએ વધુ...\n(તસવીર સૌજન્ય: મદાલસા શર્મા ઓફિશ્યલ ઈન્સ્ટાગ્રામ અકાઉન્ટ)\nFirst Published: 26th September, 2020 20:04 IST


રેંકિંગ: જુઓ કયા કયા શહેરો છે સૌથી સાફ, અને કયા છે સૌથી ગંદા | swachh-bharat-rankings-list-of-cleanest-dirtiest-cities - Gujarati Oneindia\n6 min ago Weather Updates: ગુજરાત સહિત આ રાજ્યોમાં આજે અને કાલે ભારે વરસાદની સંભાવના, અહીં અપાયુ રેડ એલર્ટ\n33 min ago મુન્દ્રાથી કથુવાસ(રાજસ્થાન) સુધી ડબલ સ્ટેક કન્ટેનર ટ્રેનનું પ્રથમ ટ્રાયલ સફળતાપૂર્વક પૂર્ણ\n52 min ago સુરતથી મધ્ય પ્રદેશના કટની રેલવે સ્ટેશન પર આવેલા3વ્યક્તિઓ પાસે મળ્યુ 14 કિલો સોનુ, કિંમત છે7કરોડ રૂપિયા\n| Published: Sunday, August 9, 2015, 17:10 [IST]\nનવી દિલ્હી: ગયા વર્ષે વડાપ્રધાન નરેન્દ્ર મોદીએ સ્વચ્છ ભારત અભિયાનની શરૂઆત કરી હતી, તેની અસર માત્ર દક્ષિણ ભારતમાં જ જોવા મળી છે. શરમજનક વાત તો એ છે કે દિલ્હી જ નહીં પરંતુ ઉત્તર પ્રદેશ, મધ્ય પ્રદેશ, રાજસ્થાન, હરિયાણા, બિહાર, ઝારખંડ અને છત્તીસગઢના એક પણ શહેર સ્વચ્છ ભારતના ટોપ 10માં નથી આવતો.\nસફાઇ રાખનાર ટોપ 10 શહેરોની વાત કરીએ તો મૈસૂર નવેમ્બર વન પર અને તમિલનાડુનું ત્રિચુરાપલ્લી બીજા નંબર પર છે. જ્યારે નવી મુંબઇ ત્રીજા સ્થાન પર છે. ખાસ કરીને એ છે કે અત્રેના ટોપ 10 કર્ણાટકના4શહેર છે. તેનાથી જ માલુમ પડે છે કે કર્ણાટકના લોકો સાફ-સફાઇ રાખવામાં સૌથી આગળ છે.\nકેટલાંક રહસ્યપ્રદ તથ્યો જે નિકળ્યા સર્વેક્ષણમાં-\n476 શહેરોની સૂચિમાં પશ્ચિમ બંગાળના 10 શહેરોનો સમાવેશ થાય છે.\nસૂચિમાં શ્રેષ્ઠ 100માં 39 શહેર દક્ષિણ ભારતના રાજ્યોના છે.\nશ્રેષ્ઠ 100માં 27 પૂર્વ ભારતથી અને 15 શહેર પશ્ચિમી ભારતથી છે.\nશ્રેષ્ઠ 100માં 12 ઉત્તર ભારતથી અને7નોર્થ-ઇસ્ટથી છે.\nસૂચિમાં નીચેથી જોઇએ તો 74 શહેર માત્ર ઉત્તર ભારતથી છે.\nસૂચિમાં નીચેથી 21 શહેર પૂર્વ ભારતના અને3પશ્ચિમના છે.\nસોલિડ વેસ્ટ મેનેજમેંટમાં સૌથી આગળ મૈસૂર રહ્યું.\n27માંથી 15 રાજધાનીઓ શ્રેષ્ટ 100 શહેરોની સૂચિમાં સામેલ છે.\n5 રાજધાની 300 રેંકની નીચે છે.\nસૌથી ગંધી રાજધાનીઓમાં પટણા (429 રેંક) છે.\nદેશનું સૌથી ગંદુ શહેર મધ્ય પ્રદેશનું દમોહ (476 રેંક) છે.\nસૌથી સાફ, સૌથી ગંદા અને કેટલાંક પ્રમુખ શહેરોની રેંકિંગ જુઓ સ્લાઇડરમાં...\nમૈસૂર ટોપ પર\nમૈસૂર નંબર 1 પર અને બેંગલોર નંબર7પર આવે છે.\nસ્વચ્છ રાજનીતિની સૂચિ\nઆ છે સ્વચ્છ રાજનીતિઓની સૂચિ, જેમાં સૌથી ઉપર બેંગલુરુ છે. અહીં પણ લખનઉ ગાયબ છે.\nસ્વચ્છ રાજધાનીઓની સૂચિમાં 16 નંબર પર ભોપાલ અને 20 નંબર પર છે લખનઉ.\nસ્વચ્છતાના માપદંડ પર દેશના મોટા શહેર\nઅત્રે આપ સ્વચ્છતાના માપદંડ પર દેશના મોટા શહેરોને જોઇ શકો છો.\nપ્રમુખ શહેરો પર નજર\nઆવો એક નજર કરીએ પ્રમુખ શહેરો પર, જેને આપ તસવીરમાં આપેલ લીસ્ટમાં જોઇ શકો છો.\nદેશના સૌથી ગંદા શહેરોની સૂચિ\nઆ રહ્યા દેશના 10 સૌથી ગંદા શહેરો, જેમાં ત્રણ મધ્ય પ્રદેશના શહેરોનો સમાવેશ થાય છે.\nભારત સાથે જોડાયેલી વાસ્તવિકતા\nજેને આપણે માની લીધી છે સત્ય, વાંચવા માટે ક્લિક કરો...\nclean india delhi uttar pradesh bihar madhya pradesh સ્વચ્છ ભારત દિલ્હી ઉત્તર પ્રદેશ બિહાર મધ્ય પ્રદેશ\nMysore tops Swachh Bharat rankings for 476 cities. Where as Delhi and cities from Uttar Pradesh, Bihar, Madhya Pradesh failed to reach top 10.\nStory first published: Sunday, August 9, 2015, 17:10 [IST]


ભાવનગરના છેવાડાના વિસ્‍તારોમાં ટેકનિકલ સમસ્‍યાઓના કારણે લોકોને પાણી માટે વલખા મજૂરી અને નોકરી કરતા લોકોને કલાકો સુધી પાણી માટે રાહ જોઇને બેસવુ પડે છે\nભાવનગરઃ ભાવનગરમાં છેવાડાના વિસ્‍તારોમાં પાણીની સમસ્‍યા સર્જાતા લોકોને ભારે મુશ્‍કેલીનો સામનો કરવો પડે છે.\nભાવનગર શહેરમાં ચાલુ ઉનાળામાં પાણી સમસ્યા નિવારવા તંત્ર દ્વારા ખૂબ પ્રયાસો કરવામાં આવ્યા છે છતાં ઓછા પ્રેશર તેમજ ટેકનિકલ સમસ્યાઓને કારણે છેવાડાના અનેક વિસ્તારો પાણી માટે વલખાં મારી રહ્યા છે. આવા વિસ્તારોમાં તંત્ર દ્વારા ટેન્કરથી પાણી પહોંચાડવામાં આવે છે. ત્યારે ગરમીમાં શેકાતા લોકોને ટેન્કર આવે ત્યાં સુધી પાણી માટે રાહ જોવી પડે છે.\nભાવનગર જિલ્લામાં ગત વર્ષે સારો વરસાદ થતા જિલ્લાનો શેત્રુંજી ડેમ, બોરતળાવ અને ખોડીયાર ડેમ છલકાઇ ગયા હતા. મહીપરીયેજના પાણી પણ ભાવનગરને મળી રહ્યા છે. તેથી પાણીનો પૂરતો જથ્થો ઉપલબ્ધ છે. પરંતુ પૂરતો જથ્થો હોવા છતાં તંત્રની બેદરકારી, ટેકનિકલ સમસ્યાઓ પાવરકાપ, ડ્રેનેજ ભળી જવી અને યોગ્ય આયોજનના અભાવે ભાવનગરના લોકોને પાણી માટે મુશ્કેલી સહન કરવાનો વારો આવ્યો છે. આવા પ્રશ્નનોના કારણે છેવાડાના અનેક વિસ્તારોમાં ઓછા પ્રેશરના કારણે પાણી પહોંચતું ના હોવાથી લોકોને પાણીના ટેન્કર મંગાવવા પડે છે. સામાન્ય અને મધ્યમવર્ગીય સોસાયટીઓમાં મજૂરી અને નોકરી કરી ઘરનું ગુજરાન ચલાવતા લોકોને લાંબા સમય સુધી પાણીની રાહ જોઈને બેસી રહેવું પડે છે.\nશહેરના અન્ય વિસ્તારોમાં શિયાળો અને ચોમાસા દરમ્યાન પાણીનો ઓછો વપરાશ થતો હોવાથી આ સમય દરમિયાન છેવાડા ના વિસ્તારોને પૂરતું પાણી મળી રહે છે. સમસ્યા ત્યારે સર્જાય છે, જ્યારે ઉનાળો શરૂ થાય છે. ઉનાળામાં અન્ય વિસ્તારોમાં પાણીનો વપરાશ વધી જતાં છેવાડાના વિસ્તારોમાં પાણીની સમસ્યાઓ સર્જાય છે. ત્યારે સ્થાનિકો દ્વારા પીવાના પાણીની સમસ્યાનું યોગ્ય નિવારણ લાવવા માંગ કરવામાં આવી છે.\nભાવનગર શહેરમાં ટેન્કર રાજ ખતમ થયાના દાવા વચ્ચે વોટર વર્કસ વિભાગને પાણીની અનેક ફરિયાદ મળી રહી છે. જેથી ફિલ્ટર વિભાગ દ્વારા શહેરના જે વિસ્તારોમાં પાણી ઓછા પ્રેશરથી આવતું હોય તેવા વિસ્તારોમાં પાણીના ટેન્કર મોકલવામાં આવે છે. ઉનાળો આવતાં લોકો પાણીનો બહોળા પ્રમાણમાં ઉપયોગ કરતા હોવાના કારણે શહેરમાં પાણીની સમસ્યા સર્જાય છે. મનપા દ્વારા રોજના 50થી 60 ટેન્કરના હિસાબે અત્યાર સુધી ગત ફેબ્રુઆરીથી ચાલુ મે માસ દરમિયાન 4700 થી પણ વધુ પાણીના ટેન્કરો સપ્લાય કરવામાં આવ્યા છે.\nભાવનગરના લોકોનું માનીએ તો અનેક વિસ્તારોમાં પાણી સમસ્યા જોવા મળી રહી છે, અને લોકો મહિનાઓ સુધી પાણી વગર વલખા મારી રહ્યા છે. જ્યારે શહેરમાં સર્જાયેલી પાણી સમસ્યા અંગે પૂછતાં વોટર વર્કસ વિભાગના અધિકારીએ જણાવ્યું હતું કે ચાલુ વર્ષે જળાશયોમાં પૂરતું પાણી ઉપલબ્ધ છે અને યોગ્ય રીતે સપ્લાય કરવામાં આવી રહ્યો છે. પરંતુ શહેરમાં ઉનાળામાં પાણીની વધુ ડિમાન્ડ ઉપરાંત શહેરમાં ચાલતા વિકાસના કામોના કારણે અનેક જગ્યાઓ પર નાની મોટી ક્ષતિઓ સર્જાય છે. ઉપરાંત વીજ પુરવઠાના કારણે પણ પાણી સપ્લાય કરવામાં વિક્ષેપ પડે છે.


પલકારા દરમિયાન જે કંઇ ઝીલી લેવાયું\nનવગુજરાત સમય | Publish Date: May 28 2018 3:35PM\nચિત્રપટની કલાને હાનિકારક લખનાર વર્ગ ઘણો મોટો છે. એથીય પણ વધુ મોટો સો-હજાર ગણો મોટો સમૂહ ચિત્રપટનો પ્રેમી છે. સિનેમા નો વિરોધ કરવો એ વિજ્ઞાને માનવીને આપેલી અનમોલ ભેટ અનાદર કરવા બરાબર છે. જેમાં ઝેર ભળ્યું છે તો ઝેર ને જલ્દી કાઠી નાંખો એને ઉવેખો નહિ-મેઘાણી\nપ્રતિમાઓ અને પલકારાની વાર્તાઓ કયા ચિત્રપટને આધારે લખાઇ છે?\nદાદા સાહેબ ફાળકેએ પહેલી ફિલ્મ બનાવેલી ત્યારે તેમને કલાકારો શોધતા શોધતા નાકે દમ આવી ગયેલો. ફિલ્મ નામના બદનામ માધ્યમમાં કોઇ પોતાની ઇજ્જત ડુબાડવા નહોતું માગતું. જ્યારે પુરુષ એક્ટર્સ શોધવામાં તેમને તકલીફ પડી હોય ત્યારે એભિનેત્રીઓ તો તેમને ક્યાંથી મળે? એક સેક્સ વર્કરે પણ તેમને ફિલ્મ બદનામ માધ્યમ હોવાથી કામ કરવાનો નન્નો ભણ્યો હતો! આવી દશા હતી વીસમી સદીની શરૂઆતમાં ભારતીય ફિલ્મોની. આટલું ઓછું હોય તેમ દેશ પર જેમના વિચારો એને આચારોની હુકુમત ચાલતી હતી તેવા મહાત્મા ગાંધી પણ ચિત્રપટના વિરોધી હતા. તેઓ કહેતા કે મારું ચાલે તો હું દેશના તમામ થિયેટરો બંધ કરાવી દઉં. ફિલ્મો જોવાથી કોઇનું ભલુ થયું નથી. તેઓ આ માધ્યમનાં સખત વિરોધી હતા. ફિલ્મોની લોકો સુધી પહોંચ એને તેની અસરને માપવામાં મહાત્માએ કાચું કાપ્યું હતું. 1932માં જ્યારે લંડનમાં ચાર્લી ચેપ્લીન મહાત્માને મળ્યા ત્યારે તેઓ તેમને ઓળખતા ન હતા. ચાર્લી એ સમયે તેમની ફિલ્મ સિટી લાઇટ્સનાં પ્રીમિયર માટે લંડન પધારેલા. જ્યારે 1934માં જ મેઘાણીએ ચેપ્લીનની આ ફિલ્મને બખૂબી જીવનપ્રદીપ નામથી ગુજરાતીમાં ઉતારી હતી. મહાત્માએ જેને રાષ્ટ્રીય શાયર કહ્યા હતા તેવા મેઘાણીએ ફિલ્મના કસબને જાણ્યો હતો. તેને સમજ્યા હતા. દુનિયા આખીની શ્રેષ્ઠ ફિલ્મો જોઇ હતી. એટલું જ નહીં આ શ્રેષ્ઠ વાર્તાઓને તેમની કલમે ઉતારી એને પ્રતિમાઓ અને પલકારા નામનાં બે પુસ્તકો લોકો સમક્ષ મૂક્યા હતા. ફિલ્મની વાર્તાને નાની નવલિકાની જેમ મૂકીને મેઘાણીએ લોકોને ફિલ્મોનો આસ્વાદ કરાવ્યો હતો.\nમેઘાણી કોઇના નામની કંઠી નહતા બાંધતા. તેઓ ઋજુ દિલનાં કલાકાર હતા. ભગતસિંહની ફાંસી પર તેમની કલમ આંસુ વહેવડાવતી. તો સાથે સાથે જગતના વિવિધ પ્રવાહોથી પણ તેઓ વાકેફ રહેતા. તેમ છતાં તેઓ હંમેશા ધરતીથી જોડાયેલા રહેતા. સૌરાષ્ટ્ર આખામાં ભમીને ભેગું કરેલું લોકસાહિત્ય તેમણે ગુજરાતીઓને આપેલો મર વારસો છે.\nઝવેરચંદને તેમના એક મિત્રએ દુનિયાની ફિલ્મોમાં રૂચિ લેતા કર્યા હતા. પછી તેઓએ ફિલ્મો જોઇ. તેઓ આ બાબતે લખે છે કે, ‘આ યુવાન વ્યાપારી સુહ્યદે મારા જીવનની એક વિકટ રાત્રીને પહોરે એક દીવો ચેતવ્યો. ચિત્રપટનાં દર્શનમાં એણે મને ઊંડો રસ લેતો કર્યો. છેવટે મારા થીજી ગયેલ આંગળાને જીવતા મૃત્યુમાંથી ઉગારી લેવા માટે કંઇક લખ! હવે લખ! એવું ધીરું ધીરું પંપાળીને વાર્તાઓનાં લેખનમાં મને પ્રવૃત્ત કર્યો.' પહેલી નવ ફિલ્મોનો આધાર લઇને મેઘાણીએ પ્રતિમાઓ નામનું પુસ્તક પ્રસિદ્ધ કર્યું. આ પુસ્તક તેમને કજિયાળી બહેનને અર્પણ કર્યું. પહેલા પુસ્તકમાં ચાર્લી ચેપ્લીનની સિટી લાઇટ કે પછી ડો. જેકલ એન્ડ મિ. હાઇડ જેવી ફિલ્મો વાર્તા સ્વરૂપે છે.\nમેઘાણી પ્રસ્તાવનામાં લખે છે તેમ તેમનાં સુકાઇ ગયેલા આંગળાઓમાં આ ફિલ્મોએ પ્રાણ પૂર્યા હતા. જગતની નવી કલાએ તેમનામાં ઉત્સાહ પૂર્યો હતો. આ ફિલ્મો દરેક લોકોને જીવનમાં જોવાની સલાહ પણ મેઘાણી આપે છે. તેમનાં બીજા પુસ્તક પલકારાનાં નિવેદનમાં તેઓ લખે છે કે, ચિત્રપટની કલાને હાનિકારક લેખનાર વર્ગ ઘણો મોટો છે. એથીય વધુ મોટો સો-હજ્જાર ગણો મોટો સમૂહ ચિત્રપટનો પ્રેમી છે. સિનેમાનો વિરોધ કરવો એ વિજ્ઞાને માનવીને આપેલી એક અણમોલ ભેટનો અનાદર કરવા બરાબર છે. એમાં ઝેર ભળ્યું છે તો ઝેરને જલદી કાઢી નાંખો. એને ઉવેખો નહીં. તેઓ તેમણે પસંદ કરેલા ફિલમો બાબતે લખે છે કે, યુરોપી ચિત્રપટો હવે તિજોરીફોડ, ધાડપાડુઓ અને જાસૂસી દુનિયાનાં યશોગાન છોડીને સાંસારિક વસ્તુઓને પકડી રહેલ છે. તેઓએ જગતનાં નામાંકિત કથાસાહિત્યને પોતાની પ્રકાશ અને પ્રતિધ્વનિની જીભ પર ચડાવી દીધું છે. આમ સાહિત્ય અને ચિત્રપટની કલાનો જ્યાં હસ્તમેળાપ થઇ રહેલ છે. ત્યાંથી પકડેલી આ કથાઓ છે.\nમેઘાણી આ કથાઓ લખવાની બાબતે સ્પષ્ટતા કરતા લખે છે કે, મૂળ ચિત્રપટને હું શબ્દશ: વફાદાર રહ્યો નથી. ચિત્રપટને એનું પોતાનું નિરાળું કલાવિધાન છે. શબ્દની વાણીની એને ઝાઝી ખેવના નથી. કેમકે એની કને ચિત્રની જોરાવર વાણી છે. ચિત્રની વાણી એના વસ્તુવેગને ધોધમાર ધપાવે છે. એટલે કે ચિત્રો અને આલેખતા નથી પણ બનતા બનાવ તરીકે રજૂ કરે છે. બનતા બનાવોને ભાષામાં મૂકવાનો આ પ્રયત્ન પણ પોતાની શબ્દકલા માંગી લે છે.\nજનેતાનું હ્દય – સિન ઓફ મેડલીન ક્લોડેટ.\nપાછલી ગલી – બેકસ્ટ્રીટ.\nપુત્રનો ખૂની – ધ મેન આઇ કિલ્ડ.\nએ આવશે – મેડમ બટરફ્લાય.\nઆખરે – ધ સીડ.\nમવાલી – 20,000 યર્સ ઇન સિંગ સિંગ.\nઆત્માનો અસૂર – ડો. જેકિલ એન્ડ મિ. હાઇડ.\nજીવનપ્રદીપ – સિટીલાઇટ્સ.\nહાસ્ય: પહેલું અને છેલ્લું - ધ ક્રાઉડ.\nમાસ્તર સાહેબ – ટોપાઝ .\nદીક્ષા – ક્રેડલ સોંગ.\nહિમસાગરનાં બાળ – એસ્કિમો.\nબદનામ – ડિસઓનર્ડ.\nજલ્લાદનું હ્દય – હેચેટ મેન\nધરતીનો સાદ – વિવા વિલા\nકાળી પાંપણો વચ્ચે જે કંઇ પકડાયું.\nઆજે ફિલમનું માધ્યમ ખૂબ વિકસી ગયું છે. ગુજરાતી ભાષામાં પણ આના ઘણાં તજજ્ઞો બિલાડીની ટોપની જેમ ફૂટી નીકળ્યા છે. ત્યારે મેઘાણીએ માત્ર એકાદ વાર જોયેલા આ ચિત્રપટો પરથી તેની કહાની લખવાની બાબતે મેઘાણી જે લખે છે તે આજે પણ એટલું જ પ્રસ્તુત છે. આજે પણ ફિલમની બાબતે તેમનું આ બયાન ખૂબ રોચક છે. તેઓ લખે છે કે, આમ કોઇ વિરાટની આંખને વેગવંતા પલકારા દરમિયાન એની કાળી પાંપણો વચ્ચે મારાથી જે કંઇ પકડી લેવાયું, તેને મેં સ્મરણ મંદિરમાં સુવાડી દીધું. પવનવેગીલી એ તેજપગલીઓની આછી આછી મુદ્રા મેં મારા ચિત્તપ્રદેશ પર અંકાઇ જવા દીધી. ને પછી મેં મારા અંત:કરણની આરપાર ચાલ્યા ગયેલા એ અતિથિઓની અખંડ સ્મરણ સાંકળ વેરણછેરણ અંકોડામાંથી ઊભી કરી..\nચેપ્લિન, માર્ચ અ હેઇઝ જીવનતત્વનાં જાણકાર .\nમેઘlણીએ આ ફિલ્મસર્જકોને જીવનના જાણકાર કહ્યા છે. તેઓ લખે છે કે, ઉત્કૃષ્ટ જગસાહિત્યને ચિત્રપટે જનતાનાં હ્દયાંગણમાં લાવી મૂકેલ છે. જ્ઞાનગંભીર અને કલાસેવી એના અભિનેતાઓ – બેરીમોર બંધુઓ, ચાર્લી ચેપ્લીન, ફ્રેડરીક માર્ચ, હેલન હેઇઝ જેવા સાચા જીવનતત્વનાં જાણકાર છે.


જો તમને આવે છે આ પાંચ પ્રકારનાં સપનાઓ, તો થશે સુખ અને ધનમાં વધારો. - Gujarat Page\nHomeજયોતિષ શાસ્ત્રજો તમને આવે છે આ પાંચ પ્રકારનાં સપનાઓ, તો થશે સુખ અને...\nજો તમને આવે છે આ પાંચ પ્રકારનાં સપનાઓ, તો થશે સુખ અને ધનમાં વધારો.\nવસ્તુ શાસ્ત્ર મુજબ, સપનાઓ આપણને ભવિષ્યની ઘટનાઓ વિશે સૂચવે છે. દરેક સપનાનો પોતાનો એક અર્થ હોય છે. ઘણા સપનાઓ એવા પણ હોય છે જે ખરાબ સંકેતો આપે છે, કેટલાક સપનાઓ એવા હોય છે જે આપણી સુખ અને ભવિષ્યમાં સફળતા સંબંધિત હોય છે. જો તમને આવા પાંચ સપનાઓના સંકેતો જોવા મળે છે તો તમારા જીવન માટે ખૂબ જ શુભ હોય છે.\nવસ્તુ શાસ્ત્ર મુજબ, જો તમે સ્વપ્નમાં ગાયને જુઓ છો, તો તે તમારા માટે ખૂબ જ શુભ સંકેત છે. એવું કહેવાય છે કે જે વ્યક્તિને જીવનમાં ભગવાનની કૃપા મળે છે, તેનું જીવન સફળ થાય છે. સપનામાં ગાયને જોવું એ સુખ અને સમૃદ્ધિની નિશાની છે.\n2. જો કોઈ વ્યક્તિ ઊંઘમાં સફરજનનું ફળ જુએ છે, તો સમજવું કે તેને ક્ષેત્રમાં લાભ થવાનો છે. આવા વ્યક્તિને વ્યવસાય અને નોકરીમાં લાભ થાય છે. જો કોઈ પરિણીત સ્ત્રી તેના સપનામાં સફરજન જુએ છે, તો તેનો અર્થ એ છે કે તે પુત્ર પ્રાપ્ત કરી શકે છે અને તે જ પુત્ર ભવિષ્યમાં વૃદ્ધિ કરશે અને વિકાસ કરશે.\n3. જો તમે સપનામાં ફૂલોથી ભરેલો છોડ અથવા કેળાનાં ફળવાળા ઝાડ જોશો, તો તે ખૂબ જ શુભ સંકેત માનવામાં આવે છે. તેનો અર્થ એ થાય છે કે તમારા જીવનમાંથી બધા દુખો દૂર થઈ જશે અને તમારા સારા દિવસો આવવાની શરૂઆત થાય છે.\n4. જો તમે સ્વપ્નમાં કોઈ તીર્થસ્થાન જુવો છો તો આ સ્વપ્ન ખૂબ શુભ માનવામાં આવે છે. એવું કહેવામાં આવે છે કે તમારો આવનારો સમય દૈવી કૃપાથી ભરપુર રહેશે. એવું માનવામાં આવે છે કે જે દેવીનું તીર્થસ્થળ સપનામાં દેખાય છે, તે જ દેવીના આશીર્વાદો તમારા પર વરસે છે.\n5. જો તમે સ્વપ્નમાં તમારી જાતને કોઈ ઉંચી જગ્યાએ અથવા સીડી પર ચડતા જોવો છો, તો સમજો કે ટૂંક સમયમાં જ તમે વાસ્તવિક જીવનમાં સફળતાની સીડી ચડી જશો. તેનાથી ક્ષેત્ર અને નોકરીમાં પ્રગતિ થઈ શકે છે.\nPrevious articleજો તમને આ પાંચ પ્રકારનાં સ્વપ્ન આવે છે, તો તમારા જીવનમાં આવશે શુભ પરિણામો.\nNext articleઆખો દિવસ સ્વસ્થ રહેવા માટે અપનાવો આ ઉપાય, જે શરીર માંથી આળસને કરે છે દુર.


બાઈડન, ફર્સ્ટ-લેડીને ભારત આવવાનું વડાપ્રધાન મોદીએ આપ્યું આમંત્રણ | Avadhtimes\nHome રાષ્ટ્રીય બાઈડન, ફર્સ્ટ-લેડીને ભારત આવવાનું વડાપ્રધાન મોદીએ આપ્યું આમંત્રણ\nબાઈડન, ફર્સ્ટ-લેડીને ભારત આવવાનું વડાપ્રધાન મોદીએ આપ્યું આમંત્રણ\nવડાપ્રધાન મોદીએ અમેરિકાના નવા રાષ્ટ્રપતિ બાઇડેન સાથે વાત કરી\nરાષ્ટ્રપ્રમુખ બાઇડન અને હું નિયમો હેઠળ ચાલનારી આંતરરાષ્ટ્રીય વ્યવસ્થાને લઈ પ્રતિબદ્ધ છીએ: મોદી\nપ્રધાનમંત્રી નરેન્દ્ર મોદીએ અમેરિકન રાષ્ટ્રપતિ જો બાઇડેન સાથે ફોન પર વાત કરી. જો બાઇડેનના રાષ્ટ્રપતિ બન્યા બાદ પ્રધાનમંત્રી નરેન્દ્ર મોદીની તેમની પહેલી વાતચીત હતી. આ વાતની માહિતી પીએમ મોદીએ ટ્વીટ કરી આપી. પીએમ મોદીએ પોતાની ટ્વીટમાં કહૃાું કે તેમણે સૌથી પહેલાં જો બાઇડેનને રાષ્ટ્રપતિ બનવાની શુભકામનાઓ પાઠવી. તેમણે ક્ષેત્રીય બાબતો પર વાતચીત કરી.\nઆપને જણવી દઇએ કે પીએમ મોદીએ ટ્વીટ કરી માહિતી આપી કે તેમણે જો બાઇડેન સાથે ફોન પર વાત કરી. પીએમ મોદીએ ટ્વીટમાં લખ્યું કે મેં અમેરિકન રાષ્ટ્રપતિ જો બાઇડેન સાથે ફોન પર વાત કરી અને તેમને સફળતા માટે શુભકામનાઓ પાઠવી. અમે ક્ષેત્રીય સહયોગ અને પ્રાથમિકતાઓ પર ચર્ચા કરી. અમે જળવાયુ પરિવર્તનની વિરૂદ્ધ સહયોગ વધારવા પર પણ સહમત થયા છીએ.\nપીએમ મોદીએ આ સિવાય બીજી એક ટ્વીટ કરી જેમાં તેમણે લખ્યું કે હું અને રાષ્ટ્રપતિ જો બાઇડેન દુનિયામાં નિયમ-કાયદા આધારિત આંતરરાષ્ટ્રીય વ્યવસ્થાના પક્ષધર છીએ. અમે હિન્દ પ્રશાંત ક્ષેત્રમાં શાંતિ અને સ્થિરતાને વધારવા માટે પોતાની રણનીતિ ભાગીદારીને વધુ મજબૂત કરવા તરફ જોઇ રહૃાા છીએ.\nઆપને જણાવી દઇએ કે આની પહેલાં અમેરિકાના વિદેશ મંત્રીએ નવી સરકારની રચના બાદ તમામ દેશોમાં પોતાના સમકક્ષો સાથે વાતચીત કરી હતી.\nવડા પ્રધાન નરેન્દ્ર મોદીએ અમેરિકાના નવા પ્રમુખ બનેલા જૉ બાઈડન અને એમના પત્ની ફર્સ્ટ લેડી ડો. જિલ બાઈડનને એમના શક્ય એટલા વહેલા અને અનુકૂળ સમયે ભારતની મુલાકાતે આવવાનું આમંત્રણ આપ્યું છે. મોદીએ આ આમંત્રણ બાઈડન સાથે ગઈ કાલે ટેલીફોન પર થયેલી સત્તાવાર વાતચીત દરમિયાન આપ્યું હતું. પ્રમુખ તરીકે સફળતા પ્રાપ્ત થાય એવી શુભેચ્છા મોદીએ બાઈડનને આપી હતી.


સિમ્બા – Cinema-Sahitya\nમનોરંજનનો સરવાળો, લૉજિકની બાદબાકી\nRating: 2.7 Star\nઅડધો દબંગનો ચુલબુલ પાન્ડે અને અડધો સિંઘમનો બાજીરાવ એવો સિમ્બા મસ્તીખોર પોલીસવાળો છે. રણવીર સિંહે પાત્ર બખૂબી ભજવ્યું છે. બાકી તો ડિરેક્ટર રોહિત શેટ્ટી છે; બહરહાલ ગાડીઓ ઓછી ઊડે છે, ઍક્શન-સીન્સ પણ કન્ટ્રોલ્ડ છે. રણવીર સિંહ-અજય દેવગન-રોહિત શેટ્ટીના ફૅન્સ લોગ અને મસાલા ફિલ્મોના ચાહકો ઝટ સિંગલ સ્ક્રીન પહોંચી જાય. ત્યાં ટિકિટ ન મળે તો મલ્ટિપ્લેક્સમાં જાય. લૉજિક, કંઈક અર્થસભર, નવું અને હટકે જોઈતું હોય તો રાહ જુઓ. નેટફ્લિક્સ પર ‘અંધાધુન’ જુઓ\n૨૦૧૧માં અમિતાભ બચ્ચનને લીડ રોલમાં ચમકાવતી એક ફિલ્મ આવી હતી, ‘બુઢ્ઢા… હોગા તેરા બાપ’. ફિલ્મની ટ્રીટમેન્ટ ઑલમોસ્ટ સાઉથમાં બનતી ફિલ્મો જેવી હતી. એનું કારણ એ બનાવનાર તેલુગુ ડિરેક્ટર પુરી જગન્નાથ હતા. તેમણે ત્રણ વર્ષ પહેલાં જુનિયર NTR અને કાજલ અગરવાલને લઈને તેલુગુમાં ‘ટેમ્પર’ નામની ફિલ્મ બનાવી, જે કમર્શિયલી હિટ રહી. આ ‘ટેમ્પર’ પરથી રોહિત શેટ્ટી ઍન્ડ મંડળીએ રણવીર સિંહ અને સારા અલી ખાનને લઈને ‘સિમ્બા’ બનાવી.\nસાઉથ ઇન્ડસ્ટ્રીની મોટા ભાગની ફિલ્મો હવે હિન્દીમાં ડબ થાય છે. એની કદાચિત શરૂઆત થઈ સલમાન ખાનની ‘વૉન્ટેડ’ સુપરહિટ ગઈ ત્યારથી. એ ‘વૉન્ટેડ’ જેના પર આધારિત હતી એ તેલુગુ ફિલ્મ ‘પોકિરી’ના ડિરેક્ટર પણ પુરી જગન્નાથ હતા! ટિપિકલ સાઉથની ફિલ્મોના નૉર્થ ઇન્ડિયન ચાહકો મહેશ બાબુ અભિનીત ‘બિઝનેસમૅન’ ફિલ્મથી અચ્છી તરહ વાકેફ હશે. એ ‘બિઝનેસમૅન’ના ડિરેક્ટર પણ પુરી જગન્નાથ. ઇન શૉર્ટ, લાઉડનેસ પણ ત્વરાથી દર્શાવવામાં પુરી જગન્નાથ માહેર છે. તેમની ફિલ્મની વાર્તા રેગ્યુલર હોય પણ નરેશન ઇમ્પૅક્ટફુલ હોય.\n‘ટેમ્પર’ના લેખક વક્કથમ્મ વમ્સીએ લખેલી મૂળ વાર્તા જૂનીપુરાણી જ છે, પણ જુનિયર NTRનો ગુસ્સો, ઍક્શન-સીક્વન્સિસ ઍન્ડ તેલુગુ ડાયલૉગ્સે લોકોને મજા કરાવી હતી. ‘ટેમ્પર’માં વિલન તરીકે પ્રકાશ રાજ હતા. અહીં ‘સિમ્બા’માં સોનુ સુદ છે.\nતો… જેના દાદાના જીવન પર ફુલફ્લેજ્ડ બાયોપિક આવી રહી છે એવો જુનિયર NTR ખાટે કે પછી નવો-નવો પરણેલો રણવીર સિંહ ખાટે? આઓ દેખતે હૈ…\nફિલ્મની વાર્તા બાજીરાવ સિંઘમના અવાજથી ઊઘડે છે. તેઓ જ્યાં ઇન્સ્પેક્ટર હતા એ શિવગડ ગામમાં સંગ્રામ ભાલેરાવ ઉર્ફે સિમ્બાનું બાળપણ વીતી રહ્યું છે. અનાથ સિમ્બા જુએ છે કે સૌથી વધુ તાકાત પૈસામાં છે અને પૈસા તેની પાસે વધુ હોય જ્યાં પાવર હોય અને પાવર પોલીસ બનવાથી મળે! (હા ભાઈ! ‘ટેમ્પર’માં પણ આવું જ છે!) નાનકડો સિમ્બા નક્કી કરી લે છે કે આપણે પોલીસ બનવું છે. અને તે સૌથી પહેલું કામ હાથમાં પોલીસનું ટૅટૂ બનાવવાનું કરે છે! તો ટ્રેલરમાં બતાવે છે એ મુજબ મોટો થયેલો સિમ્બા (રણવીર સિંહ) કરપ્શન કરે છે, ગુંડાઓને લૂંટીને પોતે જ પૈસા હડપી લે છે. ત્યાં તેની બદલી શિવગઢથી મીરામર પોલીસ-સ્ટેશને થાય છે જ્યાં તેનો ભેટો ફિલ્મના વિલન દૂર્વા રાનડે (સોનુ સૂદ) સાથે થાય છે. સિમ્બા શરૂઆતમાં દૂર્વા માટે કામ કરે છે, પણ આગળ જતાં તેની સાથે વાંકું પડે છે.\nઆ દરમ્યાન સિમ્બાને તેની સિમ્બી એટલે કે શગુન સાઠે (સારા અલી ખાન) મળે છે. ગોતવા છેટે ન જવું પડે એટલે મીરામર પોલીસ-સ્ટેશનની સામે જ શગુનની ફૂડની દુકાન જેવું કંઈક છે! બેઉ પ્રેમમાં પડે છે. બે જૂનાં ગીતો આવે છે. ઇન્ટરવલ પડે છે. એક અનહોની પછી સિમ્બા સુધરે છે. આમ તો એ અનહોની પણ ટ્રેલરમાં રિવીલ કરી જ દેવાઈ છે. સિમ્બા અનહોનીનો બદલો લે છે. ફિલ્મ પૂરી થાય છે. એક ટકો પણ ફિલ્મમાં કંઈ નવું નથી. બધું રોહિત શેટ્ટીની ડિઝાઇન મુજબ ચાલ્યા કરે છે.\nરોહિતભાઈ કા હૈ યે જલવા!\n‘સિમ્બા’ કહ્યું એમ, તેલુગુ ફિલ્મ ‘ટેમ્પર’ની રીમેક છે. એટલે એની ટ્રીટમેન્ટ પણ સાઉથ ઇન્ડિયન ફિલ્મો જેવી જ છે. હા, એમાં રોહિત શેટ્ટી બ્રૅન્ડ થોડો તડકો ઉમેરાયો છે! ‘ટેમ્પર’ ફિલ્મમાં મુખ્ય પૉઇન્ટ (જે હવે ‘સિમ્બા’નો પણ છે) રેપનો હતો – છોકરી સાથે થતી છેડતી – બળાત્કાર અને મોડા મળતા ન્યાયનો હતો. બાકી એમાં લાઉડ ઍક્શન, ટિપિકલ ડાયલૉગ્સ હતા. અહીં ઍક્શન-સીક્વન્સિસ ‘ટેમ્પર’ કરતાં સારી છે. અમુક વેલ કોરિયોગ્રાફ્ડ મૂવ્સ છે. બાકી સાઉથની ફિલ્મોની જેમ ઓવરઍક્શન અને ઓવરમેલોડ્રામાના ખાનામાં સહેલાઈથી ‘સિમ્બા’ ઢળી શકી હોત. જોકે રોહિતની ઍક્શન પહેલાથી જ ઓવરના કિનારે અડેલી રહે છે!\nહવે ‘ટેમ્પર’ને એક પણ વાર યાદ ન કરતાં માત્ર ‘સિમ્બા’ની જ વાત કરીએ તો ‘સિમ્બા’ બૉલીવુડના ૮૦ના દાયકામાં બનતી રિવેન્જ ડ્રામા ફિલ્મ જેવી છે, જેમાં એક ઈમાનદાર પોલીસવાળા ભાઈ હોય. તેની એક બહેન હોય. બહેનને કોઈ ઉપાડી જાય. બહેન પાછી ન આવે. ભાઈનું મગજ જાય અને તે બદલો વાળે. ઑડિયન્સ ખુશ! ઑડિયન્સ ખુશ એટલે પ્રોડ્યુસર ખુશ! અને ડિરેક્ટર તો હોય જ!\nઅહીં તેની સાથે શરૂઆતમાં બેઈમાન પોલીસ- ઑફિસરનો ટ્રૅક ઉમેરાયો છે (જે આપણે ‘દબંગ’માં જોઈ ચૂક્યા છીએ) અને બીજો મુદ્દો ભારતમાં થતા રેપનો ઉપાડ્યો છે. ઇન્ટરવલ પછીની એક ર્કોટ-સીક્વન્સમાં અચાનક જ સિમ્બા (હા, ખુદ રણવીર સિંહ) ભારતમાં નર્ભિયા રેપકેસ બાદ દર વર્ષે થયેલા બળાત્કારના આંકડા બોલે છે. અને કહે છે કે એ હજી પણ બંધ નથી થયા. એક જ રસ્તો છે, હેવાનોને પતાવી નાખો. લેખક બેલડી સાજિદ-ફરહાદ અને યુનુસ સેજવાલે સરકારના ‘બેટી પઢાઓ’વાળા સ્લોગનનો પણ ઉપયોગ કર્યો છે.\nસાજિદ-ફરહાદ પરથી યાદ આવ્યું કે ઇન્ટરવલ સુધીની ‘સિમ્બા’માં તમને આ લેખકોના ‘ગોલમાલ’ સિરીઝ ટાઇપના ફની ડાયલૉગ્સ સાંભળવા મળે છે. રણવીર સિંહ પોતાની આગવી અદામાં ગજબ કૉમિક ટાઇમિંગ સાથે ડાયલૉગ ડિલિવરી કરે છે. પોલીસ-સ્ટેશનનાં તથા સારા અલી ખાન સાથેનાં અમુક રમૂજી દૃશ્યો છે. શરૂઆતનો અડધો ભાગ હળવો છે. ઇન્ટરવલ પછી ભાઈ સિમ્બા સિંઘમ થઈ જાય છે. (સિંઘમ થયો એ દર્શાવવા સિંઘમની સિગ્નેચર ટ્યુન પણ સંભળાય છે!)\nઆ ફિલ્મનો પ્લસ પૉઇન્ટ કે બૉલીવુડ મસાલા ફિલ્મોના ચાહકોને ગમે એવી વાત એ છે કે એમાં બાજીરાવ સિંઘમ છે. આખી ફિલ્મ દરમ્યાન તમને યાદ રહે છે કે ગમે ત્યારે અથવા છેલ્લે સિંઘમ ખુદ આવશે. ફિલ્મનું શરૂઆતી નરેશન તેના અવાજમાં થાય છે અને અંતમાં તેનો શૉર્ટ કૅમિયો છે, પણ અજય દેવગનના ફૅન્સ માટે એ નકરો જલ્સો છે. એક ફ્રેમમાં રણવીર સિંહ અને અજય દેવગનને જોવા એ લહાવો છે.\nપફોર્ર્મન્સની વાત કરીએ તો રણવીર સિંહે દર વખતની જેમ જીવ રેડ્યો છે. તેના મરાઠી ઍક્સન્ટ સાથે શરૂઆતમાં આપણને થોડી વાર લાગે છે, પણ પછી સેટ થઈ જવાય છે. સિમ્બા જૂની હિન્દી ફિલ્મોનાં ગીતો ગાય છે, અમુક ડાયલૉગ ભેળસેળ કરીને બોલે છે. ફુલ ટુ મસાલેદાર ફિલ્મમાં હીરોનું જે પાત્ર હોય અને તે જે કરે, તેણે એવું કર્યું છે. ફિલ્મનાં લાગણીસભર દૃશ્યો ઍક્શન કરતાં વધુ અસરકારક છે. સારા અલી ખાનનો રોલ ટૂંકો છે. (‘કેદારનાથ’ કરતાં પણ ટૂંકો!) કહી શકાય કે તે માત્ર બે રીમિક્સ ગીત પર નાચવા આવે છે. મીરામરના હેડ કૉન્સ્ટેબલ નિત્યાંનદ મોહિલેના પાત્રમાં આશુતોષ રાણા છે. તે પાત્ર એકદમ ઈમાનદાર છે અને આજુબાજુના વાતાવરણથી ત્રસ્ત છે. તેને અને રણવીરને સાથે જોવાની મજા પડે છે. કહ્યું એમ વિલન તરીકે સોનુ સૂદ અને તેની સિક્સ-પૅક ઍબ્સ છે. તેના બે ભાઈઓ, જેઓ દરિંદા છે અને જેમણે રેપ કયોર્ છે. પણ લોચો એ છે કે તે બે એટલા ડરાવના લાગતા જ નથી જેટલા કહેવામાં આવ્યા છે! સોનુ સૂદ જામે છે. તેની માતાના પાત્રમાં ગુજરાતી દિગ્ગજ કલાકાર સરિતા જોશી છે. ઉપરાંત જેના સાથે રેપ થાય છે તે આકૃતિ દવેના પાત્રમાં વૈદેહી પરશુરામી, જજના પાત્રમાં અશ્વિની કાળસેકર, કૉન્સ્ટેબલ સંતોષ તાવડેના પાત્રમાં સિદ્ધાર્થ જાધવ વગેરે કલાકારો છે. સિદ્ધાર્થ જાધવના ઇન્ટરવલ સુધીના અમુક કૉમિક સીન્સ મજેદાર છે.\nફિલ્મનાં ગીતો તનિષ્ક બાગચીએ કમ્પોઝ કર્યા છે. ફિલ્મમાં સાંભળવાં-જોવાં ગમે છે. બે ગીતો રીમિક્સ કરેલાં છે. ટાઇટલ નવું છે, જે ઠીક છે.\nબૅકગ્રાઉન્ડ મ્યુઝિક લાઉડ છે અને ક્યાંક-ક્યાંક રણવીર સિંહ એનાથી વધારે લાઉડ છે! પણ મોટા ભાગે ગમે તેવો છે. બાકીની જગ્યાએ સહન થઈ શકે તેવો છે.\nરોહિત શેટ્ટીની મોટા ભાગની ફિલ્મોને ક્રિટિક્સ વખોડે છે ને દર્શકો પસંદ કરે છે. (એમાંની ‘દિલવાલે’ ને ‘ચેન્નઇ એક્સપ્રેસ’ તો ખરેખર હથોડો હતી!) રોહિત ‘સિમ્બા’ના પ્રમોશનમાં કહેતો હતો કે મારી ઇચ્છા છે કે ક્રિટિક્સને પણ મારી ફિલ્મ ગમે. રાધર, કોઈક દિવસ ગમશે. આ વખતે તેણે બહુ ગાડીઓ નથી ઉડાડી, અતિશયોક્તિ સાથેના સ્લો-મોશન વૉક અને ચહેરાના ક્લોઝઅપ પણ નથી લીધા. (જોકે એ અજયમાં જ સારું લાગે, રણવીરમાં એક હદથી વધારે ન લાગે કદાચ!)\n‘ટેમ્પર’માં જ્યાં-જ્યાં ફૂવડતા લાગે છે કે વધારે પડતું થઈ ગઈ ગયું છે એવું લાગે છે એ સિચુએશન્સ-સંવાદ અહીંથી હટાવી દેવાયાં છે. ને બૉલીવુડની સુપરહિટની ફૉમ્યુર્‍લામાં ફિટ થાય એવી વસ્તુઓ ઉમેરવામાં આવી છે. એમ કરવામાં ફિલ્મ ખાસ્સી એવી લાંબી પણ બની છે. બે કલાક ને ચાલીસ મિનિટમાં ફિલ્મમાં છેલ્લે-છેલ્લે વુમન એમ્પાવરમેન્ટ ને જેન્ડર ઇક્વાલિટી જેવા મુદ્દાઓ વિચિત્ર રીતે રજૂ કરાયા છે. છતાંય એકંદરે ફિલ્મ મનોરંજક છે. રણવીર સિંહને જોવાની મજા પડે છે. છેલ્લે-છેલ્લે પકડ છૂટે છે ત્યાં આંખોથી લઈશું કામવાળા ભાઈ અજય દેવગન આવે છે ને સીટીઓ-તાળીઓ ઉઘરાવી જાય છે.\nરોહિત શેટ્ટીની ફિલ્મના ચાહકો, રણવીર સિંહના આશિકો ને અજય દેવગનના દીવાનાઓ પહોંચી જાય. કહ્યું એમ ટિપિકલ સાઉથ ઇન્ડિયન તથા બૉલીવુડની લૉજિક વિનાની મસાલા ફિલ્મના રસિયાઓને મજ્જો પડી જશે. અર્થસભર, કંઈક નવું, અલગ, હટકે, ગંભીર જોવું હોય તો પ્રાઇમ કે નેટફ્લિક્સ, જે પણ સબસ્ક્રાઇબ કરાવ્યું હોય એ જુઓ!\nછેલ્લી વાત : રોહિત શેટ્ટી ઍન્ડ મંડળીએ અજય દેવગન સિવાયની ઓર એક સરપ્રાઇઝ આપી છે. સોશ્યલ મીડિયા પર કોઈ એનો પાડેલો ફોટો અપલોડ કરીને તમારી મજા છીનવે એ પહેલાં પહોંચી જાઓ થિયેટર.\nનોંધ : ચિચિયારીઓ, તાળીઓ અને સીટીઓ મારવાના શોખીન હો તો ભરાયેલા થિયેટરમાં જ જજો, ઓર મજ્જો પડશે. ડીસન્ટ લોકો વચ્ચે આવી ફિલ્મ ઓછી ગમતી હોય છે! અસ્તુ.\n(Review for Mid-day, Mumbai: 29 December 2018\nMid-day, Mumbai. Page No. 28, Date: 29-12-2018\nTagsJn. NTR • Movies • Ranveer singh • Rohit shetty • Simbba • Temper\n0 comments on “સિમ્બા”


અક્ષય કુમારનો 2.0 માં સૌથી અલગ લૂક | Akshay Kumar scary look in tamil movie 2.0 - Gujarati Oneindia\nPublished: Wednesday, March 23, 2016, 15:44 [IST]\nઅક્ષય કુમાર જે કઈ પણ કરે છે તે દરેક લોકો નથી કરી સકતા. અક્ષય કુમારે રજનીકાંતની ફિલ્મ 2.0 માં વિલન બનીને બધાને ચોકાવી દીધા છે. હમણાં જ ફિલ્મ 2.0 નો અક્ષય કુમારનો લૂક બધાની સામે આવ્યો છે. અક્ષય કુમાર તેમાં ક્રો લૂકમાં છે. અક્ષય કુમાર ના લૂકને જોઇને જ લાગે છે કે તેમની પાછળ ઘણી મહેનત કરવામાં આવી છે.\nઆ ફિલ્મમાં અક્ષય કુમાર ના મેકઅપ પાછળ ઘણી મહેનત કરવામાં આવી છે, કારણકે તેઓ ઓળખાણમાં જ નથી આવી રહ્યા. અક્ષય કુમારે તો બધાને સૌથી પહેલા તમિલ ફિલ્મ માટે હા પાડીને ચોકાવી દીધા હતા.\nતમિલ ફિલ્મોના સ્ટાર બોલિવૂડમાં કામ કરવા માટે આવે છે. પરંતુ અક્ષય કુમાર કદાચ પહેલા એવા સ્ટાર હશે જે બોલિવૂડમાંથી તમિલ ફિલ્મમાં કામ કરવા માટે ગયા છે. અને જાય પણ ખરા રજનીકાંત જાતે આ ફિલ્મની ઓફર કરે તો.\nજુઓ ફિલ્મ 2.0 માં અક્ષય કુમારનો લૂક....\nઆ છે વિલન અક્ષય કુમાર\nઅક્ષય કુમાર તેની આવનારી ફિલ્મ 2.0 માં આ લૂકમાં જોવા મળશે.\nઅક્ષય કુમાર આ ફિલ્મમાં વિલનના રોલમાં છે અને માનવામાં આવી રહ્યું છે કે આ ફિલ્મમાં અક્ષય કુમાર ક્રો લૂકમાં છે.\nરિસ્ક તો નથી લઇ રહ્યા\nસવાલ એ પણ ઉઠી રહ્યા છે કે વિલનનો રોલ કરીને અક્ષય કુમાર કોઈ ભૂલ તો નથી કરી રહ્યા ને. આમ જોવા જઈએ તો ખુદ રજનીકાંતે અક્ષય કુમારને આ રોલ માટે ઓફેર કરી હતી એટલે ના પાડવાનો તો સવાલ જ નથી આવતો\nઅક્ષય કુમારનો આ લૂક જોઇને જ ખબર પડી જાય છે કે આ ફિલ્મ ખુબ જ રસપ્રદ રહેશે.\nમેન ઇન એકસન\nઅક્ષય કુમાર ફરી એક વાર મેન ઇન એકસન સાબિત થશે.\nઆ ફિલ્મની ખાસ વાત એ છે કે આ ફિલ્મ અત્યાર સુધીની સૌથી મોઘી ફિલ્મ છે. જેનું કુલ બજેટ 350 કરોડ છે.\nજોવી પડશે રાહ\nઆ ફિલ્મ માટે આપણે ઘણી રાહ જોવી પડશે કારણકે આ ફિલ્મ 2017 માં આવશે.\nઆ ફિલ્મમાં મેકઅપ માટે ઘણા જ આધુનિક ઉપકરણોનો ઉપયોગ કરવામાં આવ્યો છ.\nઆ ફિલ્મમાં એમી જેક્સન હેરોઈન છે અને સંગીત એ આર રહેમાને આપ્યું છે.\nakshay kumar rajnikant bollywood movies interesting અક્ષય કુમાર રજનીકાંત બોલિવૂડ\nStory first published: Wednesday, March 23, 2016, 15:44 [IST]\nAkshay Kumar scary look in tamil movie 2.0


શોર્ટ્સ અને બેકલેસ ટોપ પહેરીને દિશાએ લગાવી આગ - એકદમ નવું ફોટોશૂટ થઇ રહ્યું છે વાઈરલ.... - Gujarati News & Stories\nએક્ટ્રેસ દિશા પટાણી, પછી ભલે તે રેડ કાર્પેટમાં ભાગ લેતી હોય અથવા ફોટોશૂટમાં, તે દરેક જગ્યાએ પોતાની સ્ટાઇલથી હેડલાઇન્સ બનાવે છે. દિશાની શૈલી જબરદસ્ત છે. તે ખૂબ જ સુંદરતા સાથે દરેક ડ્રેસ વહન કરે છે. તાજેતરમાં દિશાએ પોતાના ઇન્સ્ટાગ્રામ હેન્ડલ (દિશા પટાણી ઇન્સ્ટાગ્રામ) પર પોતાની આકર્ષક તસવીરો શેર કરી છે. ચાહકો તેમની શૈલી જોયા પછી ખુશ નથી. અભિનેત્રીએ લગભગ એક કલાક પહેલા તેના ફોટા શેર કર્યા હતા, જેના પર સાડા છ લાખથી વધુ લાઈક્સ મળી છે. દિશા તેની બોલ્ડનેસ ને લઈને જાણીતી છે તે ફિગર ફ્લન્ટ કરવાનો કોઈ મોકો છોડતી નથી.\nદિશાના આ ફોટામાં તમે જોઈ શકો છો કે અભિનેત્રીએ સુંદર દેખાવ અને લાંબા વેવી વાળથી પોતાનો લુક પૂર્ણ કર્યો છે. તે ડેનિમ શોર્ટ્સ સાથે લવંડર ડ્રેસ પહેરીને જોવા મળી છે. દિશાના ચાહકો તેના ફોટો પર ઉગ્ર ટિપ્પણી કરી રહ્યા છે. દિશા પટનીએ ધોનીની બાયોપિકમાં તેની પહેલી ગર્લફ્રેન્ડનું પાત્ર ભજવીને હેડલાઇન્સ બનાવ્યા હતા. અભિનેત્રીની સુંદરતા અને અભિનયના દરેકને ખાતરી થઈ ગઈ હતી. દિશા અવારનવાર તેની તસ્વીરોને લઈને ચર્ચાઓમાં રહે છે. મોટા ભાગે દિશા ગ્લેમરસ તસ્વીરો શેર કરીને હેડલાઈન બનાવે છે.\nકામ વિશે વાત કરતાં દિશા તેની આગામી ફિલ્મ રાધે: યોર મોસ્ટ વોન્ટેડ ભાઈમાં જોવા મળશે. ફિલ્મમાં તે સલમાન ખાન અને રણદીપ હૂડા સાથે સ્ક્રીન શેર કરી રહી છે. દિશા પણ વિલન2‘નો ભાગ છે. આદિત્ય રોય કપૂર, અનિલ કપૂર, કૃણાલ કેમ્મુ અને એલી અવરામ સાથેની તેની છેલ્લી ફિલ્મ મલંગે બોક્સ ઓફીસ પર ખૂબ સરસ કમાણી કરી હતી.\nદિશા પટનીએ આ તસવીર પોતાના ઇન્સ્ટાગ્રામ એકાઉન્ટ પર શેર કરી છે, જેમાં તે બ્લુ ડ્રેસમાં જોવા મળી રહી છે. આ ફોટામાં ચાહકો કિલર શૈલીની દિશા જોવા માટે મળી રહ્યા છે. દિશા તેના બોલ્ડ ફોટોશૂટને કારણે ખૂબ પહેલા ચર્ચામાં રહી છે. દિશા તેના મિત્રો સાથે ખૂબ મસ્તી કરે તે માટે જાણીતી છે. તે તેના મિત્રો સાથે સમય પસાર કરવાની કોઈ તક ચૂકતી નથી.


ખંભાળીયાના આરાધના ધામમાં દિક્ષા મહોત્સવ\nખંભાળીયા તા. ૧૬ઃ ખંભાળીયા પાસે આવેલા સુપ્રસિદ્ધ જૈનતીર્થ ધામ હાલાર તીર્થ, આરાધના ધામમાં દર્શનાબેન ગાંધી (પોરબંદરવાળા)નો દીક્ષાવિધિ સમારોહ રંગે-ચંગે સંપન્ન થયો હતો.\nહાલાર તીર્થ-આરાધના ધામમાં પ. વજ્રસેન વિજયજી મ.સ. તથા પ.પૂ. આચાર્ય હેમપ્રભસુરીશ્વરજીની નિશ્રામાં દર્શનાબેન પી. ગાંધીનો દીક્ષાનો કાર્યક્રમ યોજવામાં આવ્યો હતો.\nઆ પ્રસંગે રવિવારે સવારે પૂજ્ય ગુરૃભગવંતોના મંત્રોચ્ચાર વિધિપૂર્વક સંપન્ન કરી, દર્શનાબેનની દીક્ષા કરાવવામાં આવી હતી. આ કાર્યક્રમમાં પોરબંદરથી ૩૦૦ કરતાં વધુ જૈન સંઘના શ્રેષ્ઠીઓ ખાસ ઉપસ્થિત રહ્યાં હતાં.\nઆ કાર્યક્રમની પૂર્વ સંધ્યાએ પોરબંદરમાં શનિવારે દીક્ષાર્થીઓનો ભવ્ય વરઘોડો શહેરના રાજમાર્ગો પર નીકળ્યો હતો. જ્યાં વર્ષી દાન કરવામાં આવ્યું હતું. દેવ વિમાની રચનામાંથી વર્ષી દાનનું વિશેષ આકર્ષણ રહ્યું હતું તથા રાત્રે દર્શનાબેનનો વિદાય સમારંભ યોજાતા ભાવપૂર્વકના દૃશ્યો સર્જાયા હતાં. પોરબંદરમાં અમદાવાદના દર્શનભાઈ શાહ તથા પારસ મારૃએ કાર્યક્રમનું સંચાલન કર્યુ હતું.\nખંભાળીયા સ્થિત આરાધના ધામમાં ૫ૂજ્ય ગુરૃદેવ શ્રી વજ્રસેનવિજયજી મ.સા.ની નાદુરસ્ત તબિયત વચ્ચે પોરબંદરથી ૩૦૦ થી વધુ જૈન ભક્તોની ઉપસ્થિતિમાં ગુરૃદેવ પાસે દીક્ષાગ્રહણ કરી તેમનું નામ દર્શનામાંથી સાધ્વીજી ધ્યાનવર્ધના શ્રીજીનું નામકરણ કરવામાં આવ્યું હતું. દીક્ષાર્થીના ઉપકરણોના ચડાવા સારી એવી રકમના થયા હતાં.\nહાલાર તીર્થ-આરાધના ધામના ટ્રસ્ટીઓ તેમજ મુંબઈ, રાજકોટ, જામનગર, ધ્રાંગધ્રા, જૂનાગઢ વિગેરે સ્થાનોએથી આઠસો જેટલા ભાવિકોની ઉપસ્થિતિમાં દીક્ષા પ્રસંગ ભવ્ય રીતે ઉજવાયો હતો.


અમદાવાદમાં ડેન્ગ્યુ-ચીકનગુનિયાનો કહેર યથાવત - Western Times News\nઅમદાવાદમાં ડેન્ગ્યુ-ચીકનગુનિયાનો કહેર યથાવત\nઅમદાવાદ, અમદાવાદ શહેરમાં ડેન્ગ્યુ અને ચીકનગુનિયા જેવા જીવલેણ અને ઘાતકરોગના કેસ ચિંતાજનક હદે વધી રહ્યા છે. ચીકનગુનિયાના કેસની સંખ્યા પ્રથમ વખતએક હજારને પાર કરી ગઈ છે. જ્યારે ડેન્ગ્યુના કેસમાં ગત વર્ષની સરખામણીએ લગભગ ૫૦૦ ટકાનો વધારો નોંધાયો છે.\nશહેરમાં મચ્છરજન્ય રોગચાળાની સાથે સાથે કમળો, ટાઈફોઈડ અને કોલેરા જેવા પાણીજન્ય રોગના કેસમાં પણ વધારો જાેવા મળ્યો છે. મચ્છરજન્ય રોગચાળાના કેસમાં વધારો થતાં મ્યુનિ.આરોગ્યતંત્ર દોડતું થઈ ગયું છે. તેમજ ફોગીંગ અને દવા છંટકાવમાં વધારો કરવામાં આવ્યો છે.\nસ્માર્ટસીટીના નાગરીકો કોરોના બાદ વધુ એક વખત રોગચાળાના સકંજામાં આવી ગયા છે. કોરોનાના કેસ નહીવત જાેવા મળે છે. પરંતુ તેની સામે ચીકનગુનિયા અને ડેન્ગ્યુનો રોગચાળો વકરી રહ્યો છે.\nઅમદાવાદ શહેરમાં પ્રથમ વખત ચીકનગુનિયાના ૧૨૦૦ કરતા વધારે કેસ નોંધાયા છે. સૂત્રોએ જણાવ્યા મુજબ શહેરમાં ૨૦૦૬ની સાલમાં ચીકનગુનિયાનો આતંક જાેવા મળ્યો હતો તથા ૬૦૭૭૭ શંકાસ્પદ કેસ નોંધાયા હતા જેની સામે કન્ફર્મ કેસની સંખ્યા માત્ર ૨૨ હતી. ૨૦૧૩ની સાલમાં પ્રથમ વખત ચીકનગુનિયાના કેસની સંખ્યા ત્રણ આંકડામાં જાેવા મળી હતી.\n૨૦૧૩માં ૩૪૯ કેસ કન્ફર્મ થયા હતા. જ્યારે ૨૦૧૬માં ૪૪૭, ૨૦૧૭માં ૨૫૭, ૨૦૧૮માં ૧૯૪, ૨૦૧૯માં ૧૮૩ તથા ૨૦૨૦માં ૯૨૩ કેસ નોંધાયા હતા. જેની સામે ૨૦૨૧માં ૧લી જાન્યુઆરીથી ૩૦ ઓક્ટોબર સુધી ચીકનગુનિયા ૧૨૦૪ કેસ કન્ફર્મ થયા છે.\n૨૦૨૦ના ઓક્ટોબર મહિનામાં ચીકનગુનિયાના માત્ર ૧૦૪ કેસ નોંધાયા હતા. જેની સામે ૨૦૨૧ના ઓક્ટોબર મહિનામાં ૭૭૫ કેસ કન્ફર્મ થયાં છે. આમ, છેલ્લાં દસ મહિનામાં ચીકનગુનિયાના જેટલા કેસ નોંધાયા છે તેના ૩૨ ટકા કેસ ઓક્ટોબર મહિનામાં જ નોંધાયા છે.\nશહેરમાં ચીકનગુનિયાની સાથે સાથે ડેન્ગ્યુ જેવા ઘાતક અને જીવલેણ રોગના કેસમાં પણ વધારો થઈ રહ્યો છે. એક અંદાજ મુજબ ડેન્ગ્યુની કેસમાં પાંચ વર્ષથી નાની ઉંમરના બાળકોની સંખ્યા વધારે છે. ૨૦૨૧માં ડેન્ગ્યુના ૨૪૨૫ કેસ નોંધાયા છે.\n૨૦૨૦ના સમગ્ર વર્ષ દરમ્યાન ડેન્ગ્યુના માત્ર ૪૩૨ કેસ નોંધાયા હતા. આમ, ગત વર્ષની સરખામણીએ ડેન્ગ્યુના કેસમાં પાંચથી છ ગણો વધારો જાેવા મળ્યો છે. ૨૦૨૦ના ઓક્ટોબર મહિનામાં ડેન્ગ્યુના માત્ર ૧૦૪ કેસ નોંધાયા હતા. જેની સામે ૨૦૨૧માં ૩૦ ઓક્ટોબર સુધી ડેન્ગ્યુના ૭૭૫ કેસ નોંધાયા છે. જે ૨૦૨૦ના ઓક્ટોબર મહિના કરતા લગભગ સાત ગણા વધારે છે.\nડેન્ગ્યુ કેસના છેલ્લા પાંચ વર્ષના પ્રાપ્ત આંકડા મુજબ ૨૦૧૫માં ૨૧૬૫ કેસ, ૨૦૧૬માં ૨૮૫૨, ૨૦૧૭માં ૧૦૭૯, ૨૦૧૮માં ૩૯૩૫, ૨૦૧૯માં ૪૫૪૭ તેમજ ૨૦૨૦માં ડેન્ગ્યુના ૪૩૨ કેસ નોંધાયા હતા. ડેન્ગ્યુ અને ચીકનગુનિયાના કેસમાં થતા વધારા સામે મેલેરીયા અને ઝેરી મેલેરીયાના કેસમાં ઘટાડો જાેવા મળ્યો છે. જેના કારણે તંત્રને થોડી રાહત છે.\nશહેરમાં મચ્છરજન્ય રોગચાળાની સાથે સાથે પાણીજન્ય રોગચાળો પણ વકરી રહ્યો છે. ૨૦૨૧માં ૩૦ ઓક્ટોબર સુધી ઝાડા ઉલ્ટીના ૩૨૫૦, કમળાના ૧૧૩૫, ટાઈફોઈડના ૧૭૮૩ તથા કોલેરાના ૬૪ કેસ નોંધાયા છે. જેની સામે ૨૦૨૦માં ઝાડા ઊલ્ટીના ૨૦૭૨, કમળાના ૬૬૪, ટાઈફોઈડના ૧૩૩૮ અને કોલેરાના શૂન્ય કેસ નોંધાયા હતા.\n૨૦૨૦ના ઓક્ટોબર મહિનામાં ઝાડા ઊલ્ટીના ૧૫૪, કમળાના ૬૧, ટાઈફોઈડના ૧૬૬ તેમજ કોલેરાના શૂન્ય કેસ નોંધાયા હતા. જેની સરખામણીએ ઓક્ટોબર ૨૦૨૧માં ઝાડાઉલ્ટીના ૫૪૨, કમળાના ૧૨૭ તથા ટાઈફોઈડના ૨૦૨ કેસ નોંધાયા છે.\nઆમ, ૧લી ઓક્ટોબરથી ૩૦ ઓક્ટોબર સુધીના સમયગાળા દરમ્યાન ડેન્ગ્યુના ૭૭૫, ચીકનગુનિયાના ૩૯૯, સાદા મેલેરીયાના ૯૫, ઝેરી મેલેરીયાના ૧૬, ટાઈફોઈડના ૨૦૨, ઝાડા ઉલ્ટીના ૫૪૨, કમળાના ૧૨૭ તેમજ કોલેરાના શૂન્ય કેસ નોંધાયા છે.\nમ્યુનિ.આરોગ્ય વિભાગના વડા ડો.ભાવિનભાઈ સોલંકીના જણાવ્યા મુજબ મચ્છરજન્ય રોગચાળાને નિયંત્રણમાં લેવા માટે બ્રીડીંગ શોધવા, દવા છંટકાવ અને લોહી પરીક્ષણની ઝુંબેશ ચાલી રહી છે. ઓક્ટોબર મહિનામાં લોહીના ૬૭૭૪૩ સીરમ સેમ્પલની તપાસ કરવામાં આવી છે. જ્યારે ડેન્ગયુ માટે ૪૩૯૩ સીરમ સેમ્પલનીતપાસ કરવામાં આવી છે.\nમેલેરીયા વિભાગ દ્વારા ૬૩૬૩૧૭ મકાનોમાં આઈ.આર.સ્પ્રે કરવામાં આવ્યા છે. જ્યારે ૯૪૫૩ બિનરહેણાંક મિલ્કતોમાં પણ સ્પ્રે કરવામાં આવ્યા છે. પાણીજન્ય રોગચાળાને કાબુમાં લેવા માટે ચાલુ વર્ષમાં ૮૨૯૩ પાણીના સેમ્પલ લેવામાં આવ્યા છે. જે પૈકી ૧૬૧ સેમ્પલ અનફીટ જાહેર થયા છે. જ્યારે ૨૦૨ સ્થળે પાણીમાં ક્લોરીનનો અભાવ જાેવા મળ્યો છે તેમ તેમણે વધુમાં જણાવ્યું હતું.\nPrevious શ્વાનને રોટલી ખવડાવવાની બાબતે પાડોશીઓ બાખડ્યા\nNext ચલોડા ગામે ઓર્થો અને આંખના મફત મેડિકલ કેમ્પનું આયોજન


China did not invite Indian troops for the courtesy meeting, China may also behind Nepal's objections for Lipulekh area | ચીને ભારતના સૈનિકોને બેઠક માટે આમંત્રણ આપ્યું ન હતું, બાદમાં9દિવસમાં2અથડામણ થઈ; લિપુલેખ અંગે નેપાળના વાંધા પાછળ ચીન પણ હોઈ શકે છે - Divya Bhaskar\nChina Did Not Invite Indian Troops For The Courtesy Meeting, China May Also Behind Nepal's Objections For Lipulekh Area\nસરહદ વિવાદ:ચીને ભારતના સૈનિકોને બેઠક માટે આમંત્રણ આપ્યું ન હતું, બાદમાં9દિવસમાં2અથડામણ થઈ; લિપુલેખ અંગે નેપાળના વાંધા પાછળ ચીન પણ હોઈ શકે છે\n5 મેના રોજ પૂર્વી લદ્દાખના પેંગોંગ તળાવ પર ભારત અને ચીનના 200 સૈનિકો વચ્ચે અથડામણ થઇ હતી\n9 મેના રોજ, ઉત્તર સિક્કિમના નાકુ લા સેક્ટરમાં બંને દેશોના 150 સૈનિકો વચ્ચે ઘર્ષણ થયું હતું\nભારતે કૈલાસ માનસરોવર માટે લિપુલેખનો રસ્તો શરૂ કર્યો, નેપાળે કહ્યું- તે અમારા વિસ્તારમાંથી પસાર થઈ રહ્યો છે\nપૂર્વી લદ્દાખમાં પેંગોંગ તળાવ અને સિક્કિમ સેક્ટરની નાકુ લા બોર્ડર. બંને સ્થાનો વચ્ચેનું અંતર એક હજાર કિલોમીટરથી વધુનું છે. બંને વિસ્તારો ભારત અને ચીન વચ્ચે 3488 કિલોમીટર લાંબી લાઇન ઓફ એકચ્યુઅલ કંટ્રોલ હેઠળ આવે છે અને તાજેતરના સરહદ વિવાદને કારણે પણ તે સમાચારોમાં છે.\nજોકે, આ વખતે ભારત અને ચીનના સૈનિકો વચ્ચેનો મામલો વિવાદથી આગળ વધીને સામ-સામે અથડામણ સુધી પહોચી ગયો છે. પેંગોંગ તળાવ અને નાકુ લા ખાતે આ મહિનાની શરૂઆતમાં ભારત-ચીની સૈન્ય વચ્ચે ઘર્ષણ થયું હતું. સૈનિકોએ એક બીજાને મુક્કો માર્યા. પથ્થરો પણ ફેક્યા જેમાં 10 સૈનિકો ઘાયલ થયા છે.\nસવાલ એ ઉભો થાય છે કે એવું તે શું થયું કે મામલો હુમલો અને પથ્થરમારા સુધી પહોંચ્યો. અમારી તપાસ સૂચવે છે કે આ છેલ્લા કેટલાક દિવસોમાં ચાલી રહેલા ઘતાનાક્રમોના પરિણામ સ્વરૂપ હોઈ શકે છે.\n... તો, સૌ પ્રથમ, આપણે જાણીએ છીએ કે આ અથડામણ ક્યાં, ક્યારે અને કેવી રીતે થઈ?\n1) તારીખ5મે, સ્થળ- પૂર્વ લદ્દાખમાં પેંગોંગ તળાવ\nતે દિવસે સાંજે, આ તળાવના ઉત્તર કાંઠે ફિંગર-5 વિસ્તારમાં લગભગ 200 ભારત-ચીની સૈનિકો સામ-સામે આવી ગયા. ચીની સૈનિકોની હાજરી સામે ભારતે વાંધો ઉઠાવ્યો હતો. આખી રાત સંઘર્ષની સ્થિતિ યથાવત્ રહી. બીજા દિવસે બંને સૈનિકો વચ્ચે ઝઘડો થયો. બાદમાં બંને પક્ષના ઉચ્ચ અધિકારીઓ વચ્ચેની વાતચીત બાદ મામલો ઉકેલાયો હતો.\nપેંગોંગ તળાવના બે તૃતીયાંશ ભાગ પર ચીનનું નિયંત્રણ\nપેંગોંગ એ નાનું સરોવર નથી. 14,270 ફૂટની ઉંચાઈએ લદાખથી તિબેટ સુધી આ તળાવનો ફેલાયેલું છે. તે 134 કિમી લાંબુ છે અને અમુક જગ્યાઓ પર તો તે5કિમી પહોળું પણ છે. બંને દેશોની સેના બોટ સાથે અહીં પેટ્રોલીંગ કરે છે. ખરેખર, આ તળાવની વચ્ચેથી ભારત-ચીનની લાઇન ઓફ એકચ્યુઅલ કંટ્રોલ પસાર થાય છે. તેનો બે તૃતીયાંશ ભાગ ચીન દ્વારા નિયંત્રિત છે. આથી જ અહીં હંમેશાં તણાવની પરિસ્થિતિઓ ઉભી થાય છે.\nપેંગોંગ તળાવ 1962ના યુદ્ધ પછીથી સીમા વિવાદનો એક ભાગ છે. આ વિસ્તારમાં ભારત અને ચીનના સૈનિકો વચ્ચે 2017 અને 2019માં ઝઘડા થયા છે.\n2) તારીખ સંભવતઃ9મે, સ્થળ- 16 હજાર ફૂટની ઉંચાઈએ ઉત્તર સિક્કિમમાં નાકુ લા સેક્ટર\nઅહીં ભારત અને ચીનના 150 સૈનિકો સામ-સામે હતા. તેની તારીખ સત્તાવાર રીતે જાહેર કરવામાં આવી નથી. જોકે, ધ હિન્દુના એક અહેવાલ મુજબ, અહીં અથડામણ9મેના રોજ જ થઈ હતી. પેટ્રોલિંગ દરમિયાન સૈનિકોએ સામ-સામે એકબીજાને મુક્કા માર્યા હતા. આ અથડામણમાં 10 જવાનો ઘાયલ થયા છે. બાદમાં અધિકારીઓએ પણ અહીં દરમિયાનગીરી કરી. પછી અથડામણ બંધ થઈ ગઈ.\nનાકુ લા પહેલાં ક્યારેય મોટો મુકાબલો થયો ન હતો\nનાકુ લા સેક્ટર એ વિસ્તાર છે જ્યાં તાજેતરના વર્ષોમાં ભારત અને ચીનની સૈન્ય વચ્ચે કોઈ મોટો મુકાબલો નહોતો. આ વિસ્તાર મુગુથંગની નજીક છે, જે તિબેટીયન શરણાર્થીઓ માટે જાણીતો છે. આ ઉત્તર સિક્કિમની છેલ્લી બોર્ડર પોસ્ટ છે અને ત્યારબાદ ચીનનો પ્રદેશ શરૂ થાય છે.\n3) તારીખ સંભવતઃ9મે, સ્થળ- લદ્દાખ\nજે દિવસે ચીન-ભારત સૈનિકો વચ્ચે ઉત્તર સિક્કિમમાં અથડામણ થઇ રહી હતી તે દિવસે જ ચીને તેના હેલિકોપ્ટર લદ્દાખની લાઇન ઓફ એકચ્યુઅલ કંટ્રોલ પર મોકલ્યા હતા. ચીની હેલિકોપ્ટરે સરહદ પાર નહોતી કરી પરંતુ જવાબમાં ભારતે તેના લેહ એરબેઝ પરથી સુખોઈ 30 એમકેઆઈ ફાઇટર પ્લેનનો કાફલો અને બાકીના ફાઇટર એરક્રાફ્ટ મોકલ્યા હતા. મીડિયા રિપોર્ટ્સ અનુસાર, તાજેતરનાં વર્ષોમાં આ પહેલીવાર છે જ્યારે ચીન દ્વારા આવી કાર્યવાહીના જવાબમાં ભારતે પોતાના લડાકુ વિમાન સરહદ પર મોકલ્યા હોય.\nબધુ ઠીક નથી: ચીને લડાઇના5દિવસ પહેલા સૈનિકોને મળવાનું આમંત્રણ મોકલ્યું ન હતું\nરસપ્રદ વાત એ છે કે,5મેના રોજ સૈનિકો વચ્ચે લદ્દાખના પેંગોંગ તળાવ પર ઝઘડાના5દિવસ પહેલા જ ભારત-ચીન બોર્ડર પર્સનલ બેઠક યોજાવાની હતી. ધ ટ્રિબ્યુનના અહેવાલ મુજબ, દર વર્ષે 1 મેના રોજ, ચીન લાઇન ઓફ એકચ્યુઅલ કંટ્રોલ પર લદ્દાખ, સિક્કિમ અને અરુણાચલમાં5સરહદ ચોકીઓ પર ભારતીય સૈનિકોની મેજબાની કરે છે. તે બંને સૈન્ય વચ્ચે પરસ્પર વિશ્વાસ વધારવાના એક પગલા તરીકે જોવામાં આવે છે. જો કે આ વખતે ચીને ભારતને આ બેઠકમાં આમંત્રણ આપ્યું નથી.\nશું આ બે કારણોસર ચીન ભારતથી નારાજ છે?\nપહેલું કારણ - કૈલાસ માનસરોવર માટે લિપુલેખ રૂટની શરૂઆત, નેપાળને વાંધો\nભારતે ગત શુક્રવારે કૈલાસ માનસરોવર યાત્રા માટે લિપુલેખ-ધારાચુલા રૂટની શરૂઆત કરી હતી. આ રસ્તો ઉત્તરાખંડમાં 17 હજાર ફૂટની ઉચાઈએ છે. આનાથી યાત્રાળુઓ, સ્થાનિકો અને ધંધાકીય લોકોને મદદ મળશે. જોકે, નેપાળને આ અંગે વાંધો છે.\nનેપાળ કહે છે કે મહાકાળી નદીનો માર્ગ જ્યાંથી પસાર થાય છે તે અમારો વિસ્તાર છે. એવું માનવામાં આવે છે કે નેપાળ સરકારની કમ્યુનિસ્ટ પાર્ટીએ ચીનના દબાણમાં આ વાંધો ઉઠાવ્યો છે. જોકે, ભારત અને નેપાળ વચ્ચેના 97% સરહદી વિસ્તારો પર કોઈ વિવાદ નથી.\nબીજું કારણ- ભારતે LAC સુધી પહોંચવા અરુણાચલમાં એક બ્રિજ બનાવ્યો\nબોર્ડર રોડ ઓર્ગેનાઇઝેશન (બીઆરઓ) એપ્રિલ મહિનામાં માત્ર 27 દિવસમાં અરુણાચલ પ્રદેશમાં સુબનસિરી નદી ઉપર ડેપોરીઝો બ્રિજ બનાવ્યો હતો. આ પુલ ભારત-ચીન સરહદ પર લાઇન ઓફ એકચ્યુઅલ કંટ્રોલ (LAC) સુધી 40 ટન વજનની ગાડીઓના પરિવહન કરવામાં ખૂબ મદદ કરશે.\nપુલની લંબાઈ 430 ફૂટ છે. તેનું મોટાભાગનું કામ લોકડાઉન દરમિયાન થયું છે. અરુણાચલમાં ભારતની પ્રવૃત્તિઓ અંગે ચીને લાંબા સમયથી વાંધો ઉઠાવ્યો હતો. ગયા વર્ષે નવેમ્બરમાં સંરક્ષણ પ્રધાન રાજનાથસિંહે અરુણાચલની મુલાકાત લીધી ત્યારે પણ ચીને વાંધો ઉઠાવ્યો હતો.


Gujarat BJP will organize 'One-Day One District' program, State BJP President and General Secretary will be present in the district 24 hoursaday | ગુજરાતમાં છેવાડાના માણસ સુધી પહોંચવાનો પ્રયાસ, ભાજપ કરશે 'વન-ડે વન ડિસ્ટ્રિક્ટ' કાર્યક્રમ, પ્રદેશ પ્રમુખ અને મહામંત્રી જિલ્લામાં 24 કલાક હાજર રહેશે - Divya Bhaskar\nGujarat BJP Will Organize 'One Day One District' Program, State BJP President And General Secretary Will Be Present In The District 24 Hours A Day\nભાજપ ઈલેક્શન મોડમાં:ગુજરાતમાં છેવાડાના માણસ સુધી પહોંચવાનો પ્રયાસ, ભાજપ કરશે 'વન-ડે વન ડિસ્ટ્રિક્ટ' કાર્યક્રમ, પ્રદેશ પ્રમુખ અને મહામંત્રી જિલ્લામાં 24 કલાક હાજર રહેશે\nકાર્યકર્તાઓ અને લોકોને પોતાના ઘરઆંગણે સાંભળશે\nગુજરાતમાં ભૂપેન્દ્ર પટેલ સરકારની રચના થયા બાદ સરકાર અને પક્ષ લેવલે લોકસંપર્કને વિશેષ મહત્વ આપવામા આવી રહ્યું છે. ત્યારે પ્રદેશ ભાજપ પ્રમુખ દ્વારા આજે વલસાડના વાપીમાં વન ડે વન ડિસ્ટ્રિક્રટ કાર્યક્રમની જાહેરાત કરવામા આવી હતી. પાટિલે કહ્યું હતું કે, ભાજપ આગામી દિવસોમાં વન ડે વન ડિસ્ટ્રિક્ટ કાર્યક્રમ યોજશે. જેમાં પ્રદેશ પ્રમુખ અને મહામંત્રી જે તે જિલ્લાની મુલાકાત લઈ 24 કલાક સમય આપી લોકો અને પક્ષના કાર્યકર્તાઓને સાંભળશે.\nએક આખો દિવસ એક જિલ્લા માટે ફાળવવામા આવશે\nપ્રદેશ અધ્યક્ષ સીઆર પાટીલ અને પ્રદેશ મહામંત્રી એક જિલ્લા માટે એક દિવસ ફાળવશે. જે તે જિલ્લાની મુલાકાત લઈ 24 કલાક ત્યાં રોકાણ કરી લોકો અને ભાજપના કાર્યકર્તાઓની સમસ્યાનો ઉકેલ લાવવાનો પ્રયાસ કરશે.\nકાર્યક્રમમાં કોની કોની મુલાકાત કરાશે?\nપ્રદેશ અધ્યક્ષ સીઆર પાટીલના જણાવ્યા મુજબ જિલ્લાની મુલાકાત દરમિયાન પ્રદેશ પ્રમુખ અને મહામંત્રી 24 કલાક રોકાણ કરશે. જે તે જિલ્લામાં સામાન્ય લોકો, પાર્ટીના કાર્યકર્તાઓ, સંઘના આગેવાનો, ઉદ્યોગપતિઓ સાથે મુલાકાત કરવામા આવશે. કાર્યકર્તાઓની ફરિયાદ હશે તો તેને પણ અલગથી સાંભળવામા આવશે.\nપહેલા કાર્યકર્તાઓ સાથે બેસવાની, હવે ઘરઆંગણે મળવાની જાહેરાત\nભાજપ દ્વારા પાર્ટીના વિવિધ કાર્યક્રમોનું આયોજન કરવામા આવતું હોય છે, ત્યારે મંત્રીઓ અને હોદેદારો સ્ટેજ પર બેસતા હોય છે અને કાર્યકર્તાઓ સામે નીચેની ખુરશીમાં બેસતા હોય છે. પરંતુ, પાટીલે પ્રદેશ પ્રમુખ બન્યા બાદ એક નવી શરૂઆત કરી હતી. સ્ટેજ પર બેસવાના બદલે કાર્યકર્તા સાથે જ બેસવાની શરૂઆત કરાવી હતી. જેનો હાલ પણ અમલ થઈ રહ્યો છે. ત્યારબાદ હાલ જે વન ડે વન ડિસ્ટ્રિક્ટ કાર્યક્રમની જાહેરાત કરવામા આવી છે. તેમાં પાર્ટીનો નાનો કાર્યકર તેની રજૂઆત કે ફરિયાદ પોતાના જિલ્લાસ્તરે જ કરી શકે તેવી વ્યવસ્થા કરવામા આવી છે.


પ્રેમની પરીક્ષા / કંચનલાલ વાસુદેવ મહેતા 'મલયાનિલ' | ગુજરાતી લિટરેચર\nપ્રેમની પરીક્ષા / કંચનલાલ વાસુદેવ મહેતા 'મલયાનિલ'\nજ્યાં જુઓ ત્યાં શરદ જ શરદ. દેવાલયની બાજુમાં તળાવમાંયે શરદ. કાંઠે ઊગેલાં વૃક્ષોમાંયે શરદ. ઊડતી એક અનિલની લહરમાં પણ શરદ જ.\nવર્ષનો આ ભાગ વસંતઋતુની સાથે તુલનામાં બેસે. શોભાને અનુભવનાર કહી ન શકે કે કોણ સુન્દરતર !\nપારિજાતકના વૃક્ષ પરનાં ઘણાંય ફૂલ આજ ઉતારી લેવામાં આવ્યાં છે. બાગ બિચારો સૂનો લાગે છે. બાગમાં બીજાં કેટલાંયે ફૂલ ઊગ્યાં હતાં, પણ શરદનો સ્નેહી તો પારિજાતક.\nચારુલેખાને પારિજાતક બહુ જ ગમે છે. એનું એક જ ફૂલ જોઈ એની દૃષ્ટિ આંખમાંથી ઊડી પડે છે.\nઆજે તેની જન્મતિથિ છે. પંદર શરદ એની કીકી ઉપર શમી ગઈ છે. આજે સોળમી છે. કાનમાં નાજુક પારિજાતકની કળીઓ ખોસી છે. ગળામાં જાડી માળ પહેરી છે. હાથે ગજરા બાંધ્યા છે. અંબોડાની આજુબાજુ વેણી ગૂંથી છે.\nએ શોભા શી રીતે વર્ણવું? અંતરમાં રમી રહેલું ચિત્ર કેમ કરી આલેખું? યૌવનમાં પ્રવેશી હતી, રમતિયાળ હતી, ચંદ્રવદની હતી. આવી તો ઘણીયે લલનાઓ હોય છે. પણ ચારુલેખાને શી રીતે ઓળખાવું? ઈશ્વરે મુખના આકાર ઘણાયે ઘડ્યા, પણ મુખને શબ્દમાં ચીતરવાની શક્તિ મનુષ્યને ન આપી. ચિત્રકાર ! આટલે દરજ્જે તું ચડે છે.\nએક હાથમાં પૂજાની તાસક છે. બીજા હાથમાં રૂપાની ઝારી છે. દેવાલયમાં પૂજાર્થે એ જાય છે. પાછળ મૂઢ અનુચર હાથમાં ડાંગ રાખી પગલે-પગલે ચાલ્યો આવે છે.\nનહોતું ઉજ્જવળ કે સુંદર. માત્ર જ્યાં પ્રવેશ કરો ત્યાં શાંતિ વરસતી. મલિનતા ગરી પડી પવિત્રતા ચડતી. ઘણાયે નાસ્તિક અહીં દેવદર્શન કરી શકતા. દેવાલયની આથી બીજી કઈ હવા?\nગામની બહાર હતું. તેથી સમાજની કર્કશ નીતિ-અનીતિ તેને નહોતી ચઢી. ગમે તો શાંતિને લીધે, ફૂલોના પરિમલને લીધે અથવા શંકરનો આવાસ હોવાને લીધે, પરંતુ અહીં શુદ્ધ, વિમલ વાતાવરણ છલાછલ ભરાઈ રહ્યું હતું.\nએ વાતાવરણમાં ડૂબતી ચારુલેખા ચાલી જાય છે; પગથિયાં ચડે છે. ગર્ભદ્વારની અંદર પ્રવેશ કરવા જાય છે ત્યાં ओम वाश्लाधे, प्रसवश्लाधे.. વગેરે રુદ્રાધ્યાયના મંત્રો કાને પડ્યા. બારણા આગળ અટકી મંત્રોને સાંભળવા લાગી. મંત્રોના ભણનારને નીરખવા લાગી. પુણ્ડરીક સરખો એક કુમાર શિવલિંગ તરફ દષ્ટિ કરી હાથની ઝારીમાંથી જળનો અભિષેક કર્યો જતો હતો; કાંઈક નવીન ઉત્સાહ, નવીન શુચિ, નવીન આનંદ અનુભવતો જતો હતો. શિવલિંગ ઉપર ગુલાબનો હાર પહેરાવ્યો હતો. ચંદનરેખ પાણી પડ્યાને લીધે અર્ધી ધોવાઈ ગઈ હતી. દષ્ટિ પડતાં મૂર્તિને પથ્થર માનનારો પીગળી જઈ ઈશ્વર અનુભવી શકે એવું દર્શન હતું.\nપણ આ શું? એની જલધારા દૂર કેમ પડે છે? એની દષ્ટિ લિંગ ઉપરથી ખસી ચારુલેખા તરફ કેમ ફરે છે? રુદ્રાધ્યાયના મંત્રોમાં ભૂલો કેમ થઈ જાય છે?\nઅને આ શું? ચારુલેખા પણ કંપે છે. એના કપોલ પર સુરખી ભરાઈ આવે છે. હૃદયમાં ધબકારો વધી જાય છે. છલાછલ ભરેલું જળનું પ્યાલું ઢોળાઈ જાય છે?\nમદનરિપુના મંદિરમાં મદનનો આવિર્ભાવ !\nપણ એકાગ્ર ચિત્તના જપ વખતે આવા ભાવ અયોગ્ય નથી?\nએનો ઉત્તર મારી પાસે પ્રગટ નથી. એ ભાવો પ્રગટ થયા અને ઓચિંતી ચારુના હાથમાંથી તાસક સરી ગઈ – અવંતસના હાથમાંથી ઝારી છૂટી જઈ જળાધારીમાં પડી.\nબસ કર, કામદેવ ! શિવ ઉપરનું તારું વેર વળ્યું. એમના પૂજકના હૃદયમાં, એમના મંદિરમાં તે આવો કોલાહલ મચાવ્યો.\nનીચું જોઈ, સત્વર પૂજા આટોપી અવંતસ ચાલ્યો ગયો. ચારુ તળાવમાંથી પાણી લાવી અને પૂજા આરંભી.\nપણ આજ એનું ચિત્ત પૂજામાં નથી. એનું હૃદય હજુ ધડકતું મટ્યું નથી. એનો હાથ હજી કંપતો અટક્યો નથી.\n‘મારી આજ વર્ષગાંઠ છે. મહાદેવ પાસે શું માગું? શ્રદ્ધાથી સેવા તો થતી નથી. એ કોણ હતા? મેં એમને પહેલાં જોયા છે?’\nઆ એના મંત્રો હતા. પૂજા પૂરી કરી ચારુ ઘર તરફ વળી ગઈ.\nચારુએ તો હવે હંમેશ પૂજા કરવા જવાનો નિયમ લીધો છે. કારણ અવંતસ રોજ એ જ મંદિરે આવે છે.\nજેટલો કંપ પહેલાં થતો તેટલો હવે તેમને થતો નથી. ચારુ અવંતસના સામું જોઈ રહેતી. એની નજર બીજી તરફ હોય તે ઘડીએ અવંતસ પણ ચૂકતો ન હતો.\nએકમેકની ઓળખાણ થઈ ગઈ. જાણે ઘણા કાળનાં સંબંધી હોય તેમ હૃદય હૃદયને જોડાઈ ગયું. જોકે હજી સુધી એક શબ્દ પણ બોલ્યાં નહોતાં, પરંતુ બંનેને ખાતરી હતી કે જ્યારે બોલીશું ત્યારે અમને શરમ નહિ આવે અને પરિચિત હોઈએ તેવું જ કાંઈક બોલી જવાશે.\nતે દિવસ પછી આજ પચીસમો દિવસ છે. ચારુલેખાને ઘેર આજે એના મોટા ભાઈનું લગ્ન છે. કાને, હાથ, પગે શણગાર સજી ચારુલેખા પૂજા કરવા આવી છે. આજ પોતે પહેલી છે.\nપૂજા કરીને જતાં માથા પરથી વસ્ત્ર ખસી ગયું, અને કાને પહેરેલા એરિંગમાં ભરાયું. કેમે કર્યું નીકળે નહિ. બારણા પાસે અવંતસ ઊભો હતો. તરત જ ‘જરા આટલું કાઢશો?' પૂછ્યું. પાસે આવી અવંતસે કાનમાંથી વસ્ત્ર કાઢ્યું. થઈ રહ્યું. કુમારીના કાનને અડકાયું. મુગ્ધાના અંબોડાનો સ્પર્શ થઈ ગયો. એના કપોલની મૃદુ ધવલિના ઉપર દૃષ્ટિ ફરી ગઈ.\nવિદ્યુતના પ્રવાહો હાથમાંથી, આંખમાંથી, સૌના સંકેતસ્થાન હૃદય તરફ વળી ગયા. માત્ર એક મોંએ પ્રવાહ અવંતસના અંતરમાંથી છૂટ્યો. શરીરમાં સંચર્યો. ઝણઝણાટ થયો. અવંતસને આ ખબર પાછળથી પડી. કારણ કે પહેલાં તો એનું ભાન જ નહોતું.\n‘આજે મારા મોટા ભાઈનું લગ્ન છે. તમે આવશો? હું તમને આ મારી શબ્દની કંકોત્રી જ આપું છું. ચાલશે ને?’\nઅવંતસને કાંઈ સમજણ ન પડી કે શું બોલવું. એનું હૃદય તો હજી નિરવધાન હતું. માત્ર ‘ચાલશે ને?' એટલું જ સાંભળ્યું.\n‘મારા શબ્દોની કંકોત્રી. મારા મોટા ભાઈના લગ્નપ્રસંગમાં આવવા માટે.’\n‘એમની કંકોત્રી તો મારી પાસે આવી છે. અમે બંને એક જ કૉલેજમાં અભ્યાસ કરીએ છીએ. તમે જાણો છો કે આપણે એક જ્ઞાતિનાં છીએ?'\n‘તો આવશો ને?'\nશા વાસ્તે નહિ?’ કહી અવંતસ મંદિરમાં ગયો. ચારુ વિદાય થઈ.\nઆજ બંને જણ કોઈ નવીન જ હર્ષનો અનુભવ કરે છે. ચારુલેખા વારંવાર કાનના એરિંગને અડઅડ કરે છે. અવંતસ પોતાની આંગળીઓ વારંવાર હૃદય ઉપર મૂકે છે. ‘આજ તો શરમના પડદા છેદાઈ ગયા.’ ‘ખચકાતાં ખચકાતાં પણ વાતચીત થઈ ગઈ.' ‘પાદાબ્જની બહેન!’ ‘મોટા ભાઈની સાથે અભ્યાસ કરે છે?' આમ વિચારમાળા બંનેના હૃદયમાં ચાલે છે. દૂર થયેલાં હોવા છતાં એક જ માણસ બંનેના હૃદયમાં ફેરવાય છે.\nસંબંધ વધતો ગયો. શિવાલય એમનું સંકેતસ્થાન બન્યું. ચારુલેખાએ ને અવંતસે સાંજે ફરવા આવવાનું પણ ત્યાં જ રાખ્યું. ચારુની સાથે એક બેનપણી આવતી. એ વિઘ્નરૂપ ન બને એટલા માટે હૃદયની વાત એને કહી દીધી. મહાશ્વેતાને તરલિકા હતી જ ને!\nપગથિયાં પર બેસી ચારુ ને અવંતસ વાતો કરતાં, બેનપણી આડીઅવળી ફર્યા કરતી.\n‘આ જ કેમ ઉદાસ છો?’ એક દિવસ સાંજે ચારુએ અવંતસને પૂછ્યું.\n‘કંઈ નહિ; અમસ્થો જ. હું ઉદાસ લાગું છું?'\n‘તમારા મોં પર આટલી શૂન્યતા જણાઈ આવે છે ને?'\n‘મને કાંઈ સમજણ પડતી નથી કે હું કેમ ઉદાસ છું. કદાચ પેલા ઝાડ ઉપરથી એક ડાળી તૂટી પાણીમાં પડી તે પછી મારા મનની અવસ્થા બદલાઈ ગઈ હશે.’\n‘ઓ..હો એમાં શું? ઝાડ ઉપરથી ડાળી પડે તેમાં ઉદાસ થવાનું શાનું?'\n‘મને લાગણી બહુ જલદીથી થઈ જાય છે. આ ઉપરથી મને એમ વિચાર આવ્યો કે મારું કુટુંબ પણ એક વૃક્ષ છે. અમે એની જુદીજુદી ડાળીઓ છીએ. અમારામાંથી કોઈ આવી રીતે અકાળે છૂટું પડે તો અમને કેવું થાય? એવું આ બિચારા વૃક્ષને નહિ થયું હોય?’\n‘ઓહો ! એટલા ઉપરથી તમને આટલા બધા વિચાર આવી ગયા? અને આટલી બધી લાગણી થઈ ગઈ?’\n‘ચારુલેખા ! વિચાર કરો કે મારા કુટુંબમાંથી હું મરી જાઉં તો મારાં માતાપિતા, ભાઈઓ વગેરે કેટલું કલ્પાંત કરે ! કેટલા દિવસ સુધી એમને મારો વિયોગ સાંભરે?' આમ બોલતાં બોલતાં તો અવંતસની આંખમાં આંસુ આવ્યાં. એ સાંભળી ચારુ તો એને બાઝી પડી : ‘આવા તે વિચાર થતા હશે વળી ?’\n‘અને એમાં આંસુ લાવવાનું શું કારણ? વારુ, વારુ, મારાં મોટાં ભાભીને તમે જોયાં કે?' વાત પલટાવવા ચતુર ચારુએ કહ્યું.\n‘ના, હું તે દિવસે નહોતો આવ્યો. પણ હવે કોઈક દિવસ તમે મને બતાવજો. કેમ એમનામાં કાંઈ જોવાલાયક છે?'\n‘ના ના, પણ એમના વાળનો ચોટલો બહુ સરસ છે; એટલે કે બહુ મોટો વળે છે. જુઓ જુઓ; પેલું હંસનું જોડું કેવું તરે છે !'\nનજર નાંખી અવંતસ ખુશખુશ થઈ ગયો. ‘કેવું નિર્દોષ જોડું, ચારુલેખા ! આપણે વારંવાર એકમેકની સાથે બંધાઈએ છીએ, બોલી નાંખીએ છીએ કે તમે મને વ્હાલાં છો અને મને તમે વ્હાલાં છો. પણ જુઓ, આ બોલ્યા વગર પણ કેવાં હૃદયથી બંધાઈ ચૂક્યાં છે !'\n‘અને જુઓ ! આ મોટી કપોતકી લડે છે કેમ? કપોતકીના મોંમાં શું છે? આ વડનો ટેટો !’ ચારુ બોલી.\nએકદમ અવંતસનો ભાવ બદલાઈ ગયો. મોં પર પાછી ઉદાસી છવાઈ ગઈ. કંઈ બોલ્યો નહિ. શૂન્ય ચિત્તે એ જોઈ રહ્યો.\n‘કેમ કાંઈ બોલતા નથી? પાછું શું થયું?'\n‘ચારુ ! આવાં જોડાં આપણા મનુષ્યોમાં કેટલાં બધાં છે કે જેમને આમ ટંટો ચાલ્યે જ જવાનો ! વડના ટેટા વાસ્તે નહિ તો બીજાં કારણોને લઈને. પણ સ્ત્રી અને પુરુષ પરણીને દુઃખી જ ન થતાં હોય શું?'\n‘આવા વિચારો તમારે ન કરવા જોઈએ. હજી તો આપણે ઊછરતાં છીએ. આપણે સુખી કેમ થઈશું?' ચારુએ કહ્યું. પણ અવંતસે કાંઈ જવાબ દીધો નહિ.\nથોડી વાર રહી બંને ઘર તરફ વિદાય થયાં.\n‘અવતંસ ! પ્રિય અવંતસ ! આજ જરા નિષ્ઠુર બનું છું. માફ કરજો; પણ જરૂરનું છે.’ પોતાના ઓરડામાં હીંચકા પર ચારુલેખા વિચાર કરે છે : ‘હંમેશ કહેલા વખત કરતાં વહેલી જાઉં છું, છતાં એક પણ દિવસ એમ નથી પૂછતા કે આજ ક્યાંથી વહેલાં આવ્યાં? હું મારી મેળે કહું છું કે ‘આવતી કાલે આવીશ, પણ એ નથી પૂછતા કે કાલે આવશો ને? અને મેં તો એમને કેટલીયે વખત પૂછ્યું છે!\nઆજે સાંજે ત્યાં જવાની જ નથી. જોઉં તો એ કાલે મને શું કહે છે? એકાદ દિવસ હું ન જાઉં ત્યાં જ એમને ખબર પડશે કે હું આવું છું તેનો શો અર્થ છે? મારા પર એ કેટલી પ્રીતિ રાખે છે તેનું માપ મારાથી લઈ શકાશે. નક્કી, આજ નથી જ જવું.’\nઓ પથ્થરની ઘડેલી ! આ પરીક્ષા કરવી તને ક્યાંથી સૂઝે છે? તું અવંતસને વિયોગનો અનુભવ કરાવે છે, પણ તું પણ તે સાથે વિયોગ અનુભવતી નથી? અને એ તારાથી કેમ સહન થાય છે? તારી પ્રીતિમાં આટલી ન્યૂનતા નથી, પણ આપણી બુદ્ધિ આપણા પૂર્વકર્મને આધીન છે. લે ભોગવ એ કર્મનું ફળ.\nહરરોજ મુજબ અવંતસ પાંચ વાગ્યાથી એ વૃક્ષ નીચે લાંબા પગ રાખી તળાવ પાસે બેઠો છે. સામેની ટેકરીનો હલતો પડછાયો જળમાં જુએ છે. નિશ્ચલ આ જળ ઉપાધિથી કેવું અનિશ્ચલ બને છે તેનો વિચાર કરે છે. ઓચિંતો ભણકાર થાય છે. ‘ચારુ આવી?' એ પાછળ જુએ છે. ચારુ નથી.\n‘આજ કેમ ન આવી? સાડાપાંચ થવા આવ્યા. પાંચ વાગ્યાની તો એ અહીં આવેલી જ હોય છે. ઘણી વખત તો મારા પહેલાં આવે છે. કદાચ મોડું થયું હશે.’\nવિચાર કરતો ઊભો થયો. તળાવને કિનારે ફરવા માંડ્યું. વારંવાર રસ્તા તરફ નજર નાખતો પણ કાંઈ જણાતું ન હતું.\n‘શું તબિયત બગડી હશે? પણ આજ સવારે પૂજા કરવા તો આવી હતી. ત્યારે તો કશું પણ થયું લાગતું નહોતું. કદાચ ઘેર કંઈક અડચણ આવી હશે. પણ ઘરનાં બધાં તો બોટાદ છે. માત્ર એનો મોટો ભાઈ પાદાબ્જ અહીં છે. અને એ તો હમણાં જ મિ. શાહની સાથે સાઇકલ પર ગયો... ઓ પેલી કુમુદા જાય. પૂછું એને કે “આજ એકલી કેમ?”\nઉતાવળે પગલે આગળ જતી કુમુદાને ઊભી રાખી; ‘આજ એકલાં કેમ? ચારુલેખા નથી આવ્યાં ?'\n‘ના; આજે એમણે ના કહી છે.’\n‘શરીર તો સારું છે ને? કંઈ ખાસ અડચણ તો નથી ને?'\n‘કશું નથી. હું ગઈ તે વખતે કંઈક ચોપડી વાંચતાં હતાં. કશું થયું નથી.'\n‘તમને કશું કહ્યું નથી ?'\n‘ના, માત્ર એટલું જ કે આજ હું નહિ આવું.'\n‘વારુ.' કહી અવંતસ પાછો વળ્યો.\n‘ત્યારે તો કંઈ મારા સંબંધનું જ કારણ હોવું જોઈએ. નહિ તો એ મને કહેવડાવ્યા વિના રહે જ નહિ. ભલુ એનાથી આજ કોઈ પણ કારણ વગર આમ બેસી રહેવાયું ! હું એક ઘડી પણ છૂટો રહું છું તો ‘ચારુ ચારુ’ થયા કરે છે; અને આજ કાંઈ પણ કારણ વગર મને મળવાને વખતે એકલી ઘેર બેસી રહી શકી ! મારા કરતાં એક ચોપડી વધારે ગમી ? અને ‘આજ હું ફલાણા કારણથી નહિ આવું’ એટલુંયે કુમુદાની સાથે ન કહેવડાવ્યું? હું ધારતો નથી કે મેં કોઈ રીતે એને દિલગીર કરી હોય. આમ એક દિવસ તું મને છોડી દઈ શકી તો તું મને વધારે દિવસ કેમ નહિ તરછોડે ? મેં ભૂલ કરી.'\nવિચાર કરતાં મોં પર ઉદાસી વધી. ‘મેં ખરેખર ભૂલ જ કરી. મારે મનને જયાં જાય ત્યાં જવા દેવું ન જોઈએ. એટલો પણ સંયમ મારાથી ન રખાયો? કાનપર એક ચીમટી દીધી : ‘અવંતસ ! મૂર્ખ ! મૂઢ કેમ થઈ જવાયું? આમ એક આંખના પલકારામાં વશ થઈ ગયો તો આગળ ઉપર તારું શું થશે?’ પણ આગળ જતાં ખંચાયો. ‘એમાં થઈ શું ગયું? પણ આખરે તેનો બદલો આમ અવગણના જ ચારુ?'\n‘પ્રિય ! – પ્રિય કહું? મને અધિકાર છે? શા માટે નહિ ? મિત્ર પ્રિય, સદાને વાસ્તે તો તું કેમ પ્રિય નહિ? કદાચ લગ્ન મારી સાથે ન થાય : તું બીજાની સાથે પરણે તેથી શું? તું મને પ્રિય થતી અટકીશ? ભલે; હું તને પ્રિય ન હોઉં, ભલે તું મારી સાથે બોલે નહિ, મારી સામું જુએ નહિ; પણ તેથી મને પ્રિય થતી અટકીશ? મારું હૃદય તે કાંઈ તારું અથવા સમાજનું નથી. મારી ઇન્દ્રિયોના દોષને લીધે બીજા કરતાં હું વસ્તુઓ અવળી રીતે અનુભવું અને તે જોતો અટકીશ? પ્રિય ચારુ ! આજ તને આ શું સૂઝ્યું? હું તારા વિના કેટલો દુઃખી છું એનો સાચો ચિતાર તને કોણ આપશે ? આટલું પણ હૃદય ખોલવાનું સ્થાન તે મારું નહિ ?' આંખમાં પાણી ભરાયું. કપાળ પર હાથ મૂક્યો. કાંઠા પર ભોંય બેસી ગયો.\nસંધ્યા હવે ધીમેધીમે પડતી હતી. શિયાળો બેઠેલો હોવાથી કંઈક ટાઢ પણ વધવા માંડી અને આછો શીળો પવન જરા જરા વધવા માંડ્યો. તળાવ પર ફરતા લોકો હવે દેખાતા બંધ થયા. શિવાલયમાં આરતીનો સમય થયો. નગારું અને ઘંટ વાગવા માંડ્યાં. શાંતિમાં શોરબકોર થઈ રહ્યો. વાડીનો માળી પણ દર્શન કરવા દોડ્યો. અવંતસને તેની દરકાર નહોતી.\n‘શું થાય છે મને? શું, પડું? મારાં માતપિતા દુઃખી થશે. પણ એમનું દુઃખ મારે ક્યાં જવું છે ? એ ચાર દિવસ રોઈ શાંત રહેશે. ચારુને તો ભય જ નથી, એટલે એમનો તો ભય જ નથી. આટલી નિશાની મૂકતો જાઉં : મારી ટોપી અને લાકડી. ટોપી કાઢી લાકડી ખોસીને, તેની પર ભરાવી પાણીમાં ધીમેધીમે આગળ વધ્યો. ઢીંચણ સુધી, કેડ સુધી, ગળા સુધી એમ પાણી વધ્યે જવા માંડ્યું. એક પણ દુઃખનો શબ્દ બોલ્યા વગર ઊંડા પાણી તરફ ડૂબકી મારી. અવંતસ અદશ્ય થયો.\n‘કાલે શું થયું હશે? મને બોલાવવા મોકલી નહિ. કુમુદા મળી જ હશે તો.’ સવારમાં વહેલી જાગીને ચારુ વિચાર કરતી હતી. એવામાં ઓચિતું બારણું ખખડ્યું ને ‘પાદાબ્જભાઈ !' કહી કોઈએ બૂમ મારી. પાદાબ્જ મેડી પર સૂતો હતો. ચારુલેખા અને એક બ્રાહ્મણ ડોશી નીચે સૂતા હતાં. ફાનસ લઈ ડોશીએ બારણું ઉઘાડ્યું : ‘કોણ છે?'\n‘એ તો હું દિનેશ. પાદાબ્જભાઈને કહેજો કે નવીશંકરનો અવંતસ કાલે તળાવમાં ડૂબી ગુજરી ગયો. કહીએ, સ્મશાન આવવાનું છે. જલદી જગાડીને મોકલજો.' કહી નાતનો છોકરો ચાલ્યો ગયો.\nફાનસ લઈ ડોશી ઉપર ગઈ ને પાદાબ્જને જગાડ્યો.\n‘ચારુ ! અવંતસ ડૂબી મર્યો; જાણ્યું કે ચારુ !' પણ ચારુ બોલતી નથી. ડોશીએ પાસે જઈ જોયું તો ચારુની આંખમાંથી આંસુ પડી ગાલ ભીનો થયો હતો. પણ ચારુ બોલતી નથી. હમણાં જાગતી હતી અને એટલામાં મૂંગી ક્યાંથી થઈ? ચારુ ! ચારુ ! કહી ડોશીએ ને પાદાબ્જે ઘણી યે બૂમો પાડી. માત્ર શ્વાસના ચલન સિવાય કંઈ સમજાતું નથી. બંને જણ દિગ્મૂઢ થયાં. એટલામાં મુખ ઉઘાડી ‘ઓ પ્રિય અવંતસ ! ઓ વહાલા અવંતસ ! મેં ભૂલ કરી !' કહ્યું અને પાછી અટકી ગઈ. મુખ નીચું નમાવી દીધું.\nસાવચેત રહેજો ઓ કુમારિકાઓ ! તમારા પ્રિયતમની પ્રીતિની પરીક્ષા લેતા પહેલાં તેની પ્રકૃતિની પહેલી લેજો.


ખંડ ૧૦ : નઈ તાલીમથી પવનશક્તિ – Page 120 – Gujarati Vishwakosh – ગુજરાતી વિશ્વકોશ\nપવન (ઉત્પત્તિ, પ્રકાર, પ્રવર્તન અને અસરો) ગતિમાન હવા એટલે પવન. વાસ્તવમાં હવાની ક્ષૈતિજ ગતિને પવન કહે છે. હવા જો ઉપરથી નીચે ઊતરે કે નીચેથી ઉપર જાય તો તેને વાતપ્રવાહ (air current) કહે છે. ઉત્પત્તિ : વાતાવરણમાં રહેલી હવા ગરમ થવાથી હલકી તથા પાતળી બને છે અને ઉપર ચઢે છે; વધુ…\nપવન–ઊર્જા (wind energy) : પવન સાથે સંકળાયેલી ઊર્જાનું સ્વરૂપ. પવનમાં રહેલી ગતિજ ઊર્જાના રૂપાંતરણ માટે વપરાતું સાધન પવનચક્કી છે. પવનચક્કી દ્વારા મેળવવામાં આવતી ઊર્જાને પવન-ઊર્જા કહે છે. પવન (હવા) સાથે સંકળાયેલી ઊર્જાનો ઉપયોગ થઈ શકે તે માટે પવનચક્કીની શોધ થઈ છે. પવનચક્કી તો છેક સાતમી સદીનું ઉપકરણ છે અને પર્શિયા(ઈરાન)માં…\nપવનચક્કી (wind mill)\nપવનચક્કી (wind mill) : પવનની ઊર્જાને નાથવા માટેની ચક્કી. પવનચક્કીઓનું વર્ગીકરણ : પવનચક્કીઓનું વર્ગીકરણ નીચે પ્રમાણે કરવામાં આવે છે : આ બંને પ્રકારેમાં જુદી જુદી જાતની પવનચક્કીઓ વપરાશમાં છે. ક્ષૈતિજ પવનચક્કી : વ્યાપક પ્રમાણમાં આ પ્રકારની પવનચક્કીઓ મળે છે. તેમાં, એક પાંખિયાવાળી અથવા બે, ત્રણ કે બહુ પાંખિયાંવાળી પવનચક્કીઓ આવે…\nપવનવેગ–દિશામાપકો : પવનની ઝડપ અને દિશા માપવા માટે ઉપયોગમાં લેવાતાં સાધનો. પવન એ હવામાનના વિવિધ ઘટકો પૈકીનો એક ઘટક છે. પવનની કાર્યશીલતામાં બે મહત્ત્વની બાબતોનું નિરીક્ષણ કરવાનું હોય છે : પવનનો વેગ અને તેની દિશા. પવનની દિશા નક્કી કરવાનું તદ્દન સરળ છે. વાદળ, વનસ્પતિ, ધુમાડો, જળસપાટી પરનાં મોજાં વગેરેની વહનદિશા…\nપવનશક્તિ (wind power) : પવનશક્તિ હકીકતે, સૌર ઊર્જાનું એક સ્વરૂપ છે. ગરમીના કારણે, જમીનની પાસેની હવા તપીને ઊંચી ચડે છે અને તેની જગ્યા ભરવા માટે સમુદ્ર ઉપરની હવા જમીન ઉપર આવે છે. હવાની આવી હિલચાલ એટલે પવન. પવન કાયમ ફૂંકાતો જ રહેતો હોઈ, આ ઊર્જા વપરાઈ કે સમાપ્ત થઈ જતી…


આવી રહી છે નવી ધાકડ Tork T6X ઈ-બાઈક, એક વખતના ચાર્જિંગમાં દોડશે 100KM - GSTV\nદેશમાં ઈલેક્ટ્રીક મોબિલિટી ઝડપથી વિકસી રહ્યું છે. કારની સાથે સાથે બાઈકમાં પણ ઈલેક્ટ્રીક વાહનો લોન્ચ કરવા માટે કંપનીઓ વચ્ચે સ્પર્ધા જામી રહી છે, તો Tork Motors સ્થાનિક માર્કેટમાં પોતાની નવી ઈલેક્ટ્રીક બાઈક Tork T6Xને લોન્ચ કરવા જઈ રહી છે. કંપનીએ હાલમાં જ તેનું એક ટીઝર વીડિયો પણ જાહેર કર્યું છે અને હવે બાઈકનું બુકિંગ પણ શરૂ કરી દીધું છે.\nઉલ્લેખનિય છે કે, Tork T6Xને 2016માં વગર પ્રોટોટાઈપ રજૂ કરવામાં આવી હતી, તે વખતે આ બાઈકની કિંમત 1.25 લાખ રૂપિયા હતી, જે તેની ઓરીજનલ કિંમત ન હતી. કંપની આ બાઈકને આ વર્ષના અંત સુધીમાં લોન્ચ કરી શકે છે, તે વખતે જ તેની ઓરીજનલ કિંમતની જાહેરાત કરવામાં આવશે.\nTork T6Xની સૌથી ખાસ વાત એ છે કે, આ બાઈક સિંગલ ચાર્જમાં 100 કિલોમીટર સુધી ચલાવી શકાય છે. આ બાઈકને સંપૂર્ણ રીતે ભારતમાં જ તૈયાર કરવામાં આવી છે. આ બાઈક 85થી 100 કિલોમીટર પ્રતિકલાકની ઝડપે દોડવામાં સક્ષમ છે. કંપનીએ આ બાઈકના ફ્રેમ પર વિશેષ કામ કર્યું છે, જેથી તેને વજમાં હલકું રાખી શકાય, જેથી બાઈકની રાઈડિંગ રેન્જ અને ડ્રાઈવિંગ એક્સપેરિયન્સ બંનેને વધુ સરળ બનાવશે.\nઆ બાઈકમાં કંપનીએ 4.3 ઈંચનો ટીએફટી સ્ક્રીન ટેકનોલોજીનો પણ ઉપયોગ કર્યો છે, જે બાઈકની સ્પીડ, કિલોમીટરની રેન્જ, ટાઈમ વગેરે જેવી જાણકારીઓ બતાવશે. આ ઉપરાંત Tork T6X લગભગ 1 કલાકમાં જ 80% સુધી ચાર્જ થઈ જાય છે. આ બાઈકમાં ક્લાઉડ કનેક્ટિવિટી ફીચર પણ સામેલ કરવામાં આવી છે, જેનાથી તમે સ્માર્ટફોનને પણ કનેક્ટ કરી શકશો.\nબાઈકમાં ફોન ચાર્જની પણ સુવિધા આપવામાં આવી છે. આ ઉપરાંત Tork T6Xમાં એસેસરીઝ વગેરે વસ્તુ રાખવા માટે સ્ટોરેજ સ્પેશ પણ આપવામાં આવી છે. આ બાઈકને7વર્ષ સુધીના રિસર્ચ બાદ તૈયાર કરવામાં આવી છે.\nbreaking news gujaratiGujarat samachargujarati newsgujarati news liveLatest News in Gujaratilive gujarati newsnews in gujarationline news gujarati liveTork T6XTork T6X FeaturesTork T6X PhotosTork T6X Price\nકેદારનાથ પૂજા સમાપ્ત, બહાર આવીને PM મોદીએ પુનઃનિર્માણ કાર્યોનું કર્યું નીરિક્ષણ


ગ્રેટેસ્ટ કોમન ફેક્ટર્સ કેવી રીતે શોધવી - 32 નું પરિબળ\nપરિબળો એવી સંખ્યાઓ છે જે એક સંખ્યામાં સમાનરૂપે વહેંચે છે. બે અથવા વધુ સંખ્યાઓનો સૌથી મોટો સામાન્ય પરિબળ એ સૌથી મોટી સંખ્યા છે જે દરેક નંબરોમાં સમાનરૂપે વિભાજીત કરી શકે છે. અહીં, તમે શીખીશું કે કેવી રીતે પરિબળો અને શ્રેષ્ઠ સામાન્ય પરિબળો શોધવી.\nજ્યારે તમે અપૂર્ણાંકોને સરળ બનાવવાનો પ્રયાસ કરી રહ્યા હો ત્યારે તમે સંખ્યાઓનું પરિબળ શીખી શકો છો\nસમય આવશ્યક: 1-2 કલાક\nસંખ્યાના પરિબળો 12\nતમે સરખે ભાગે 12, 1, 2, 3, 4,6અને 12 વડે ભાગો કરી શકો છો.\nતેથી, આપણે કહી શકીએ કે 1,2,3,4,6 અને 12 એ 12 નાં પરિબળો છે.\nઅમે એમ પણ કહી શકીએ કે 12 નું શ્રેષ્ઠ અથવા સૌથી મોટો પરિબળ 12 છે.\n12 અને6ના પરિબળો\nતમે સરખે ભાગે 12 , 1, 2, 3, 4,6અને 12 વડે ભાગો કરી શકો છો.\nતમે સમાનરૂપે6, 1, 2,3અને6દ્વારા6ભાગને વહેંચી શકો છો.\nહવે સંખ્યાઓના બંને સેટ પર જુઓ. બન્ને નંબરોનો સૌથી મોટો પરિબળ શું છે?\n6 12 અને6માટે સૌથી મોટો અથવા મહાન પરિબળ છે.\n8 અને 32 ના પરિબળો\nતમે સરખે ભાગે 8, 1, 2,4અને 8 દ્વારા વિભાજીત કરી શકો છો.\nતમે સમાન રીતે 32, 1, 2, 4, 8, 16 અને 32 ને વિભાજીત કરી શકો છો.\nતેથી બન્ને નંબરોનો સૌથી મોટો સામાન્ય પરિબળ 8 છે\nસામાન્ય PRIME પરિબળોનો ગુણાકાર કરવો\nઆ મહાન સામાન્ય પરિબળ શોધવા માટે બીજી પદ્ધતિ છે. ચાલો 8 અને 32 લઈએ.\n8 ના મુખ્ય પરિબળો 1 x2x2x2છે\nનોંધ લો કે 32 નું મુખ્ય ઘટકો 1 x2x2x2x2x2છે.\nજો આપણે 8 અને 32 ના સામાન્ય મુખ્ય પરિબળોને વધારીએ, તો આપણને મળે છે:\n1 x2x2x2= 8 જે મહાન સામાન્ય પરિબળ બની જાય છે.\nબંને પદ્ધતિઓ તમને શ્રેષ્ઠ સામાન્ય પરિબળો (જીએફસી) નક્કી કરવામાં મદદ કરશે. જો કે, તમારે કઈ પદ્ધતિ સાથે કામ કરવાનું પસંદ કરવું તે તમારે નક્કી કરવું પડશે. મેં શોધ્યું છે કે મારા મોટા ભાગના વિદ્યાર્થીઓ પ્રથમ પદ્ધતિ પસંદ કરે છે. જો કે, જો તેઓ તે રીતે ન મેળવી રહ્યાં હોય, તો તેને વૈકલ્પિક પદ્ધતિ બતાવવાનું નિશ્ચિત કરો.\nશિક્ષણ પરિબળો જ્યારે હું હંમેશા 'હાથ પર' ઉપયોગને પ્રોત્સાહિત કરું છું આ ખ્યાલ માટે સિક્કાઓ અથવા બટનોનો ઉપયોગ કરો. ચાલો કહીએ કે તમે 24 ના કારણો શોધવાનો પ્રયાસ કરી રહ્યાં છો. બાળકને 24 બટનો / સિક્કાને2બટકોમાં વિભાજીત કરવા માટે કહો. બાળક એ શોધશે કે 12 એક પરિબળ છે. બાળકને પૂછો કે તેઓ કેટલા સિક્કાઓ સરખે ભાગે વહેંચી શકે છે. ટૂંક સમયમાં જ તે શોધશે કે તેઓ સિક્કાને 2, 4, 6, 8 અને 12 ના જૂથોમાં ગંઠા કરી શકે છે.\nકાર્યપત્રકો માટે તૈયાર છો? આ પ્રયાસ કરો\nપરિબળો કેવી રીતે શોધે છે તે સાબિત કરવા માટે સિક્કા, બટન્સ, સમઘન વગેરેનો ઉપયોગ કરવાની ખાતરી કરો. અમૂર્ત રીતે કરતાં કડક રીતે શીખવું ખૂબ સરળ છે. એકવાર કોંક્રિટ ફોર્મેટમાં વિચાર આવે છે, તે વધુ સરળ રીતે અસ્પષ્ટ રીતે સમજવામાં આવશે.\nઆ ખ્યાલ માટે કેટલાક ચાલુ પ્રથા જરૂરી છે. તેની સાથે કેટલાક સત્રો પ્રદાન કરો.\nગૂંચવણો: સિક્કા, બટન્સ, હાર્ડ બીજ વગેરે.\nપેન્સિલો અને કાગળ.\nકેલ્ક્યુલેટર - ખરેખર પસંદ નથી\nટાઇમસ્ટેબલ્સને યાદ રાખવા માટે ગેમ્સનો ઉપયોગ કરવો\nડબલ્સ માટે વધારાનાં કાર્યપત્રકો\nફેક્ટર ટ્રી વર્કશીટ્સ\nપુનઃઉત્પાદન સાથે2અંક ઉમેરો કાર્યપત્રકો\nયુ.એસ.એસ.સી.બી.ના9દિવસો માટે લાઇફ નોવેના\n27 વર્ષ પછી નામના એડમ વોલ્શ કિલર\nજર્મન વર્બલ બ્રુચેન\nસાઉથ ડાકોટા એડમિશન યુનિવર્સિટી\nબોડીબિલ્ડિંગ એ રીઅલ સ્પોર્ટ છે?\nગેપમાં ભરવા માટે ESL શબ્દભંડોળ વ્યાયામ\nઆંકડામાં સહસંબંધ શું છે?\nડ્રગ્સના યુદ્ધના આંકડા એક સ્ટોરી કહો\nકૂચ - બેડ મૂકવા\nચોક્કસ સ્પેનિશ ક્રિયાપદો સાથે 'લે' ની મદદથી\nશબ્દસમૂહ "એક્સ્ટ્રીમ સ્પોર્ટ્સ" પ્રોફેશનલ્સ માટે શું અર્થ છે?\nબાળકો માટે બે વોઈસ કવિતાઓ, શ્રેષ્ઠ કવિતા બુક્સ\nપુએબ્લો બોનિટો: ન્યૂ મેક્સિકોમાં ચાકો કેન્યોન ગ્રેટ હાઉસ


why sports bra is necessary during exercise – News18 Gujarati\nશું સ્પોર્ટસ્ બ્રા પહેરીને એક્સરસાઈઝ કરો છો તમે? જાણો તેના3ફાયદા\nશું સ્પોર્ટસ્ બ્રા પહેરીને એક્સરસાઈઝ કરો છો તમે?\nકેટલીક મહિલાઓ તો આ વાતનું ધ્યાન રાખે છે પરંતુ કેટલીક મહિલાઓ આ વાત માટે બેદરકાર રહે છે. પરંતુ એક નાનકડી ભૂલ પણ તમારા બ્રેસ્ટની સાઈઝને ખરાબ કરી શકે છે.\nLast Updated : January 07, 2020, 15:16 IST\nએક્સરસાઈઝ દરમિયાન ફક્ત કપડા જ નહિં, પરંતુ ઈનરવિયરની સાચી પસંદગી કરવી એ પણ જરૂરી છે. જેથી બોડીનો શૅપ ઠીક રાખે. કેટલીક મહિલાઓ તો આ વાતનું ધ્યાન રાખે છે પરંતુ કેટલીક મહિલાઓ આ વાત માટે બેદરકાર રહે છે. પરંતુ એક નાનકડી ભૂલ પણ તમારા બ્રેસ્ટની સાઈઝને ખરાબ કરી શકે છે. તેથી એક્સરસાઈઝ કરતી વખતે સ્પોર્ટસ્ બા અવશ્ય પહેરો. આવો જાણીએ સ્પોર્ટસ્ બ્રા પહેરવાના ફાયદા\n1. વર્કઆઉટ કરતી વખતે ઢીલા કપડા પહેરવા જોઈએ જેથી બૉડી કમ્ફર્ટેબલ અનુભવે. એક્સરસાઈઝ દરમિયાન સ્પોર્ટસ્ બ્રા પહેરવાની સલાહ એ માટે આપવામાં આવે છે જેથી તમારા બ્રેસ્ટના વાલને સપોર્ટ મળે. કારણ કે જો તમે ખૂબ હેવી એક્સરસાઈઝ કરતા હોવ, તો તમારા બ્રેસ્ટના ચારેય તરફના લિગામેન્ટમાં ખેંચાણ ઉત્પન્ન થવા લાગવાથી સ્ટ્રેચ માર્ક થઈ શકે છે. જેના કારણે ભવિષ્યમાં તમારા બ્રેસ્ટ ઘણા જ સૈગી (લટકતા) દેખાી શકે છે.\n2. એક સારી ક્વોલિટીની સ્પોર્ટસ્ બ્રા તમારા બ્રેસ્ટને એક્સરસાઈઝ દરમિયાન સંપૂર્ણ રીતે સપોર્ટ આપે છે. તેનાથી તમારા બ્રેસ્ટ શેપમાં રહે છે. અને સૈગી થતાં બચે છે. તેને પહેરવાથી બ્રેસ્ટની વધારે મૂવમેન્ટ ન થવાના કારણે ખેંચાણથી બચી શકે છે.\n3. જ્યારે તમે એક્સરસાઈઝ કરતા હોવ તો તેનો પ્રભાવ તમારા શરીર પર પણ પડે છે. એવામાં બ્રેસ્ટ તેનાથી કેવી રીતે બાકી રહી શકે. ઘણઈ વખત વધુ કસરત કરવાના કારણે આખા શરીરમાં જ નહીં પરંતુ બ્રેસ્ટમાં પણ દુખાવો થાય છે. આ દુખાવાથી બચવા માટે પણ તમારે સ્પોર્ટ્સ બ્રા કૅરી કરવી જોઈએ.\nFirst published: January 07, 2020, 15:11 IST


Foreign Cricketers Married To indian women Wives of Shaun Tait shoaib Malik Hasan ali Muttiah Muralitharan jm – News18 Gujarati\nHome » photogallery » sport » FOREIGN CRICKETERS MARRIED TO INDIAN WOMEN WIVES OF SHAUN TAIT SHOAIB MALIK HASAN ALI MUTTIAH MURALITHARAN JM\nCricketers Wives : આ પાંચ વિદેશી ક્રિકેટરો ભારતીય મહિલાઓ સામે હારી બેઠા દિલ, બનાવી જીવનસંગીની\nCricket News : અમુક વિદેશી ક્રિકેટર્સ છે જેમણે પોતાની જીવન સંગીની તરીકે ભારતીય મહિલાઓ (Indian Women) પસંદ કરી છે. અમે તેમને5ક્રિકેટર્સ (Foreign Cricketers Married Indian Women) વિશે જણાવવા જઇ રહ્યા છીએ, જેઓ ભારતીય મહિલા સાથે લગ્ન કરીને હાલ જીવન જીવી રહ્યા છે.\n| December 11, 2021, 06:45 IST\nભારતમાં ભારતીય ક્રિકેટર્સ (Indian Cricketers)ની સાથે વિદેશી ક્રિકેટરો (Foreign Cricketers)ની ફેન ફોલોઈંગ પણ ખૂબ મોટી છે. ખાસ કરીને જ્યારે તેઓના જીવનમાં કોઈ ભારતીય છોકરી જીવનસાથી હોય, ત્યારે તેમની લોકપ્રિયતા આપોઆપ બમણી થઈ જાય છે. આવા જ અમુક વિદેશી ક્રિકેટર્સ છે જેમણે પોતાની જીવન સંગીની તરીકે ભારતીય મહિલાઓ (Indian Women) પસંદ કરી છે. અમે તેમને5ક્રિકેટર્સ (Foreign Cricketers Married Indian Women) વિશે જણાવવા જઇ રહ્યા છીએ, જેઓ ભારતીય મહિલા સાથે લગ્ન કરીને હાલ જીવન જીવી રહ્યા છે.\nશોન ટેટ Shaun Tait : ઓસ્ટ્રેલિયન ફાસ્ટ બોલર શોન ટેટ જ્યારે બોલ હાથમાં લે છે તો બેટ્સમેનને તેની બોલિંગ પર નાચવા મજબૂર કરી દે છે. ટેટ અન્ય દેશોની સાથે ભારતીય ક્રિકેટ ફેન્સમાં પણ ખૂબ લોકપ્રિય છે. આનું મુખ્ય કારણ ટેટની ભારતીય પત્ની માસૂમ સિંહ છે. 2010માં ટેટ રાજસ્થાન રોયલ્સની કેપ્ટનશિપ કરતી વખતે આઈપીએલ આફ્ટર-પાર્ટી દરમિયાન માસૂમને મળ્યો હતો. માસૂમ વ્યવસાયે એક મોડલ, એન્કર અને વાઇન એન્ટરપ્રેન્યોર છે. તેણીએ 2001ની મિસ અર્થ ઈન્ડિયાનો ખિતાબ પણ જીત્યો હતો અને 2014માં મુંબઈમાં ઓસ્ટ્રેલિયન ક્રિકેટર સાથે લગ્ન સંબંધે બંધાઇ હતી.\n
મુથૈયા મુરલીધરન Muttiah Muralitharan : દિગ્ગજ સ્પિનર અને શ્રીલંકન ક્રિકેટર મુથૈયા મુરલીધરન પણ એક ભારતીય મહિલા સામે દિલ હારી બેઠાં હતા. શ્રીલંકન ક્રિકેટરે ચેન્નાઈની મધિમલાર નામની છોકરી સાથે લગ્ન કર્યા, જે નિત્યા અને એસ. રામામૂર્તિની પુત્રી છે. એક સાદગીભર્યુ વ્યક્તિત્વ ધરાવતો મુરલી જ્યારે મધિમલારને મળ્યો તો તેને પોતાનો પર્ફેક્ટ મેચ મળી ગયો. બંને હાલ સુખી લગ્નજીવન પસાર કરી રહ્યા છે અને બંનેને બે બાળકો છે.\n
ઝહીર અબ્બાસ Zaheer Abbas : ઝહીર અબ્બાસ પાકિસ્તાનના અત્યાર સુધીના શ્રેષ્ઠ બેટ્સમેનોમાંના એક છે. તેઓ 'એશિયન બ્રેડમેન' તરીકે જાણીતા હતા અને હજુ પણ ભારતીય ક્રિકેટ ફેન્સના જાણીતા છે. ભૂતપૂર્વ ક્રિકેટરે ભારતની મહિલા સાથે લગ્ન કર્યા હતા. તે રીટાને યુકેમાં 1980માં ઇંગ્લિશ કાઉન્ટી ગ્લોસ્ટરશાયરમાં મળ્યા હતા. બંનેના પરિવારો એકબીજાથી પરીચિત હતા અને તેના કારણે બંનેને લગ્ન કરવાનું સરળ બન્યું હતું.\n
શોએબ મલિક Shoaib Malik : જ્યારે પાકિસ્તાની ક્રિકેટર શોએબ મલિકે ભારતીય ટેનિસ સુપરસ્ટાર સાનિયા મિર્ઝા સાથે લગ્ન કર્યા ત્યારે તે રાષ્ટ્રીય સમાચારનો ભાગ બની ગયો હતો. બંનેએ 2008માં સોનિયાના હોમટાઉન હૈદરાબાદમાં નિકાહ કર્યા હતા. આ સમયે બંને પોતપોતાની કારકિર્દીની ટોચ પર હતા. સાનિયાના પરિવારજનો હંમેશા શોએબને પસંદ કરતા હતા અને આખરે બંનેએ તેમના પરિવારજનોની હાજરીમાં એકબીજા સાથે લગ્ન કરી લીધા હતા. જોકે આ લગ્નએ ઘણા વિવાદો ઊભા કર્યા હતા.\n
હસન અલી Hasan Ali : ભારતીય છોકરી સાથે લગ્ન કરનાર તાજેતરનો વિદેશી ક્રિકેટર હસન અલી છે. પાકિસ્તાનનો ફાસ્ટ બોલર ભારતના હરિયાણાની રહેવાસી સમિયા આરઝૂ સાથે પ્રેમમાં હતો. બંનેએ ઓગસ્ટ 2019માં પરીવારની સંમતિથી લગ્ન કર્યા હતા. સમિયા આરઝૂ એક એન્જીનિયર છે.


મોદી 3-4 ડિસેમ્બર અને રાહુલ 5-7 ડિસેમ્બરે ફરીથી ગુજરાતના પ્રવાસે | Rahul Gandhi and Modi will visit gujarat again - Sambhaav News\nમોદી 3-4 ડિસેમ્બર અને રાહુલ 5-7 ડિસેમ્બરે ફરીથી ગુજરાતના પ્રવાસે\nગુજરાતમાં ચૂંટણીનો ધમધમાટ છે, એવામાં વડાપ્રધાન મોદી ફરી એકવાર ગુજરાતના પ્રવાસે આવી રહ્યા છે. મળતી માહિતી પ્રમાણે, પ્રધાનમંત્રી મોદી આગામી3અને4ડિસેમ્બરના ગુજરાત આવશે અને પ્રથમ તબક્કાની બેઠકો પર ચૂંટણી પ્રચાર કરશે.\n3 ડિસેમ્બરના રોજ વડાપ્રધાન ભરૂચ, સુરેન્દ્રનગર અને રાજકોટમાં સભાઓ કરશે. જ્યારે4ડિસેમ્બરે ચાર જિલ્લાઓમાં પ્રધાનમંત્રી જાહેરસભાઓને સંબોધિત કરવાના છે. જેમાં ધરમપુર, ભાવનગર, જૂનાગઢ અને જામનગરમાં પ્રધાનમંત્રીની સભાઓ હશે.\nઉલ્લેખનીય છે કે, આગામી 9મી ડિસેમ્બરને રાજયમાં પ્રથમ તબક્કાનું મતદાન યોજાવા જઈ રહ્યું છે. જેના માટે ભાજપ અને કોંગ્રેસ બંને પક્ષો ચૂંટણી પ્રચારમાં\nએડીચોટીનું જોર લગાવી રહ્યા છે. પ્રધાનમંત્રી મોદીથી લઈને કોંગ્રેસ ઉપાધ્યક્ષ રાહુલ ગાંધીના ગુજરાતમાં આંટાફેરા વધી ગયા છે.\nરાહુલ ગાંધી5થી7ડિસેમ્બરના રોજ ફરીથી ગુજરાત આવશે\nકોંગ્રેસ ઉપાધ્યક્ષ રાહુલ ગાંધી ફરી એકવાર ગુજરાતના પ્રવાસે આવવાના છે. મળતી માહિતી પ્રમાણે, રાહુલ ગાંધી આગામી5થી7ડિસેમ્બર દરમિયાન ગુજરાતના પ્રવાસે આવશે. આ દરમિયાન રાહુલ ગાંધી કચ્છ જિલ્લાની બેઠકો પર ચૂંટણી પ્રચાર કરશે.\nતેઓ પણ પ્રથમ તબક્કાની બાકી રહેલી બેઠકો પર પણ ચૂંટણી પ્રચાર કરવાના છે. ઉલ્લેખનીય છે કે રાહુલ ગાંધીનો આ 7મો ગુજરાત પ્રવાસ હશે. આ પહેલા પણ રાહુલ ગાંધીને ગુજરાતમાં ભારે જનપ્રતિસાદ મળ્યો છે. રાહુલ ગાંધીની સભામાં લોકો ભારે સંખ્યામાં જોવા મળી રહ્યા છે. એવામાં હવે કચ્છની ધરતી પર રાહુલ ગાંધીનો જલવો કેવો રહેશે તે આગામી જોવા મળશે.\nબીએસઈ ૧૭ કંપનીના શેરને ‘ઝેડ’ ગ્રૂપમાં મૂકશે\nસુરેશભાઈ છે કે કેમ? જોવાનું કહી યુવતી કાર લઈ ફરાર\nUPના બારાબંકીમાં લઠ્ઠાકાંડ સર્જાયો, ઝેરી દારૂ પીવાથી 11ના મોત\nહોમગાર્ડ યુવતીનાં મોત પ્રકરણમાં બે મહિલા એજન્ટની ધરપકડ,2નર્સ હજુ પણ ફરાર\nમ્યુનિસિપલ પાર્ટી પ્લોટ-હોલના મેન્ટેનન્સનું પણ ખાનગીકરણ


પરિઓના દેશમાં | Abhyaskram\nHome » બાલવાર્તા » પરિઓના દેશમાં\nWritten By Kamlesh Zapadiya on બુધવાર, 14 ડિસેમ્બર, 2011 | 9:29:00 PM\nમિત્રો, ધોરણ સાતમાં ભણતી સંગીતાએ લખેલી વાર્તા અહીં મૂકી છે.\nએક છોકરો હતો. તે કહે મમ્મી મારે ફરવા જવું છે. મમ્‍મી તેને ના પાડે છે. તોય તે ફરવા જાય છે. ત્યાં એક ઓટો આવે છે. ત્યાં બેસીને રડવા લાગે છે. ત્યાં એક પરિ આવે છે અને તેને પૂછે છે કે બેટા કેમ રડે છે? છોકરો કહે, મારે વાદળામાં પરિઓ સાથે રમવા જાવું છે. મારે કેમ જવું? પરિ કહે આલે તને એક લાકડી આપું છું. તારે જ્યાં જવું હોય ત્યાં લાકડીના કાનમાં કહે જે. એટલે તારે જ્યાં જવું હશે ત્યાં લઇ જશે.\nછોકરો તો પ્હોંચ્‍યો પરિઓના દેશમાં. ત્યાં પરિઓ બેટ દડે રમતી હોય છે. એટલે છોકરો કહે મારે પણ રમવું છે.પરિઓતો દડો ઊડીને પકડી લે. થોડી વાર પછી છોકરો કહે મારે હવે રમવું નથી જમવું છે. એટલે પરિઓ છોકરાને જમવા લઇ જાય છે. ત્યાં એક મોટો આઈસક્રીમ ટોપ ભરેલો હતો. એક જાડ કેરી ઓનું અને એક જાડ સફરજન નું હતું. છોકરો તો મોજમાં આવી ગયો. મંડ્યો આઈસક્રીમ ખાવા.\nપછી છોકરો કહે હવે મારે ઘેરે જાવું છે. અને પછી થાય છે એવું કે છોકરો મંત્ર ભૂલી જાય છે. તે રડવા મંડે છે. અને ત્‍યાં પરિ આવે છે અને કહે છે કેમ રડે છે? તારે દુખ હોય તે કહે. છોકરો કહે, મારે ઘેરે જાવું છે અને હું મંત્ર ભૂલી ગયો છું. પરિ કહે, કાંઇ વાંધો નહીં. વીસ એકાંનો પાડો બોલ એટલે તારું ઘર આવી જશે. છોકરો પાડો બોલે છે ત્‍યાં તેનું ઘર આવી જાય છેં. અને તેના મમ્‍મી પપ્પા વાત કરે છે. અને તેના મમ્‍મ્‍ી પપ્પા ખૂબ ખુશ થાય છે.\n► ફેબ્રુઆરી (52)\n▼ ડિસેમ્બર (66)\nશ્રી એલ. વી. જોષી\nદોરા દ્વારા સર્જન પ્રવૃતિ\nફિંગર પ્રિન્‍ટ દ્વારા સર્જન પ્રવૃતિ\nઅગ્નિ પ્રગટાવવાની કળા\nશાળામાં વાર્તા લેખનનો એક અનુંભવ.\nગુરૂ મહિમા ભાગ- 1\nદૃષ્ટિભ્રમ સ્લાઇડ શો. 6\nદૃષ્ટિભ્રમ સ્લાઇડ શો. 5\nદૃષ્ટિભ્રમ સ્લાઇડ શો. 4\nસૂર્યમંડળની સફર કરાવતો સોફ્ટવેર\nઆકાશ દર્શન કરાવતો સોફ્ટવેર\nબાળવાર્તા - સિટી બસનો પ્રવાસી\nદૃષ્ટિભ્રમ સ્લાઇડ શો. 3\nદૃષ્ટિભ્રમ સ્લાઇડ શો. 2\nદૃષ્ટિભ્રમ સ્લાઇડ શો. 1\nAnimal slideshow 4\nAnimal slideshow 3\nપ્રાણીઓનો સ્‍લાઇડ શો.2\nપ્રાણીઓનો સ્‍લાઇડ શો.1\nઅભ્‍યાસ ઉપયોગી કેટલીક સાઇટ યાદી\nશું બાળકો વર્તા લખી શકે ?\nલેખન: એક કળા અને સાધના.\nઉગતી યુવા પેઢીને એક સંદેશ\nશ્રી રૂપાવટી પ્રા. શાળાનો વિડિયો 1\nશ્રી રૂપાવટી પ્રા. શાળાનો વિડિયો 2\nશ્રી રૂપાવટી પ્રા. શાળાનો વિડિયો 3\nઅંગ્રેજી શીખવું-શીખવવું છે? વિડિયો મસ્‍ત ખજાનો\nશબ્દ પૂર્તિ 22\nશબ્દ પૂર્તિ 21\nશબ્દ પૂર્તિ 20\nશબ્દ પૂર્તિ 19\nશબ્દ પૂર્તિ 18\nશબ્દ પૂર્તિ 17\nશબ્દ પૂર્તિ 16\nશબ્દ પૂર્તિ 15\nશબ્દ પૂર્તિ 14\nશબ્દ પૂર્તિ 13\nશબ્દ પૂર્તિ 12\nશબ્દ પૂર્તિ 11\nશબ્દ પૂર્તિ 10\nશબ્દ પૂર્તિ 9\nશબ્દ પૂર્તિ 8\nશબ્દ પૂર્તિ 7\nશબ્દ પૂર્તિ 6\nએક્ટિવિટિઝ 1 થી 100\nજ્ઞાન પૂર્તિ 1\nરમત 11 to 15\nરમત6to 10\nરમત 1 to 5\nઇનોવેશન એકટીવિટી ફોર ક્રિયેટીવીટી 96 to 100


ગોંડલ ભગવતપરામાં દીપડો ત્રાટક્યો,પાલિકાના કર્મચારી ઘાયલ, જુઓ વીડિયો - Dustakk\nવિનય પરમાર,ગોંડલ: સિંહોના ગામ તરીકે ગણાતા ગોંડલના ભગવતપરામાં અચાનક દિપડાએ દેખા દેતા નગરપાલિકા, મામલતદાર અને વન વિભાગ હરકતમાં આવ્યું હતું. દીપડાએ નગરપાલિકાના એક કર્મચારી પર હુમલો કરતાં ગંભીર રીતે ઘવાયા હતાં.\nપ્રાપ્ત વિગતો મુજબ ભગવતપરા શેરી નંબર5સરકારી શાળા પાસે અવવરા બંધ મકાનમાં દીપડો હોવાની જાણ નગરપાલિકા, મામલતદાર તંત્ર અને વન વિભાગને થતાં તાકીદે દોડી ગયા હતા. દીપડો આવ્યો દીપડો આવ્યોની બૂમરાણ ઉઠતા દીપડાને જોવા લોકોના ટોળેટોળા ઉમટી પડ્યા હતાં. આ દરમિયાન દીપડાએ નગરપાલિકા ફાયર વિભાગમાં નોકરી કરતાં દીપકભાઈ વેગડા પર હુમલો કરતાં ગંભીર રીતે ઘવાયા હતાં. તેમને સારવાર માટે હોસ્પિટલ ખસેડવામાં આવ્યા હતાં.\nTags: Gondal Bhagwatpara, panther, panther struck\nભાવનગર એમ.કે.બી યુનિવર્સિટીમાં ત્રીજા તબક્કાની પરીક્ષા મોકૂફ રાખવા માંગ


Japan spends 90 thousand crores so far, impossible to cancel or avoid Tokyo Olympics|ટોકિયો ઓલિમ્પિક રદ અથવા ટાળવું અશક્ય જેવું, જાપાને અત્યાર સુધી 90 હજાર કરોડ ખર્ચ્યા – GUJARATI NEWS – Read breaking informative\nJapan spends 90 thousand crores so far, impossible to cancel or avoid Tokyo Olympics|ટોકિયો ઓલિમ્પિક રદ અથવા ટાળવું અશક્ય જેવું, જાપાને અત્યાર સુધી 90 હજાર કરોડ ખર્ચ્યા\nFebruary 28, 2020 by gujarat\nજાપાનમાં 27 ફેબ્રુઆરી સુધી કોરોનાવાઈરસથી સંક્રમિત લોકોનો આંકડો 200 સુધી પહોંચ્યો, શાળા બંધ\nજૂલાઈમાં યોજાનારા ટોકિયો ઓલિમ્પિક પર અસરની આશંકા, પરંતુ આને રદ કરવું ટાળવું અશક્ય\nસ્પોર્ટ્સ ડેસ્કઃ ચીનમાંથી શરૂ થયેલા કોરોનાવાઈરસનું સંક્રમણ ધીમે ધીમે આખી દુનિયાના ઘણા દેશો સુધી ફેલાઈ રહ્યું છે. જોપાન પણ આમાંથી બાકાત નથી રહ્યું. શુક્રવારે વડાપ્રધાન શિન્જો આબેએ2માર્ચથી તમામ શાળા બંધ કરવાના આદેશ આપ્યા છે. 24 જૂલાઈથી અહીંયા ટોકિયોમાં ઓલિમ્પિક સ્પોર્ટ્સ પણ યોજાશે. જેને રદ કરવા અથવા ટાળવાની ચર્ચાઓ શરૂ થઈ ગઈ છે. ઈન્ટરનેશનલ ઓલિમ્પિક કમિટિ (IOC)ના સભ્ય ડિક પાઉન્ડ આને અશક્ય માને છે. મીડિયા રિપોર્ટ્સ પ્રમાણે, જાપાન આ રમતો પર અત્યાર સુધી 12.6 અબજ ડોલર(લગભગ 90 હજાર કરોડ રૂપિયા) ખર્ચી ચુક્યું છે. આર્થિક નુકસાન પોતાની જગ્યાએ પણ એ એથલીટ્સ પર આની ગંભીર અસર થશે જે ઓલ્મપિકનો ભાગ બનવા અને પદક જીતવા માટે આખું જીવન સમર્પિત કરી દે છે.\nIOC પાસે બે વિકલ્પ\nજો કોરોનાવાઈરસના સંક્રમણ પર કાબૂ નહીં મેળવવામાં આવે તો ટોકિયો ઓલિમ્પિક 2020નું શું થશે? આ સવાલ અત્યારથી ઉઠવા લાગ્યો છે. જેના માટે બે વિકલ્પ છે. પહેલો- ઓલિમ્પિક રમતોની તારીખ વધારી દેવામાં આવે. બીજો- આને રદ કરી દેવામાં આવે. પરંતુ CNN અને CNBC સાથે જ IOCના સભ્ય ડિક પાઉન્ડ પણ બન્ને વિકલ્પોને ફગાવે છે. જેના પ્રમાણે, આવું કરવું એકદમ મુશ્કેલ હશે. આનાથી આર્થિક અને માનવીય રીતે ખોટા પરિણામ આવશે.\nટાળવું મુશ્કેલ શા માટે\nજ્યારે ઓલિમ્પિક ગેમ રમાઈ રહી હતી, એ વખતે દુનિયામાં ક્યાંય પણ રમતની કોઈ મોટી ઈવેન્ટ નહોતી થતી. IOC સહિત દરેક સ્પોર્ટ્સ ફેડરેશનનું કેલેન્ડર ઓલમ્પિક શિડ્યુઅલના હિસાબથી નક્કી થાય છે. આવું એટલા માટે થાય છે, જેથી દુનિયાના તમામ બેસ્ટ એથલીટ્સ આ રમતનો ભાગ બની શકે. બ્રોડકાસ્ટર્સથી માંડી સ્પોન્સર્સ સુધી પણ એ નક્કી કરે છે, જેથી પ્રસારણમાં કોઈ પણ પ્રકારની ખામી ન આવી શકે. જ્યારે ઓલિમ્પિક ન હતું, એ વખતે તમામ પ્રકારની રમતનું આયોજન થતા રહે છે. ફુટબોલ, બાસ્કેટબોલ અને બેસ બોઝની સીઝન ચાલતી રહે છે.\nકોઈ પ્લાન ‘બી’નથી\nઓલમ્પિક રમતોનો વૈકલ્પિક યજમાન પણ નથી હોતો. જો કો દુનિયાની આ મોટી રમતોનું આયોજન ઉતાવળમાં કોઈ અન્ય દેશ કે શહેરમાં પણ નથી કરી શકાતું. પાઉન્ડના જણાવ્યા પ્રમાણે, આ રમતોને રદ કરવા અથવા તેને ટાળવાની સૌથી ગંભીર અસર એથલીટ્સ પર પડશે. આ રમતોમાં ભાગ લેવા અને પદક જીતવા માટે તે આખુ જીવન સમર્પિત કરી દે છે.\nઆર્થિક નુકસાન કેટલું?\nCNBC પ્રમાણે, 2016થી અત્યાર સઉદી IOCએ ટોકિયો ઓલિમ્પિક 2020 માટે 5.7 અબજ ડોલર (40 હજાર 470 કરોડ રૂપિયા)ની રેવેન્યૂ એકઠી કરી હતી. જેનો 73 ટકા ભાગ મીડિયા રાઈટ્સ વેચીને મળ્યો છે. બાકીનો 27 ટકા ભાગ સ્પોન્સર્સ પાસેથી મળ્યો છે. જો ગેમ રદ થશે તો IOCએ આ રકમ પાછી આપવી પડશે. આટલું જ નહીં IOC દુનિયાભરમાં એથલીટ્સ માટે સ્કોલરશીપ, એજ્યુકેશન પ્રોગ્રામ્સ સાથે જ ફેડરેશન પાસેથી જે ફંડ મળે છે, એ પણ તેને પાછું આપવું પડશે.\nજાપાનનું શું થશે?\nટોકિયો ઓલિમ્પિક 2020ની યજમાની જાપાન પાસે છે. સત્તાવાર આંકડાઓ પ્રમાણે, તે તૈયારીઓ માટે અત્યાર સુધી 12.6 અબજ ડોલર ખર્ચી ચુક્યું છે. કુલ અંદાજિત ખર્ચ આનો બમણો એટલે કે 25 અબજ ડોલર છે. ચિંતાની વાત તો એ છે કે ડિક પાઉન્ડના ટોકિયો ઓલિમ્પિક પર નિવેદન બાદ જાપાનની સૌથી મોટી એડ એજન્સી દેત્સૂના શેર સાત વર્ષના સૌથી નીચલા સ્તરે આવી ગઈ છે. પાઉન્ડે ટોકિયો ઓલમ્પિકને રદ કરવા અથવા તારીખમાં ફેરફાર કરવાની ચર્ચા કરી હતી.\nCategories Gujarati Tags avoid, cancel, crores, impossible, Japan, Olympicsટકય, spends, thousand, Tokyo, અતયર, અથવ, અશકય, ઓલમપક, કરડ, ખરચય, જપન, જવ, ટળવ, રદ, સધ, હજર Post navigation\nHotstar removed video of comedian John Oliver criticizing PM Modi, people gave HotStar app 1 star|PM મોદીની ટીકા કરતો કોમેડિયન જ્હોન ઓલિવરનો વીડિયો હોટસ્ટારે હટાવ્યો, લોકોએ હોટસ્ટાર એપને 1 સ્ટાર આપ્યો\nSteven Spielberg’s daughter arrested for domestic violence|ઘરેલું હિંસામાં સ્ટીવન સ્પીલબર્ગની દીકરીની ધરપકડ, બે અઠવાડિયા પહેલાં જ પોર્ન સ્ટાર બનવાની જાહેરાત કરી હતી


મહિલા શક્તિને નમન: દાહોદ જિલ્લામાં સ્વરાજ્યની સંસ્થાઓમાં અઢી વર્ષ મહિલાઓનું રાજ રહેશે – Dahod City Online\nમહિલા શક્તિને નમન: દાહોદ જિલ્લામાં સ્વરાજ્યની સંસ્થાઓમાં અઢી વર્ષ મહિલાઓનું રાજ રહેશે\ndahodonline | March 7, 2021\nદાહોદ41 મિનિટ પહેલા\nદાહોદ પાલિકા, જિ. પં.,5તા. પં.માં મહિલાઓ પ્રમુખ સ્થાને રહેશે :9પૈકીની4જ તા. પં.માં ST સામાન્ય પ્રમુખ\nદાહોદ જિલ્લામાં સ્થાનિક સ્વરાજ્યની ચુંટણીમાં ભાજપે ન ધારેલી જીત મેળવીને કોંગ્રેસને કોરાણે કરી દીધી છે. જિલ્લાની તમામ તાલુકા પંચાયત સાથે જિલ્લા પંચાયત અને પાલિકામાં પણ ભાજપે સ્પષ્ટ બહુમતિ મેળવી છે. ત્યારે રોટેશન મુજબ આગામી અઢી વર્ષ માટે દાહોદ જિલ્લામાં મહિલાઓનું રાજ રહેશે. જિલ્લા પંચાયત સાથે પાંચ તાલુકા પંચાયત અને દાહોદ પાલિકામાં પ્રમુખ તરીકે મહિલાઓ સાશન કરશે. જિલ્લાની માત્ર ચાર જ તાલુકા પંચાયત એવી છે જ્યારે પ્રથમ અઢી વર્ષ એસ.ટી સામાન્ય એટલે કે પુરૂષને પ્રમુખ તરીકે બેસાડવાનો માર્ગ ખુલ્લો છે.\nદાહોદ જિલ્લા પંચાયતની 50 બેઠકોમાંથી 43, તાલુકા પંચાયતની 238 બેઠકમાંથી 198 અને દાહોદ નગર પાલિકાની 36 બેઠકમાંથી 31 બેઠકો મેળવીને ભાજપે દરેક જગ્યાએ સ્પષ્ટ બહુમતિ મેળવી છે. આ વખતે પ્રથમ અઢી વર્ષના પ્રમુખના રોટેશનમાં મહિલાઓને પ્રાધાન્ય મળ્યુ છે. જિલ્લા પંચાયતમાં પ્રથમ અઢી વર્ષ માટે એસ.ટી મહિલા પ્રમુખ તરીકે બિરાજશે.\nતેવી જ રીતે જિલ્લાની ગરબાડા, સિંગવડ, દેવગઢ બારિયા, ફતેપુરા અને ધાનપુર તાલુકા પંચાયતમાં એસ.ટી મહિલાઓને જ પ્રમુખ બનાવવામાં આવશે. દાહોદ નગર પાલિકામાં પણ પ્રથમ અઢી વર્ષ માટે જનરલ મહિલાને પ્રમુખ તરીકે બેસાડવામાં આવશે. જિલ્લામાં સ્થાનિક સ્વરાજ્યની સંસ્થાઓમાં મહિલાઓનું પ્રભુત્વ હજી વધ્યુ હોવાનું જોવાઇ રહ્યું છે. જિલ્લામાં પ્રથમ અઢી વર્ષ માટે ઝાલોદ, લીમખેડા, દાહોદ અને સંજેલીમાં જ એસ.ટી સામાન્ય પ્રમુખ તરીકે આપવામાં આવી છે. આ ચાર તાલુકા પંચાયતમાં પુરૂષ પ્રમુખ સાથે મહિલાને પણ પ્રમુખ બનાવવી હોય તો કોઇ બાધ નડતો નથી.\nકઇ તાલુકા પંચાયતમાં કેટલી મહિલા વિજેતા\nતા.પંચાયત કુલ બેઠક મહિલા પુરૂષ\nઝાલોદ 38 22 16\nલીમખેડા 24 14 10\nગરબાડા 24 14 10\nસિંગવડ 18 11 7\nદાહોદ 38 21 17\nદે.બારિયા 28 17 11\nસંજેલી 16 8 8\nફતેપુરા 28 16 11\nધાનપુર 24 13 11\nજિ.પચાયત 50 30 20\nદાહોદ પાલિકા 36 18 18\n« શિકાર: દાહોદ નજીક મુવાલિયામાં આંખના પલકારામાં દીપડો મરઘાંને મોઢાંમાં દબાવી ભાગી ગયો, ઘટના સીસીટીવી કેમેરામાં કેદ થઇ (Previous News)\n(Next News) વિશ્વ મહિલા દિન વિશેષ: દાહોદમાં લાકડા વેચતી આદિવાસી મહિલાને તેની ચિત્રયાત્રા પદ્મશ્રી સન્માન સુધી દોરી ગઇ »


Election 2019: Ground Report Bihar|શું ભાજપના મત જદયુને મળશે? ચોરે ને ચૌટે આ જ સવાલ\nElection 2019: Ground Report Bihar\nગ્રાઉન્ડ રિપોર્ટ બિહાર / શું ભાજપના મત જદયુને મળશે? ચોરે ને ચૌટે આ જ સવાલ\nનીતીશકુમારની ફાઈલ તસવીર\nબીજા તબક્કાની પાંચ બેઠક પર ભાજપ નહીં, જદયુ લડી રહ્યું છે\n10 વર્ષ પછી ભાજપ-જદયુ ફરી લોકસભાની ચૂંટણી સાથે લડી રહ્યા છે.\nApr 17, 2019, 12:24 AM IST\nઓમ ગૌડ, પટણા:બિહારમાં બીજા તબક્કાની ચૂંટણી નીતીશકુમાર માટે પ્રતિષ્ઠાનો પ્રશ્ન બની ગઈ છે. પાંચેય બેઠકો પર જદયુ ઉમેદવારો લડી રહ્યા છે. કિશનગંજ, પૂર્ણિયા, કટિહાર બેઠકો પર તેમનો કોંગ્રેસ સાથે મુકાબલો છે, તો બાંકા-ભાગલપુરમાં રાજદ સાથે. વડાપ્રધાન નરેન્દ્ર મોદી ભાગલપુરમાં રેલી કરી ચૂક્યા છે, જ્યારે રાહુલ ગાંધી કટિહાર અને પૂર્ણિયામાં સભાઓ કરી ચૂક્યા છે.\nભાજપ બીજા તબક્કાની ચૂંટણી નથી લડી રહ્યો, પરંતુ તે જદયુના પક્ષમાં માહોલ ઊભો કરી રહ્યો છે. ભાજપના અનેક વરિષ્ઠ-સંઘનિષ્ઠ કાર્યકરોએ અહીં ડેરાતંબૂ તાણ્યા છે. પાંચેય બેઠકો પર લગભગ સીધો મુકાબલો છે. જદયુ સામે સૌથી મોટી મુશ્કેલી ભાજપના હિસ્સાવાળી બાંકા, ભાગલુપર, કટિહાર અને પૂર્ણિયા બેઠક છે, જ્યાં ભાજપના મત સહેલાઈથી શિફ્ટ થાય એવું લાગતું નથી. અહીં મતોના ધ્રુવીકરણનો પણ ખતરો ઉઠાવી શકાય એમ નથી કારણ કે, તેનું નુકસાન બીજી બેઠકો પર પણ ઉઠાવવું પડી શકે છે.\nઅહીં ચૂંટણીપ્રચારનો બિલકુલ માહોલ નથી. રાજકીય પક્ષો અને ઉમેદવારો ગામડે-ગામડે સભાઓ કરીને જ પ્રચાર કરી રહ્યા છે. રસ્તા પર ભાજપના પ્રચારવાહનો જરૂર નજરે પડે છે. આમ તો કોંગ્રેસ બીજા તબક્કાની ત્રણ બેઠક પર લડી રહી છે, પરંતુ ક્યાંય મુકાબલો નજરે નથી પડતો. તે સંપૂર્ણપણે મતબેન્ક પર આધારિત છે. લાલુના પક્ષની પણ આ જ હાલત છે. કોંગ્રેસ-રાજદને એવું લાગે છે કે, જાતિગત સમીકરણોની રીતે તેઓ મજબૂત છે. એટલે તેમણે બધી તાકાત જાતિગત નાકાબંધીમાં લગાવી છે.\nચૂંટણીપ્રચારમાં કોઈ મુદ્દો જ નજરે નથી પડતો. તેજસ્વી સભાઓમાં દારૂબંધી, શિક્ષણ, આરોગ્ય જેવા મુદ્દા ઉઠાવી રહ્યા છે, તો નીતીશ તેમની યોજનાઓ ગણાવી રહ્યા છે. કોંગ્રેસના નેતા વડાપ્રધાન નરેન્દ્ર મોદીના પાંચ વર્ષના કાર્યકાળની ટીકા કરી રહ્યા છે. નોટબંધી, જીએસટી સિવાય તેઓ જોરશોરથી રાફેલમાં દલાલીનો મુદ્દો ઉઠાવે છે. મુસ્લિમ બહુમતી વિસ્તારોમાં મહાગઠબંધનના આંતરિક વિખવાદના પણ સમાચાર છે. જોકે, કોંગ્રેસ તેજસ્વી પર ધ્યાન નથી આપી રહી.\nપાંચેય બેઠકોનો ઈતિહાસ રહ્યો છે કે, અહીં ભાજપનો ખાસ પ્રભાવ નથી રહ્યો. શાહનવાઝ હુસેન એકવાર કિશનગંજ અને એકવાર ભાગલુપરથી સાંસદ રહ્યા છે. જોકે, 2014ની લોકસભા ચૂંટણીમાં મોદી લહેર હોવા છતાં તેઓ ભાગલપુરમાં હાર્યા હતા. કદાચ એટલે જ એનડીએની બેઠકોની વહેંચણીમાં ભાજપે આ પાંચેય બેઠક જદયુને આપી હતી. હાલમાં કિશનગંજ બેઠક કોંગ્રેસ, પૂર્ણિયા કોંગ્રેસ, કટિહાર કોંગ્રેસ તેમજ બાંકા-ભાગલપુર રાજદ પાસે છે.\nક્યાં , કયું રાજકીય ફેક્ટર\nભાગલપુર: ભાજપના કેડર મતો મેળવવાનું મુશ્કેલ: રાજદ-જદયુમાં સીધી ટક્કર છે. અહીં રાજદના બુલો મંડલ અને જદયુના અજય મંડલ મેદાનમાં છે. બંને ગંગોતા જાતિના છે. જદયુની સામે ભાજપના કેડર સમર્થકોને એકજૂથ કરવાનો મોટો પડકાર છે. શાહનવાઝ હુસેનને ટિકિટ નહીં મળવાને કારણે પણ જોખમ છે. અહીં મલ્લાહ-માંઝીની તાકાત પણ નિર્ણયક રહેશે.\nપૂર્ણિયા: મહાગઠબંધનમાં આંતરિક બળવાની આશંકા: જદયુ ઉમેદવાર સંતોષ કુશવાહા અને મહાગઠબંધનને કારણે કોંગ્રેસના ઉમેદવાર ઉદયસિંહ ઉર્ફે પપ્પુ સિંહ વચ્ચે ટક્કર છે. ભાજપમાંથી બે વખત સાંસદ રહેલા પપ્પુ સિંહે જ્યારે જોયું કે સીટ જદયુને જઇ રહી છે તો તેઓ કોંગ્રેસમાં સામેલ થઇ ગયા. તેથી મહાગઠબંધનમાં આંતરિક બળવાની આશંકા છે. ટિકિટ નહીં મળવાથી ભાજપ કાર્યકર્તાઓમાં નિરાશા છે.\nબાંકા: ત્રિકોણીય જંગમાં બેઠક ફસાઇ: રાજદ ઉમેદવાર જયપ્રકાશ નારાયણ, જદયુ ઉમેદવાર ગિરિધારી યાદવ અને ભાજપની બળ‌વાખોર અપક્ષ ઉમેદવાર પુતુલ કુમારી વચ્ચે ત્રિકોણીય જંગ છે. જોવાનું રહેશે કે ‘માય’ (મુસ્લિમ-યાદવ) સમીકરણમાં ગિરિધારી કેટલી હદ સુધી ભાગ પડાવી શકે છે. ગિરિધારી યાદવ અગડી, કોઇરી, કુર્મી અને યાદવ વર્ચસ્વવાળા વિસ્તારોમાં મત મેળવવાનો પ્રયાસ કરી રહ્યા છે. જાતિ અને વર્ગોના મતો પુતુલના પક્ષમાં છે.\nકટિહાર: એનસીપી કોંગ્રેસનો માર્ગ અટકાવી શકે છે: કોંગ્રેસના તારીક અનવર અને જદયુ ઉમેદવાર દુલાલ ગૌસ્વામી વચ્ચે મુકાબલો છે. એનસીપીના મોહમ્મદ શકુર તારીક અનવર માટે મુશ્કેલી સર્જી શકે છે. તેઓ શેરશાહબાદી મુસ્લિમોના 20-25 હજાર વોટ કાપી લેશે તો તારીકનો માર્ગ સરળ નહીં રહે. બીજી બાજુ ભાજપમાં આંતરિક બળવાની આશંકા છે.\nકિશનગંજ: મુસ્લિમ ફેક્ટર નિર્ણાયક રહેશે: અહીં 70% વસતી મુસ્લિમોની છે. કોંગ્રેસના ડૉ. જાવેદ આઝાદ, જદયુના સૈયદ મહેમૂદ અશરફ અને AIMIMના અખ્તરુલ ઇમાન મેદાનમાં છે. એઆઇએમઆઇએમને લીધે ત્રિકોણીય જંગની સ્થિતિ બની છે. આ વખતે ભાજપ ઉમેદવાર મેદાનમાં નથી. અહીં હિન્દુ મતદારોએ હજુ સુધી પોતાના પત્તાં નથી ખોલ્યાં.\nલોકસભા ચૂંટણીમાં વિધાનસભાની તૈયારી: એનડીએ આ ચૂંટણીને વિધાનસભાની તૈયારીના રૂપમાં જોઇ રહ્યું છે. લોકસભા ચૂંટણીમાં જદયુના નીતીશ એકલા એવા મુખ્યમંત્રી હશે જેઓ રાજ્યની તમામ 40 લોકસભા ક્ષેત્રોની 243 વિધાનસભા બેઠકોમાંથી આશરે 220 ક્ષેત્રોમાં જવાની યોજના હેઠળ પ્રચાર કરી રહ્યા છે.\nબીજી બાજુ મહાગઠબંધનની સ્થિતિ અલગ છે. બેઠક વહેંચણી છતાં ક્યાંકને ક્યાંક મતભેદની સ્થિતિ બનેલી છે. બળવાના સૂર પણ સંભળાય છે. કોંગ્રેસના વરિષ્ઠ નેતા શકીલ અહેમદે પાર્ટી પ્રવક્તાપદેથી રાજીનામું આપી મધુબનીથી ચૂંટણી લડવાની જાહેરાત કરી દીધી છે તો રાજદ નેતા અલી અશરફ ફાતમી પણ પાર્ટી લાઇનથી અલગ મધુબનીથી જ ચૂંટણી લડી શકે છે.\n2009 ચૂંટણી BJP-જદયુએ સાથે લડી. 32 બેઠકો જીતી હતી.\n2010 વિધાનસભા ચૂંટણી ભાજપ-જદયુએ સાથે લડી. લાલુ 22 બેઠકો પર આવી ગયા.\n2014ની ચૂંટણી ભાજપ-જદયુએ અલગ તો કોંગ્રેસ અને રાજદે સાથે લડી. એનડીએને 32, જદયુને માત્ર 2, રાજદને4બેઠકો મળી.\n2015 વિધાનસભા ચૂંટણી કોંગ્રેસ, જદયુ-રાજદ સાથે લડી. 243માંથી 177 બેઠકો જીતી.


shaadi mein zaroor aana review News Online\nકલાકાર – રાજકુમાર રાવ, કૃતિ ખરબંદા\nનિર્દેશક – રત્ના સિંહ\nફિલ્મ ટાઈપ – રોમાન્સ\nસમય –2કલાક 17 મિનીટ\nક્રિટીક્સ રેટિંગ –3સ્ટાર\nવ્યૂઅર્સ રેટિંગ – 3.5 સ્ટાર\nરાજકુમાર રાવની ગત ફિલ્મોએ બોક્સ ઓફિસ પર સતત હીટ સાબિત થઈ છે. તેમાં પણ ન્યૂટન તો ઓસ્કારમાં એન્ટ્રી મેળવવામાં સફળ થઈ. બહેન હોગી તેરી, બરેલી કી બર્ફીને પણ લોકોને બહુ જ પસંદ આવી. ત્યારે આજે તેની શાદી મેં જરૂર આના ફિલ્મ રિલીઝ થઈ રહી છે. આ ફિલ્મમાં ડાયરેક્ટર રત્ના સિંહે કન્સેપ્ટ તો બહુ જ સારો પસંદ કર્યો, પણ સિમ્પલ સ્ટોરીને એટલી બધી ખેંચી છે કે ઈન્ટરવલ બાદ ફિલ્મ જોવી થોડી કંટાળાજનક લાગશે. જોકે, રાજકુમાર રાવની ગત ફિલ્મોની એક્ટિંગની જેમ આ ફિલ્મમાં પણ અભિનય કાબિલેદાદ છે. પરંતુ\nફિલ્મને જોવાના બે ખાસ કારણો એ છે કે, ફિલ્મની સ્ટોરી રિયાલિટીથી એકદમ નજીક છે અને બીજું એ કે, લીડ પાત્ર સત્તુમાં રાજકુમાર રાવની એક્ટિંગ વખાણવા લાયક છે.\nઆ ફિલ્મ કાનપુરથી શરૂ થાય છે. એક ઓફિસમા ક્લાર્ક સત્યેન્દ્ર મિશ્રા ઉર્ફે સત્તુ (રાજકુમાર રાવ)ને તેના મામાના લગ્નમાં એક યુવતીનો ફોટો બતાવવામાં આવે છે. તેની ફેમિલી તેને પસંદ કરી લે છે. પરંતુ આરતી શુક્લા (કૃતિ ખરબંદા)ની માતા ઈચ્છે છે કે, તેની દીકરી લગ્ન પહેલા તેના ભાવિ પતિને એકવાર મળે. પરંતુ કૃતિ પોતાનું કરિયર બનાવીને પોતાના સપના સાકાર કરવા માગે છે. પરંતુ તેના પિતાને કારણે લગ્ન માટે હા પાડવા તૈયાર થાય છે. સત્તુ અને આરતી લગ્ન પહેલા મળે છે, પહેલી જ મુલાકાતમાં બંનેને પ્રેમ થઈ જાય છે. બંનેના પરિવાર લગ્નની તૈયારીઓમાં લાગી જાય છે. પરંતુ લગ્નના દિવસે જ આરતી લગ્નમંડપથી ગાયબ થઈ જાય છે. સત્તુને લાગે છે કે, આરતીએ તેને ધોકો આપ્યો છે, તેથી આ આરતી સાથે બદલો લેવા માગે છે. હવે સીધોસાદો સત્તુ એન્ગ્રીયંગ મેન બની જાય છે.\nજો એક્ટિંગની વાત કરીએ તો, રાજકુમાર રાવ હવે કોઈ પણ પાત્ર નિભાવવા માટે એક્સપર્ટ બની ચૂક્યો છે. આ પાત્ર પણ એવું જ છે. કૃતિ ખરબંદા પોતાના રોલમાં ઠીકઠીક લાગે છે. આમ પણ આખી ફિલ્મ રાજકુમારની આજુબાજુ જ ફરે છે. બાકીના કલાકારોને વધુ કંઈ કરવાનો મોકો નથી અપાયો.\nડાયરેક્ટરે સીધી સાદી સ્ટોરીને ઈન્ટરવલ પહેલા તો બરાબર ટ્રેક પર રાખી છે, પરંતુ ઈન્ટરવલ બાદ ક્લાયમેક્સને અકારણ ખેંચી રાખ્યું છે. ફિલ્મમાં ગીતો સારા છે. પલ્લુ લટકે… સોન્ગ આ સીઝનમાં લગ્ન ગીતોમાં સો ટકા ફેમસ થશે. ફિલ્મના બાકીના ગીતોમાં એટલો દમ નથી.\nફિલ્મ કેમ જોવી\nજો તમે રાજકુમાર રાવના ફેન છો, અને તમને તેની એક્ટિંગ પસંદ છે, તો આ ફિલ્મ જરૂર જુઓ. પરંતુ આ લગ્નમાં એટલા દમ નથી, કે તેમાં જવુ જરૂરી બને.


ઘટના@રાજકોટઃ મોટાબાપુએ દિકરી પર દુષ્કર્મ આચર્યું, 15 વર્ષની તરુણીએ બાળકીને જન્મ આપ્યો\nરાજકોટ જિલ્લાના ગોંડલમાં ચકચાર મચાવતો બનાવ સામે આવ્યો છે. જેમાં એક 15 વર્ષની તરુણી માતા બની છે. તરુણીએ બાળકને જન્મ આપતા તેણી પર દુષ્કર્મ થયાનો ખુલાસો થયો છે. આ બનાવ સમગ્ર જિલ્લામાં ચર્ચાનો વિષય બન્યો છે. તરુણીએ ગોંડલ શહેરની સિવિલ હૉસ્પિટલમાં બાળકને જન્મ આપ્યા બાદ પોલીસને જાણ કરવામાં આવી હતી. પોલીસ તપાસમાં જે વિગતો સામે આવી છે તેને સાંભળીને પરિવારના પગ તળેથી જમીન સરકી ગઈ હતી.\nગોંડલ સિવિલ હૉસ્પિટલમાં ફક્ત 15 વર્ષની તરુણીએ બાળકીને જન્મ આપ્યો છે. પોલીસ તપાસ દરમિયાન તરુણીના મોટાબાપુ મધ્યપ્રદેશ ખાતે તરુણી પર દુષ્કર્મ આચર્યાનો ખુલાસો થયો છે. આ કેસમાં ફરિયાદ બાદ મધ્ય પ્રદેશ પોલીસે આરોપીને જેલના સળિયા પાછળ ધકેલી દીધો છે. આ કેસની અન્ય ચોંકાવનારી વિગતો એવી છે કે પીડિત સગીરાના પિતાનું સાત વર્ષ પહેલા અવસાન થયું છે. જે બાદમાં તેની માતાએ બીજા પુરુષ સાથે લગ્ન કરી લીધા હતા અને ભાગી ગઈ હતી. તરુણી અને તેનો ભાઈ તેના દાદા-દાદી સાથે રહેતા હતા. દરમિયાન પિતાના મોટાભાઈએ દુષ્કર્મ આચરતા તરુણી પ્રેગનેન્ટ થઈ હતી. આ અંગેની ફરિયાદ બાદ પોલીસે તરુણીના મોટાબાપુની ધરપકડ કરીને તેને જેલના સળિયા પાછળ ધકેલી દીધો હતો\nએવી પણ માહિતી મળી છે કે સગીરા મૂળ મધ્ય પ્રદેશની વતની છે. સગીરા બે દિવસ પહેલા જ ગોંડલ તાલુકાના હડમતાળા ગામ ખાતે મજૂરી માટે આવી હતી. આ દરમિયાન દુઃખાવો ઉપડતા તેણીને હૉસ્પિટલ ખસેડવામાં આવી હતી. પૂછપરછ દરમિયાન એવી વિગતો ખુલી છે કે તરુણી પર તેના પિતાના મોટાભાઈએ જ મધ્ય પ્રદેશમાં દુષ્કર્મ આચર્યું હતું. એવી વિગત સામે આવી છે કે તરુણી મધ્ય પ્રદેશના અલીરાજપુરમાં પોતાના દાદા-દાદી સાથે રહેતી હતી. તેની બાજુમાં તેના મોટાબાપુ એટલે કે પિતાના મોટાભાઈ રહેતા હતા. એક દિવસ તરુણીના મોટાબાપુએ તેણીને જમવાની લાલચ આપીને ઘરમાં બોલાવી હતી. બાદમાં તેણે પોતાની હવસ સંતોષી હતી. આ બનાવ બાદ તરુણી એટલી ડરી ગઈ હતી કે કોઈને વાત પણ કરી શકી ન હતી.


ક્યારેક પ્લસ સાઈઝ ફિગરનું લોકો ઉડાવતા હતા મજાક, આજે ટીવીમાં મોટું નામ બનાવી ચુકી છે આ અભિનેત્રીઓ - The Gujarati\nApril 26, 2021 TheGujarati\t0 Comments\nફિલ્મ ઇન્ડસ્ટ્રી હોય કે ટીવી ઇન્ડસ્ટ્રી, બન્ને જગ્યાએ એક્ટર્સની ફિટનેસ તેની કારકિર્દીમાં ઘણો મહત્વનો ભાગ ભજવે છે. અભિનેત્રીઓ માટે તો કહેવાતું હતું કે સ્લિમ ફિગર જ તેની હીટ થવાની ગેરેંટી છે. જો કે ઘણી ટીવી એક્ટ્રેસીસ એવી રહી છે કે જેમના પ્લસ સાઈઝ ફિગરનું ઘણું મજાક ઉડાવવામાં આવતું હતું, તેમ છતાં આ અભિનેત્રીઓએ પોતાની અદાકારી અને હુનરથી દર્શકોનું દિલ જીતી લીધું. આવો આવી જાણીએ આવી અભિનેત્રીઓ વિશે. (ફોટોસ: સોશિયલ મીડીયા)\nપ્લસ સાઈઝ હોવાના કારણે વાહબિજ દોરાબજીનું લોકોએ ઘણું મજાક ઉડાવ્યું છે. જો કે વાહજિબે તેવા લોકોની વાતો પર ધ્યાન ના આપ્યું અને આગળ વધતી ગઈ. આજે તેનું નામ ઘણું પ્રખ્યાત છે. સ્ટેન્ડઅપ કોમેડીની દુનિયામાં ભારતી સિંહ આજે ખુબ જ મોટું નામ બની ચુકી છે. તેમણે ક્યારેય પણ પોતાના ફિગરને તેમના લક્ષ્યની આડે નથી આવવા દીધું.\nડેલનાઝ ઈરાનીએ બતાવી દીધું છે કે સ્લિમ થયા વગર પણ કેવી રીતે લાંબા સમય સુધી ઇન્ડસ્ટ્રીમાં ટકી રહી શકાય છે. રયતાસા રાઠોડે તેમના પ્લસ સાઈઝ હોવાના પર ક્યારેય શરમ નથી અનુભવી. તદુપરાંત પ્લસ સાઈઝ હોવા છતાં તેઓ મોટાભાગે સ્ટાઈલીશ ડ્રેસ સાથે જ જોવા મળે છે. અંજલી આનંદે ઢાઈ કિલો પ્રેમથી ટીવીની દુનિયામાં ડેબ્યુ કર્યું. આ શો ઓવરવેટ કપલ વિશે હતો અને અંજલી આનંદે તેમાં લીડ રોલ પ્લે કર્યો હતો. પુષ્ટિ શક્તિએ તો પોતાના બલ્કી ફિગર હોવા છતાં દર્શકોનું દિલ જીતી\n← ગરીબ બાળકો માટે આ પોલીસવાળાએ કર્યું એવું કામ કે સલામ કરી ઉઠશો..\nકોરોના કાળમાં વધ્યો ઓનલાઇન ઓર્ડરનો ટ્રેન્ડ, પંરતુ ઓર્ડર રીસિવ કરતા પહેલા ક્યારેય ના કરવી આ ભૂલ.. →


pm modi pays tribute to keshubhai patel । પીએમ મોદીએ કેશુભાઈ પટેલને શ્રદ્ધાંજલિ આપી - Gujarati Oneindia\n43 min ago એલવી પ્રસાદ ઇન્સ્ટિટ્યૂટ આંખની સારસંભાળ માટે ઉત્તમ, ન્યાયી વ્યવસ્થા પ્રદાન કરતી હોસ્પિટલ\n| Published: Friday, October 30, 2020, 12:11 [IST]\nનવી દિલ્હીઃ ગુજરાતના પૂર્વ મુખ્યમંત્રી અને દિગ્ગજ નેતા કેશુભાઈ પટેલનું ગુરુવારે નિધન થઈ ગયું. તેમને શ્વાસ લેવામાં તકલીફ થતી હતી. કેશુભાઈ પટેલ વર્ષ 1995 અને વર્ષ 1998માં ગુજરાતના મુખ્યમંત્રી બન્યા હતા, જો કે પોતાનો કાર્યકા પૂરો નહોતા કરી શક્યા. પીએમ મોદી પણ તેમને પોતાના માર્ગદર્શક માનતા હતા. શુક્રવારે બે દિવસીય યાત્રા પર જ્યારે પીએમ મોદી અમદાવાદ પહોંચ્યા તો તેમણે સૌથી પહેલાં કેશુભાઈ પટેલને શ્રદ્ધાંજલિ આપી.\nપીએમ મોદી શુક્રવારે સવારે દિલ્હીથી વિશેષ વિમાનમાં અમદાવાદ પહોંચ્યા. જે બાદ સૌથી પહેલાં તેઓ ગાંધીનગર સ્થિત કેશુભાઈ પટેલના ઘરે પહોંચ્યા. સાથે જ તેમને શ્રદ્ધાંજલિ આપી. આ દરમ્યાન વડાપ્રધાન નરેન્દ્ર મોદીએ તેમના પરિજનો સાથે વાત કરી સાંત્વના વ્યક્ત કરી. પીએમ મોદી મુજબ કેશુભાઈ પટેલ એક ઉત્કૃષ્ટ નેતા હતા, જેમણે સમાજના દરેક વર્ગ માટે કામ કર્યું. તેમનું જીવન ગુજરાતની પ્રગતિ અને હરેક ગુજરાતીના સશક્તિકરણ માટે સમર્પિત રહ્યું.\nરાજનૈતિક જીવન ઘણું લાંબુ રહ્યું\nકેશુભાઈ પટેલ 1977માં પહેલીવાર રાજકોટથી લોકસભા ચૂંટણી જીત્યા હતા. બાદમાં તેમણે રાજીનામું આપી દીધું હતું. જે બાદ કેશુબાપાની જનતા મોર્ચાએ સરકારમાં ભાગ લીધો, જ્યાં તેઓ 1978થી 1980 સુધી કૃષિ મંત્રી રહ્યા. એવો પણ સમય આવ્યો જ્યારે પાર્ટીથી નારાજગી સમયે તેમણે ગુજરાત પરિવર્તન પાર્ટી પણ બનાવી. ભાજપને ગુજરાતમાં સત્તા અપાવતાં તેઓ ખુદ મુખ્યમંત્રી બન્યા. તેમના સમયમાં જ નરેન્દ્ર મોદી રાજકારણમાં આગળ વધ્યા. તખ્તાપલટના સમાચાર વચ્ચે જ્યારે તેમણે રાજીનામું આપી દીધું ત્યારે નરેન્દ્ર મોદીને મોકો આપવામાં આવ્યો. મોદીએ કેશુભાઈ પટેલ સાથે લાંબા સમય સુધી કામ કર્યું હતું.\nkeshubhai patel narendra modi pm modi gujarat પીએમ મોદી નરેન્દ્ર મોદી કેશુભાઈ પટેલ ગુજરાત\nPM Modi arrives at Keshubhai Patel's house, pays tribute\nStory first published: Friday, October 30, 2020, 12:11 [IST]


સમાજને શાણપણભરી ધાર્મિકતાની જરૂર છે, ધર્મ ઘેલછાની નહીં - Gujaratmitra Daily Newspaper\nસમાજને શાણપણભરી ધાર્મિકતાની જરૂર છે, ધર્મ ઘેલછાની નહીં\nમહિનાઓથી ચાલી રહેલા કોરોનાવાયરસ(Coronavirus)ના રોગચાળાને કારણે દેશમાં અને દુનિયામાં જાત જાતના નિયંત્રણો લાદવા પડી રહ્યા છે. કોરોનાવાયરસથી થતા કોવિડ-૧૯ રોગનો કોઇ નક્કર ઇલાજ હજી શોધાયો નથી અને દેશમાં દરરોજ તેના હજારો કેસો હજી નોંધાઇ રહ્યા છે ત્યારે સોશ્યલ ડિસ્ટન્સિંગ(Social distance) માટેના આદેશો હજી અમલમાં જ છે. આ મહિનાની આઠમી તારીખથી દેશમાં ધાર્મિક સ્થળો ખોલવાની છૂટ અપાઇ છે પરંતુ મંદિરો, મસ્જિદો(Temples, Mosques) વગેરે ધાર્મિક સ્થળોએ હજી મર્યાદિત સંખ્યામાં લોકોને પ્રવેશ અને સામાજીક અંતર રાખવા માટેના આદેશો જારી રાખવા પડ્યા છે ત્યારે આવા માહોલમાં ઐતિહાસિક, પરંપરાગત રથયાત્રા(Traditional Rathyatra)નું પર્વ આવી પહોંચ્યું. ઓડિશાના જગન્નાથપુરી(Jagannathpuri) શહેરમાં, જે શહેર પુરીના નામે જાણીતું છે ત્યાં રથયાત્રાની સદી કરતા જૂની પરંપરા છે અને આ વાર્ષિક રથયાત્રામાં ત્યાં લાખો લોકો ઉમટી પડે છે.\nફક્ત આ પુરી શહેરમાં જ નહીં, આપણા ગુજરાતના અમદાવાદ શહેરમાં પણ એક સદી કરતા વધુ સમયથી આ અષાઢી બીજના દિવસની રથયાત્રા નીકળે છે. સુરત સહિત બીજા પણ કેટલાક શહેરોમાં નાની રથયાત્રાઓ આ દિવસે નીકળેે છે. પરંતુ આ વર્ષે નિયંત્રણો અમલમાં હોવાથી આ રથયાત્રા કાઢવું મુશ્કેલ હતું. શાણા લોકોએ આ રથયાત્રાઓ નહીં કાઢવાની ભલામણો કરી, પરંતુ કેટલાક ઉત્સાહી આ રથયાત્રા ધરાર કાઢવાનો મત ધરાવતા હતા. છેવટે મામલો અદાલતમાં ગયો. ગુજરાત હાઇકોર્ટ(Gujarat High Court)માં અમદાવાદની રથયાત્રા નહીં કાઢવા માટે અરજી થઇ, હાઇકોર્ટે રથયાત્રા પર સ્ટે આપ્યો. આ સમયે એવો પણ ભય જણાતો હતો કે મામલો ક્યાંક વણસી નહીં જાય, પરંતુ રથયાત્રાના આયોજકોએ અને મોટાભાગના ભક્તજનોએ અદભૂત શાણપણ બતાવ્યું અને કોઇ હઠધર્મિતાને બદલે તેમણે આ રથયાત્રાના રથો જગન્નાથ મંદિરના પ્રાંગણમાં જ ફેરવવાનું નક્કી કર્યું.\nપુરીની રથયાત્રાનો મામલો સુપ્રીમ કોર્ટમાં હતો. સુપ્રીમ કોર્ટે ૧૮ જૂનના પોતાના આદેશમાં આ રથયાત્રા નહીં કાઢવાનો આદેશ આપ્યો હતો. પરંતુ ઓડિશા સરકારે રજૂઆત કરી કે રથયાત્રા મર્યાદિત રીતે કાઢી શકાય તેમ છે, આ રજૂઆત પછી સુપ્રીમ કોર્ટે સોમવારે લોકોની હાજરી વિના રથોને પુરી શહેરમાં શરતોને આધિન ફેરવવાની છૂટ આપી અને આ સમયે પુરી શહેરમાં કરફ્યુ રાખવાનો આદેશ આપ્યો.ધર્મ એ છેવટે તો માનવના અને માનવ સમાજના ઉત્થાન માટે છે. શાણપણ એ કોઇ પણ ધર્મના મૂળ પાસાઓમાંનું એક હોય છે પણ ધર્મના નામે જ ઘણી વાર ઝનૂની વર્તન લોકો કરતા હોય છે તે એક કરૂણ હકીકત છે. આ રોગચાળાના સમયમાં આપણા દેશમાં તમામ ધર્મના લોકોએ શાણપણ દાખવી સરકારને સહકાર આપ્યો છે તે ઘણી આનંદની વાત છે.\nમુસ્લિમ સમાજે તેનો સમગ્ર રમઝાન મહિનો ઘરોમાં જ બંદગી કરીને વીતાવીને અને તેમના સૌથી મોટા પર્વ ઇદની ઉજવણી પણ અત્યંત સાદાઇપૂર્વક કરીને ઘણું શાણપણ દર્શાવ્યું. શરૂઆતમાં તબલીગી જમાતનો જે બનાવ બની ગયો તેને પણ મુસ્લિમોના મોટા ભાગના વર્ગે વખોડી નાખ્યો છે. પુનરોક્તિ દોષ વહોરીને પણ કહેવું જોઇએ કે શાણપણ એ ધર્મનું મૂળભૂત તત્વ છે. જો શાણપણની જગ્યા ધર્મ ઝનૂન અને ધર્મ ઘેલછા લઇ લે તો ઘણા અનર્થો સર્જાઇ શકે છે. હવે ગણેશ ઉત્સવ ધીમે ધીમે નજીક આવશે. આપણા ગુજરાત અને પાડોશી મહારાષ્ટ્રમાં આ ઉત્સવ ઘણી ધામધૂમથી ઉજવાય છે. અત્યારના સંજોગો જોતા આ ઉત્સવ પણ સાદાઇથી જ ઉજવવો પડે તેવા સંકેતો છે ત્યારે આ પર્વે પણ ધાર્મિક જનોના શાણપણની કસોટી થશે. આશા રાખીને બધા આ કસોટીમાંથી સારી રીતે પાર ઉતરશે.